തച്ചങ്കരിയുടെ നിയമനം; സെന്‍കുമാറിനുമേലുള്ള സര്‍ക്കാരിന്റെ 'കരുതല്'\n5 May 2017 9:33 AM GMT\nസുപ്രിം കോടതി ഉത്തരവ് സെന്‍കുമാറിന് അനുകൂലമായി വന്നതിനു പിന്നാലെ എങ്ങനെ ഡിജിപി കസേരയില് അദ്ദേഹത്തെ ഇരുത്താതിരിക്കാം എന്നല്ല, സെന്‍കുമാര് ഇരുന്നശേഷം അദ്ദേഹത്തെ എങ്ങനെ ബന്ധനസ്ഥനാക്കാം എന്നതിനെക്കുറിച്ചായിരുന്നു സര്‍ക്കാര് ആലോചിച്ചു തുടങ്ങിയതെന്നു തോന്നിപ്പിക്കുന്നതാണ് പൊലീസ് ആസ്ഥാനത്ത് ഇന്നലെ നടത്തിയ അഴിച്ചു പണി.\nപൊലീസ് ഹെഡ്ക്വാര്‍ട്ടേഴ്‌സ് എഡിജിപിയായി ടോമിന് തച്ചങ്കരിയേയും ഐജിയായി ബല്‍റാം കുമാര് ഉപാധ്യയെയും നിയമിച്ചതിനു പിന്നില് സര്‍ക്കാരിന് വ്യക്തമായ താത്പര്യങ്ങള് ഉണ്ടെന്നാണു കേള്‍ക്കുന്നത്. സുപ്രിം കോടതിവിധിയെ ഏതുതരത്തില് നോക്കിയാലും തങ്ങള്‍ക്ക് അനുകൂലമാക്കി മാറ്റിയെടുക്കാന് സാധ്യമല്ലെന്ന നിയമോപദേശങ്ങള് സര്‍ക്കാരിനു കിട്ടാതിരുന്നതല്ല. അവിടെ ആദ്യം സര്‍ക്കാര് ശ്രമിച്ചത് ഉത്തരവ് നടപ്പാക്കുന്നത് പരമാവധി നീട്ടിക്കൊണ്ടുപോവുകയെന്നതാണ്. ഈ മാസം 21 ഓടുകൂടി സെന്‍കുമാറിന് ഡിജിപി സ്ഥാനത്തെ കാലാവധി പൂര്‍ത്തിയാകുമെന്നതായിരുന്നു അത്തരമൊരു കണക്കുകൂട്ടലിനു പിന്നില്. ഉത്തരവ് നടപ്പാക്കാന് വൈകുന്നതിനെതിരെ കോടതിയലക്ഷ്യ ഹര്‍ജിയുമായി സെന്‍കുമാര് മുന്നോട്ടുപോയതോടെ റിസ്‌ക് സര്‍ക്കാരിനു മനസിലായി. ഇന്നതു നേരിട്ടറിയുകയും ചെയ്തു. എന്തായാലും ഇങ്ങനെയൊരു തിരിച്ചടി ഉണ്ടാകുമെന്നും സെന്‍കുമാര് ഡിജിപിയായി തിരിച്ചുവരുന്നതു തടയാനാകില്ലെന്നു മുന്‍കൂട്ടി ബോധ്യമായതിന്റെ അടിസ്ഥാനത്തിലുള്ള നടപടിയാണ് പൊലീസ് ആസ്ഥാനത്ത് നടന്ന അഴിച്ചു പണികളെന്നാണ് പറയുന്നത്.\nസെന്‍കുമാറിനെതിരേയുള്ള മുന്‍കരുതല് തന്നെയാണ് അദ്ദേഹത്തിന്റെ എതിര്‍ചേരിയില് നില്‍ക്കുന്ന ടോമിന് തച്ചങ്കരിയേയും ബല്‍റാം കുമാര് ഉപാധ്യായയേയും ഹെഡ്ക്വാര്‍ട്ടേഴ്‌സിലേക്ക് കൊണ്ടുവന്നതിനു പിന്നിലെന്നു ഉദ്യോഗസ്ഥര്‍ക്കിടയില് തന്നെ സംസാരമുണ്ട്. സംസ്ഥാന പൊലീസ് മേധാവിയെന്ന സ്ഥാനം സെന്‍കുമാര് വഹിക്കുമെങ്കിലും പൊലീസിനുമേല് കാര്യമായ നിയന്ത്രണം എടുക്കുന്നത് ആസ്ഥാനം ഭരിക്കുന്ന എഡിജിപിയും ഐജിയും ആയിരിക്കുമത്രേ. സര്‍ക്കാരിന്റെ 'പൊളിറ്റിക്കല് നോമിനി'കളായി നിയമിക്കപ്പെട്ടിരിക്കുന്ന ഉദ്യോഗസ്ഥര്‍ക്കും ആരോടായിരിക്കും താത്പര്യമെന്നതിലും സംശയംവേണ്ട. സെന്‍കുമാര് വരികയാണെങ്കില് തന്നെ ഉന്നത ഉദ്യോഗസ്ഥരടക്കം പോലീസിലെ വലിയൊരു പൊലീസ് വിഭാഗം അദ്ദേഹത്തെ പരോക്ഷമായി ബഹിഷ്‌കരിക്കാന് സാധ്യതയുണ്ടെന്നും ചില കേന്ദ്രങ്ങള് വെളിപ്പെടുത്തുന്നുണ്ട്. തത്വത്തില് പൊലീസിനെ നിയന്ത്രിക്കുന്നതു പരിമിതികളുള്ള പൊലീസ് മേധാവി ആയിരിക്കില്ലെന്നും പകരം ആ ജോലി ഭംഗിയായി നിര്‍വഹിക്കുന്നത് പുതിയതായി ഹെഡ്ക്വാര്‍ട്ടേഴ്‌സിലേക്ക് വന്നവരായിരിക്കും.\nതച്ചങ്കരിയും ഉപാധ്യായയുമെല്ലാം സെന്‍കുമാര് വിരുദ്ധ ക്യാമ്പില് നിന്നുള്ളവരാണ്. ഇവര്‍ക്കിടയിലെ ശീതസമരം നാളുകള്‍ക്കു മുന്നേ തുടങ്ങിയതുമാണ്. ഇരുവര്‍ക്കുമെതിരേ ചില നടപടികള് സെന്‍കുമാറിന്റെ ഭാഗത്തു നിന്നും ഉണ്ടായിട്ടുമുണ്ട്. പക്ഷേ നിലവില് ശക്തര് ഈ കൂട്ടര് തന്നെയാണ്. സര്‍ക്കാര് പിന്തുണയുണ്ടെന്നതു തന്നെയാണ് അതിന്റെ കാരണവും; ഒരു മുന് ഉദ്യോസ്ഥന് പറയുന്നു. ഡിവൈഎസ്പി മുതല് മേലോട്ടുള്ള ഉദ്യോഗസ്ഥര്‍ക്കെതിരെ സര്‍ക്കാരിനോട് നടപടിക്കു ശിപാര്‍ശ ചെയ്യാനേ പൊലീസ് മേധാവിക്കാണെങ്കിലും കഴിയൂ. അവിടെ ഡിജിപിയുടെ ആവശ്യത്തിനാണോ സര്‍ക്കാരിന്റെ താത്പര്യത്തിനാണോ പ്രധാന്യം കിട്ടുക എന്നത് ആര്‍ക്കും ഊഹിക്കാവുന്നതല്ലേയെന്നും ആ ഉദ്യോഗസ്ഥന് ചോദിക്കുന്നു. കോടതിയില് നിന്നടക്കം ഏറെ വിമര്‍ശനം കേട്ടിട്ടുള്ളതും നിരവധി ആരോപണങ്ങളുമുള്ളതുമായ ഒരു ഉദ്യോഗസ്ഥനെ പൊലീസ് ആസ്ഥാനത്ത് എഡിജിപിയായി നിയമിക്കുന്നത് ധാര്‍മികതയായി ശരിയല്ലായെന്നിരുന്നിട്ടും അതിനു സര്‍ക്കാര് തയ്യാറായതിനു കാരണം മറ്റൊന്നല്ലെന്നും അദ്ദേഹം പറയുന്നു. പുതിയ ഐജിയും ആരോപണങ്ങളും വിമര്‍ശനങ്ങളും പേറുന്ന ഉദ്യോഗസ്ഥന് തന്നെയാണ്. ഇതില് തച്ചങ്കരി സിപിഎമ്മിന്റെ ഇഷ്ടക്കാരനാണ്. ഉപാധ്യായ സര്‍ക്കാര് അനുകൂലിയായ ഉദ്യോഗസ്ഥനുമാണ്. കണ്ണൂര് നേതാക്കളുമായുള്ള അടുപ്പവും തച്ചങ്കരിയെ ഉന്നതസ്ഥാനത്തേക്ക് കൊണ്ടുവരുന്നതിനു കാരണമായിട്ടുണ്ടാകാം. എന്തായാലും കോടതി ഉത്തരവുമായി ഡിജിപി കസേരയിലേക്കു വരുന്ന സെന്‍കുമാറിന് അവിടെയുള്ള കാലം പ്രതിസന്ധികളുടെതായിരിക്കുമെന്ന് ഊഹിക്കാം.\nKeralaPolice pinarayivijayan reshuffle TominJThachankari tpsenkumar


idaneram: 'ഗെറ്റോ'കളും ജൂതന്മാര് അതില് അധിവസിക്കാനുണ്ടായ മൂലകാരണവും...!!!! അംബേഡ്കര് പറഞ്ഞു....\nനഗരങ്ങളിലും ഒരു പ്രത്യേക പ്രദേശത്ത്, നിയന്ത്രിത പാര്‍പ്പിടങ്ങ ളില് യഹൂദര് തമാസിക്കാന് നിര്‍ബന്ധിതരായി. യഹൂദരുടെ ഈ വാസസ്ഥലം പിന്നീട് 'ഗെറ്റോ' എന്ന പേരില് അറിയപ്പെട്ടു. 1050 ല് ആസ്‌ത്രേലിയയിലെ കൊയാന്‍സ (Coyanza) യില് ചേര്‍ന്ന കൗണ്‍സില്, ഇപ്രകാരം ഒരു നിയമം പാസാക്കി. 'ക്രിസ്ത്യാനികള് യഹൂദരുടെ കൂടെ ഓരേവീട്ടില് താമസിക്കുകയോ ഒന്നിച്ച് ഭക്ഷണം കഴിക്കുകയോ അരുത്. ഉത്തരവ് ലംഘിക്കുന്നവര് ഏഴുദിവസം പാപപ്പൊറുപ്പു കുര്‍ബാന നടത്തണം. കുര്‍ബാന നടത്താന് വിസമ്മതിക്കുന്നവര് ഉന്നതനാണെങ്കില് ഒരു വര്‍ഷത്തേക്ക് സഭാവിലക്ക് നല്കും, താഴെക്കിടയിലുള്ള വ്യക്തിയാണെങ്കില്, 100 ദണ്ഡം നല്കും.'


Dheeraj Murder KSU Leader Arrest: ധീരജിൻ്റെ മരണകാരണം ഇടതുനെഞ്ചിൽ ആഴത്തിലേറ്റ കുത്ത്; കെഎസ്‌യു പ്രവർത്തകൻ അറസ്റ്റിൽ - one more arrest in idukki govt engineering college sfi worker dheeraj rajendran murder case | Samayam Malayalam\none more arrest in idukki govt engineering college sfi worker dheeraj rajendran murder case\nധീരജിൻ്റെ മരണകാരണം ഇടതുനെഞ്ചിൽ ആഴത്തിലേറ്റ കുത്ത്; കെഎസ്‌യു പ്രവർത്തകൻ അറസ്റ്റിൽ\nEdited by Samayam Desk | Samayam Malayalam | Updated: Jan 11, 2022, 2:33 PM\nധീരജ് വധത്തിൽ കെഎസ്‌യു പ്രവർത്തകൻ അറസ്റ്റിൽ. പറവൂർ പുത്തൻവേലിക്കര സ്വദേശി അലക്സ് റാഫേൽ ആണ് അറസ്റ്റിലായത്. ഇടുക്കി ഗവ. എൻജിനീയറിങ് കോളേജിലെ മൂന്നാം വർഷ ബിടെക് വിദ്യാർഥിയാണ് അലക്സ്.\nകൊല്ലപ്പെട്ട ധീരജ് രാജേന്ദ്രൻ\nധീരജ് വധത്തിൽ വീണ്ടും അറസ്റ്റ്.\nമൂന്നാം വർഷ ബിടെക് വിദ്യാർഥി അലക്സ് റാഫേൽ ആണ് അറസ്റ്റിലായത്.\nകെഎസ്‌യു യൂണിറ്റ് ഭാരവാഹിയാണ് അലക്സ്.\nഇടുക്കി (Idukki): ഇടുക്കി ഗവ. എൻജിനീയറിങ് കോളേജിലെ വിദ്യാ‍ർഥിയും എസ്എഫ്ഐ പ്രവർത്തകനുമായ ധീരജ് രാജേന്ദ്രൻ്റെ കൊലപാതകത്തിൽ ഒരാൾ കൂടി അറസ്റ്റിൽ. പറവൂർ പുത്തൻവേലിക്കര സ്വദേശിയും കോളജിലെ മൂന്നാം വർഷ ബിടെക് വിദ്യാർഥിയുമായ അലക്സ് റാഫേൽ ആണ് അറസ്റ്റിലായത്. കെഎസ്‌യു യൂണിറ്റ് ഭാരവാഹിയാണ് അലക്സ്. സംഭവത്തിനു പിന്നാലെ മുങ്ങിയ അലക്സിനു കൊലപാതകത്തിൽ പങ്കുണ്ടെന്നാണ് സൂചന.\n'ധീരജിന് കുത്തേറ്റത് നെഞ്ചിൽ, യൂത്ത് കോൺഗ്രസ് പ്രവർത്തകൻ ഓടിരക്ഷപ്പെട്ടു'\nഅതേസമയം ധീരജിൻ്റെ കൊലപാതകം രാഷ്ട്രീയവിരോധത്തെ തുടർന്നാണെന്ന് എഫ്ഐആറിൽ വ്യക്തമാക്കുന്നു. പെട്ടെന്നുണ്ടായ കൊലപാതകമാണെന്നും ഗൂഢാലോചന ഇതുവരെ കണ്ടെത്താനായിട്ടില്ലെന്നും ഇടുക്കി എസ്പി മാധ്യമങ്ങളോടു പറഞ്ഞു. യൂത്ത് കോൺഗ്രസ് നേതാക്കളായ നിഖിൽ പൈലി, ജെറിൻ ജോജോ എന്നിവരാണ് നേരത്തെ അറസ്റ്റിലായത്. ധീരജിൻ്റെ മരണകാരണം ഇടതുനെഞ്ചിൽ ആഴത്തിലേറ്റ കുത്താണെന്നും ശരീരത്തിൽ മർദനമേറ്റ പാടുകളുണ്ടെന്നും പോസ്റ്റുമോർട്ടം പ്രാഥമിക റിപ്പോർട്ടിൽ പറയുന്നു.\nധീരജിൻ്റെ കൊലപാതകം ആസൂത്രിതം, പിന്നിൽ പുറത്തുനിന്നെത്തിയ കോൺഗ്രസുകാർ: എം എം മണി\nധീരജിനെ കുത്തിവീഴ്ത്തിയത് താനാണെന്ന് യൂത്ത് കോൺഗ്രസ് വാഴത്തോപ്പ് മണ്ഡലം പ്രസിഡൻ്റ് നിഖിൽ പൈലി സമ്മതിച്ചിരുന്നു. തെരഞ്ഞെടുപ്പിൽ മത്സരിക്കുന്ന ബന്ധുവിനെ സഹായിക്കാനാണ് കോളേജ് പരിസരത്ത് എത്തിയതെന്നാണ് നിഖിലിൻ്റെ മൊഴി. എസ്എഫ്ഐ പ്രവർത്തകർ മർദിച്ചപ്പോഴാണ് കുത്തിയത്. പേനാക്കത്തി കരുതിയത് സ്വയരക്ഷയ്ക്കാണെന്നും പ്രതി മൊഴി നൽകി. കൊലക്കുറ്റം അടക്കമുള്ള വകുപ്പുകൾ ചുമത്തിയാണ് നിഖിലിനെതിരെ കേസെടുത്തിരിക്കുന്നത്. ക്യാമ്പസിനു പുറത്തിനിൽക്കുമ്പോൾ സംഘർഷമുണ്ടായതു കണ്ട് ഓടിരക്ഷപ്പെടുകയായിരുന്നുവെന്നാണ് ജെറിൻ ജോജോയുടെ മൊഴി. വധശ്രമം, സംഘം ചേരൽ എന്നീ കുറ്റങ്ങളാണ് യൂത്ത് കോൺഗ്രസ് ഇടുക്കി മണ്ഡലം പ്രസിഡൻ്റായ ജെറിനെതിരെ ചുമത്തിയിരിക്കുന്നത്. അതേസമയം ധീരജിനെ കുത്തിയശേഷം ഉപേക്ഷിച്ച കത്തി കണ്ടെത്താനായിട്ടില്ല. കേസിൽ ആറുപ്രതികളാണ് ഉൾപ്പെട്ടിരിക്കുന്നതെന്നാണ് പ്രാഥമിക നിഗമനം.\nധീരജ് വധം: നിഖിൽ പൈലി പിടിയിൽ\nഇന്നലെ ഉച്ചയ്ക്ക് ഒരു മണിയോടെയാണ് കോളേജ് തെരഞ്ഞെടുപ്പിനിടെയുണ്ടായ സംഘർഷത്തിൽ കണ്ണൂർ തളിപ്പറമ്പ് സ്വദേശിയും ഏഴാം സെമസ്റ്റർ കമ്പ്യൂട്ടർ സയൻസ് വിദ്യാർഥിയുമായ ധീരജ് രാജേന്ദ്രനു കുത്തേൽക്കുന്നത്. ആശുപത്രിയിൽ എത്തിച്ചെങ്കിലും 21 കാരൻ മരണത്തിനു കീഴടങ്ങുകയായിരുന്നു.\nTopic: Idukki News, Dheeraj Murder, SFI Worker Murder\nകോളേജ് അനിശ്ചിതകാലത്തേക്ക് അടച്ചു റിപ്പോര്‍ട്ട് തേടി കെടിയു\nആര്‍ട്ടിക്കിള് ഷോകുത്തിയത് താന് തന്നെയെന്ന് നിഖില് പൈലി;6പേര് കസ്റ്റഡിയില്\nധീരജ് രാജേന്ദ്രൻ കൊലപാതകം ധീരജ് രാജേന്ദ്രൻ കൊലപാതകം എസ്എഫ്ഐ ഇടുക്കി Idukki SFI Worker Arrest Idukki Dheeraj Rajendran Murder Dheeraj Murder KSU Leader Arrest Dheeraj Murder Case\nWeb Title : one more arrest in idukki govt engineering college sfi worker dheeraj rajendran murder case


പൊതുമേഖലയെ പിറകോട്ടു വലിക്കരുത് – Chandrika Daily\nBy chandrika Thursday May 4, 2017 18:45 pm\nപൊതുമേഖലയെ പിറകോട്ടു വലിക്കരുത്\nഇടതു സര്‍ക്കാര് അധികാരത്തിലേറിയതു മുതല് സംസ്ഥാനത്തെ പൊതുവിതരണ മേഖല പാടെ സ്തംഭിച്ചിരിക്കുകയാണ്. സ്റ്റാറ്റിയൂട്ടറി റേഷന് സംവിധാനത്തെ തകര്‍ച്ചയില് നിന്ന് കരകയറ്റാന് ക്രിയാത്മക നടപടികള് കൈക്കൊള്ളാത്ത സര്‍ക്കാര് പൊതുവിപണിയിലെ…\nഇടതു സര്‍ക്കാര് അധികാരത്തിലേറിയതു മുതല് സംസ്ഥാനത്തെ പൊതുവിതരണ മേഖല പാടെ സ്തംഭിച്ചിരിക്കുകയാണ്. സ്റ്റാറ്റിയൂട്ടറി റേഷന് സംവിധാനത്തെ തകര്‍ച്ചയില് നിന്ന് കരകയറ്റാന് ക്രിയാത്മക നടപടികള് കൈക്കൊള്ളാത്ത സര്‍ക്കാര് പൊതുവിപണിയിലെ പ്രതിസന്ധി കണ്ടില്ലെന്നു നടിക്കുന്നത് ആപത്കരമാണ്. നിയമസഭയില് ഇക്കാര്യം ഉന്നയിക്കാന് അവസരം നല്‍കാതെ, പ്രതിപക്ഷത്തിന്റെ വായമൂടിക്കെട്ടാനുള്ള മുഖ്യമന്ത്രിയുടെ ധാര്‍ഷ്ട്യം ഗുരുതരമായ പ്രത്യാഘാതം ക്ഷണിച്ചുവരുത്തുമെന്ന കാര്യം തീര്‍ച്ച. റേഷന് കടകള് അടച്ചിടുകയും വ്യാപാരികള് സമര ഗോദയിലിറങ്ങുകയും ചെയ്ത സാഹചര്യത്തില് പ്രശ്‌ന പരിഹാരത്തിന്റെ സാധ്യത തേടി പൊതുചര്‍ച്ച നടത്തുന്നതിനു പകരം ഒളിച്ചോടുന്നത് ജനാധിപത്യ സര്‍ക്കാറിന്റെ മര്യാദയല്ല. കഴിഞ്ഞ നവംബര്-ഡിസംബര് മാസങ്ങളിലുണ്ടായ പ്രതിസന്ധിയേക്കാള് തീക്ഷ്ണമായ അവസ്ഥയാണ് സംസ്ഥാനത്ത് നിലനില്‍ക്കുന്നതെന്ന് സര്‍ക്കാറിനെ ബോധ്യപ്പെടുത്താന് ശ്രമിച്ചത് മുന് ഭക്ഷ്യ സിവില് സപ്ലൈസ് വകുപ്പ് മന്ത്രി കൂടിയാണ്. എന്നാല് പൊതുവിതരണ രംഗത്ത് പ്രയാസങ്ങളൊന്നുമില്ലെന്നു പറഞ്ഞ് മുഖ്യമന്ത്രിയും വകുപ്പ് മന്ത്രിയും രംഗത്തെത്തിയത് ഏത് അടിസ്ഥാനത്തിലാണ്? റേഷന് വ്യാപാരികളുടെ മാത്രം പ്രശ്‌നമായി ഇതിനെ ലഘൂകരിച്ചു കാണാനാവില്ല. വിദൂരമല്ലാത്ത ഭാവിയില് കേരളം കൊടും പട്ടിണിയിലേക്കു നീങ്ങുന്നതു തടയാനുള്ള പ്രായോഗിക നിലപാട് രൂപീകരിക്കേണ്ട സമയമാണിത്. പൊതുജനങ്ങള് അനുഭവിക്കുന്ന ദുരിതത്തിന്റെ നേര്‍ചിത്രം കാണാതെ കണ്ണടച്ചു ഇരുട്ടാക്കാനുള്ള കുടിലതന്ത്രം പൊതുസമൂഹം അംഗീകരിക്കില്ലെന്ന് ഓര്‍ക്കുന്നത് നന്ന്.\nഭക്ഷ്യസുരക്ഷാ നിയമം നടപ്പാക്കുന്നതുമായി ബന്ധപ്പെട്ട നടപടിക്രമങ്ങള് പൂര്‍ത്തീകരിക്കുതില് ഇടതു സര്‍ക്കാര് അക്ഷന്തവ്യമായ അലംഭാവം തുടര്‍ന്നതാണ് കേരളത്തിന്റെ കഞ്ഞിയില് കല്ലുവീഴാന് കാരണമായത്. മാത്രമല്ല, റേഷന് വ്യാപാരികളുടെയും തൊഴിലാളികളുടെയും പ്രശ്‌നങ്ങള് പരിഹരിക്കുന്നതിലും കേന്ദ്ര വിഹിതം പുന:സ്ഥാപിക്കാന് നടപടി സ്വീകരിക്കുന്നതിലും സംസ്ഥാന സര്‍ക്കാര് ഗുരുതരമായ അനാസ്ഥയാണ് തുടര്‍ന്നുകൊണ്ടിരിക്കുന്നത്. റേഷന് വിതരണത്തിലെ പാകപ്പിഴവുകള് സംസ്ഥാനത്ത് രൂക്ഷമായ വിലക്കയറ്റത്തിന് അവസരമൊരുക്കുകയും ചെയ്തു. ചരിത്രത്തിലാദ്യമായി ഒരു കിലോ അരിക്ക് അമ്പതു രൂപ വരെ എത്തി നില്‍ക്കുകയാണ്. ധനവകുപ്പും സിവില് സപ്ലൈ വകുപ്പും തമ്മിലെ ചക്കളത്തിപ്പോരും വിഷയം വഷളാക്കുന്നതിന് കാരണമായിട്ടുണ്ട്. കേന്ദ്ര വിഹിതം വെട്ടിക്കുറച്ചിതിലൂടെയുള്ള നഷ്ടം നികത്താന് ബദല് സംവിധാനമൊരുക്കുന്നതിന് ധനകാര്യ വകുപ്പ് സഹകരിക്കുന്നില്ല. അധിക ബാധ്യത ഏറ്റെടുക്കാന് തയാറല്ലെന്ന ധനകാര്യ വകുപ്പിന്റെ കടുംപിടുത്തമാണ് നിലവിലെ പ്രതിസന്ധിക്ക് പ്രധാന കാരണം. ഇക്കാര്യങ്ങളില് സര്‍ക്കാര് നേരത്തെ റേഷന് വ്യാപാരികള്‍ക്ക് നല്‍കിയ ഉറപ്പും ലംഘിക്കപ്പെട്ടിരിക്കുകയാണ്. ധനമന്ത്രിയുടെയും ഭക്ഷ്യ മന്ത്രിയുടെയും ഉറപ്പിന്‍മേല് റേഷന് വ്യാപാരികള് അനിശ്ചിതകാല സമരം താത്കാലികമായി അവസാനിപ്പിച്ചെങ്കിലും ഇവ്വിഷയത്തില് സര്‍ക്കാറിന് പെട്ടെന്നു പ്രശ്‌ന പരിഹാരമുണ്ടാക്കാന് കഴിയില്ലെന്നുറപ്പ്.\nഭക്ഷ്യ സുരക്ഷാ നിയമം ഇക്കഴിഞ്ഞ ഏപ്രിലില് നടപ്പാക്കുമെന്നായിരുന്നു സര്‍ക്കാര് അവകാശപ്പെട്ടത്. ഫെബ്രുവരി മുതല് അരിവിതരണം സാധാരണ ഗതിയിലേക്ക് കൊണ്ടുവരാന് കഴിയുമെന്നും സര്‍ക്കാര് പ്രത്യാശ പ്രകടിപ്പിച്ചിരുന്നു. എന്നാല് നാലു മാസം മുമ്പത്തെ ഈ പ്രഖ്യാപനങ്ങള് ഇപ്പോഴും ജലരേഖയായി കിടക്കുകയാണ്. പ്രയോറിറ്റി ലിസ്റ്റ് സംബന്ധമായ നടപടികള് ഇതുവരെ സര്‍ക്കാറിന് പൂര്‍ത്തിയാക്കാനായിട്ടില്ല. അതിനാല് ആവശ്യമായ റേഷന് വിഭവങ്ങളുടെ കൃത്യമായ കണക്ക് കേന്ദ്ര സര്‍ക്കാറിന് നല്‍കാന് കഴിഞ്ഞില്ല എന്നതാണ് യാഥാര്‍ഥ്യം. ഏപ്രില് ഒുന്നു മുതല് കേന്ദ്ര വിഹിതം വെട്ടിക്കുറക്കുമെന്ന മുന്നറിയിപ്പ് ലഭിച്ചിട്ടും ഇത് ഗൗരവമായി കണ്ട് നടപടികള് വേഗത്തിലാക്കാതെ ഗുരുതരമായ വീഴ്ച വരുത്തുകയായിരുന്നു സര്‍ക്കാര്.\nഎ.പി.എല് കാര്‍ഡുഡമകളുടെ അരി വിഹിതം വെ’ിക്കുറക്കുക മാത്രമല്ല, ബി.പി.എല്ലുകാര്‍ക്ക് പ്രതിമാസം ലഭിക്കു 25 കിലോ അരി 17.5 കിലോയായി കുറക്കുമെന്നും കേന്ദ്രം മുറിയിപ്പ് നല്‍കിയിരുന്നു. ഇതിനു പുറമെ എ.പി.എല് സബ്‌സിഡിക്കാര്‍ക്കും അല്ലാത്തവര്‍ക്കുമുള്ള അരിവിഹിതത്തിലും നേര്‍പകുതി കുറവ് വരത്തുമെന്ന് അറിയിച്ചതാണ്. ബി.പി.എല് കാര്‍ഡിലെ ഗോതമ്പിന്റെ അളവ് അഞ്ചു കിലോയില് നിന്ന് 3.65 കിലോയായി കുറക്കാനും തീരുമാനമായിരുന്നു. ഇക്കാര്യത്തില് സജീവമായ ഇടപെടലുകളുണ്ടാകുമെന്ന് വലിയ വായയില് വീമ്പു പറഞ്ഞ വകുപ്പ് മന്ത്രി ഇപ്പോള് ഉരുണ്ടുകളിക്കുത് കുറ്റകരമായ കൃത്യവിലോപമാണ്. റേഷന് കടകളുടെ എണ്ണം കുറക്കാനുള്ള നീക്കം ഇതിനിടെ നടക്കുന്നുവെന്നത് ആശങ്കയോടെ കാണേണ്ട കാര്യമാണ്. സപ്ലൈകോക്ക് വേണ്ടി അര്‍ഹമായ വിഹിതം ബജറ്റില് ഉള്‍പ്പെടുത്താതിരുന്നപ്പോള് തന്നെ വരാനിരിക്കുന്ന അപകടത്തിന്റെ മണം വ്യക്തമായിരുന്നു. കേരളത്തിന്റെ മണ്ണെണ്ണ വിഹതം ഗണ്യമായ തോതില് വെട്ടിക്കുറച്ചപ്പോള് പ്രതികരണത്തിന്റെ ഒരക്ഷരം പോലും ഉരിയാടാത്ത സര്‍ക്കാറാണിത്. മറ്റു സംസ്ഥാനങ്ങളൊന്നും ഇത്തരം കടുത്ത അവഗണന നേരിടുന്നില്ല എന്ന കാര്യം ഇതോടൊപ്പം ചേര്‍ത്തുവായിക്കണം. കേന്ദ്ര സര്‍ക്കാറിന്റെ ചിറ്റമ്മ നയവും സംസ്ഥാന സര്‍ക്കാറിന്റെ നിഷ്‌ക്രിയത്വവുമാണ് പൊതുവിതരണ മേഖല നിശ്ചലമായതിന്റെ മുഖ്യകാരണങ്ങള്. ഭക്ഷ്യ സുരക്ഷാ പദ്ധതി നടപ്പാക്കാനുള്ള അവസാന കടലാസു പണികളും പൂര്‍ത്തീകരിച്ചാണ് യു.ഡി.എഫ് സര്‍ക്കാര് അധികാരമൊഴിഞ്ഞത്. എന്നാല് അവിടിന്നിങ്ങോട്ട് ഇതു വരെ സ്‌ക്രിയമായ ഒരു നടപടിയും സര്‍ക്കാര് ഭാഗത്തുനിന്നുണ്ടായില്ല. പ്രയോരിറ്റി ലിസ്റ്റ് പ്രസിദ്ധീകരിച്ചതാണ് എടുത്തുപറയാനുള്ള ഒരേയൊരു പ്രവര്‍ത്തനം. ഇതുതന്നെ അപാകതകളുടെ കൂത്തരങ്ങായി മാറി എന്നതാണ് വാസ്തവം. ഇപ്പോഴും അപാകതകള് പരിഹരിച്ച് പുതിയ റേഷന് കാര്‍ഡുകള് വിതരണം ചെയ്യാന് സര്‍ക്കാറിന് സാധ്യമായിട്ടില്ല.\nകഴിഞ്ഞ യു.ഡി.എഫ് സര്‍ക്കാറിന്റെ കാലത്ത് ഒരു ദിവസം പോലും റേഷന് വിതരണം മുടങ്ങിയിട്ടില്ല. ഭക്ഷ്യ സുരക്ഷാ പദ്ധതിയെ സര്‍ക്കാര് വീഴ്ചകളുടെ മറപടിക്കാനുള്ള ശ്രമം പൊതുജനങ്ങള് തിരിച്ചറിയുക തന്നെ ചെയ്യും. രാജ്യത്തെ2കോടി ജനങ്ങള്‍ക്ക് പ്രത്യക്ഷമായും അതിലേറെ പേര്‍ക്ക് പരോക്ഷമായും പ്രയോജനം ചെയ്യുന്ന ഭക്ഷ്യ സുരക്ഷാ നിയമം കേരളത്തിന് മാത്രം സങ്കീര്‍ണമാണെ് പറയുന്നതില് അര്‍ഥമില്ല. നടപടിക്രമങ്ങളിലെ സങ്കീര്‍ണത ചൂണ്ടിക്കാട്ടി പദ്ധതിയെ പിറകോട്ടു വലിക്കാനുള്ള നീക്കം കേരളത്തിന്റെ കഞ്ഞികുടി മുട്ടിക്കുമെന്ന തിരിച്ചറിവാണ് സര്‍ക്കാറിനു വേണ്ടത്.


മക്കല്ലത്തിന് സെഞ്ച്വറി; ചെന്നൈക്ക് തകര്‍പ്പന് ജയം | Reporter Live\nമക്കല്ലത്തിന് സെഞ്ച്വറി; ചെന്നൈക്ക് തകര്‍പ്പന് ജയം\nBy kavitha\tApril 11, 2015 8:00 pm A+ A-\nഐ.പി.എല്ലില് സണ് റൈസേഴ്‌സ് ഹൈദരാബാദിനെതിരെ ചെന്നൈ സൂപ്പര് കിംഗ്‌സിന് ആവേശകരമായ ജയം. 45 റണ്‍സിനാണ് സണ് റൈസേഴ്‌സിനെ ചെന്നൈ പരാജയപ്പെടുത്തിയത്. 210 റണ്‍സിന്റെ വിജയലക്ഷ്യം പിന്തുടര്‍ന്ന സണ്‍റൈസേഴ്‌സ് ഹൈദരാബാദിന് 20 ഓവറില്6വിക്കറ്റ് നഷ്ടത്തില് 164 റണ്‍സ് നേടാനെ കഴിഞ്ഞുള്ളു.\nടോസ് നേടി ബാറ്റിംഗ് തെരഞ്ഞെടുത്ത ചെന്നൈ സൂപ്പര് കിംഗ്‌സ് ഓപ്പണര് ബ്രണ്ടന് മക്കലത്തിന്റെ സെഞ്ച്വറിയുടെ മികവിലാണ് മികച്ച സ്‌കോര് കണ്ടെത്തിയത്. 56 പന്തില്9സിക്‌സറുകളുടെ അകമ്പടിയോടെയാണ് ബ്രണ്ടന് മക്കല്ലം ഐ.പി.എല് എട്ടാം സീസണിലെ ആദ്യസെഞ്ച്വറിക്കാരനായത്. അവസാന ഓവറുകളില് ക്യാപ്റ്റന് മഹേന്ദ്ര സിംഗ് ധോണി നടത്തിയ വെടിക്കെട്ട് ബാറ്റിംഗാണ് സൂപ്പര് കിംഗ്‌സിന്റെ സ്‌കോര് 200 കടത്തിയത്. നാല് സിക്‌സറുകളും നാല് ബൗണ്ടറിയും പായിച്ച ധോണി 29 പന്തുകളില് അര്‍ധശതകം പിന്നിട്ടു.\nസണ്‍റൈസേഴ്‌സ് നിരയില് 53 റണ്‍സോടെ ഡേവിഡ് വാര്‍ണര് മാത്രമാണ് പിടിച്ചു നിന്നത്. ചെന്നൈ സൂപ്പര് കിംഗ്‌സിന്റെ ഐപിഎല്ലിലെ തുടര്‍ച്ചയായ രണ്ടാം ജയമാണിത്.


സൗദിയിലേക്കുള്ള ഗാര്‍ഹിക തൊഴിലാളികളുടെ റിക്രൂട്ട്‌മെന്റ് പുനപരിശോധിക്കുമെന്ന് തൊഴില് സാമൂഹിക വികസന മന്ത്രാലയം – East Coast Daily Malayalam\nസൗദിയിലേക്കുള്ള ഗാര്‍ഹിക തൊഴിലാളികളുടെ റിക്രൂട്ട്‌മെന്റ് പുനപരിശോധിക്കുമെന്ന് തൊഴില് സാമൂഹിക വികസന മന്ത്രാലയം\nതൊഴിലാളികളുടെ കേസുകള് കൈര്യം ചെയ്യുന്നതിനും സംവിധാനങ്ങളുണ്ടാകണമെന്നും യോഗത്തില് ആവശ്യമുയര്‍ന്നു\nJun 2, 2019, 07:13 am IST\nഇനിമുതൽ സൗദിയിലേക്കുള്ള ഗാര്‍ഹിക തൊഴിലാളികളുടെ റിക്രൂട്ട്‌മെന്റ് വ്യവസ്ഥകള് പുനപരിശോധിക്കും. ഇതിനായി സംയുക്ത കമ്മറ്റി രൂപീകരിക്കുവാന് തൊഴില് സാമൂഹിക വികസന മന്ത്രാലയം തീരുമാനിച്ചു. കരാറിലെ മാറ്റങ്ങളെ കുറിച്ച് ജൂലൈ ആദ്യത്തില് സംയുക്ത കമ്മറ്റി പരിഗണിക്കാനും തീരുമാനമായി.\nകഴിഞ്ഞ ദിവസം തൊഴില് മന്ത്രാലത്തില് ചേര്‍ന്ന യോഗത്തിലാണ് ഇത് സംബന്ധിച്ച തീരുമാനമുണ്ടായത്. ഉപഭോക്തൃ സേവന തൊഴില് കാര്യ മന്ത്രാലയം അണ്ടര് സെക്രട്ടറി അബ്ദുല് മാജിദ് അല് റഷൂദിയുടെ സാന്നിദ്ധ്യത്തില് ചേര്‍ന്ന യോഗത്തില് 1200ഓളം നിക്ഷേപകരും പങ്കെടുത്തു. തൊഴിലാളിക്ക് രാജ്യത്തെത്തിച്ചേരുവാന് 90 ദിവസം കാലാവധി നല്‍കിയത് ഇരുപത് ശതമാനത്തോളം തൊഴിലാളികള് വൈകിയെത്താന് കാരണമാകുന്നുവെന്ന് റിക്രൂട്ട്‌മെന്റ് ഓഫീസുകള് ഉയര്‍ത്തിക്കാട്ടി. ദീര്‍ഘകാല തൊഴിലുകള്‍ക്ക് വിസമ്മതിക്കുന്ന തൊഴിലാളികളുടെ കേസുകള് കൈര്യം ചെയ്യുന്നതിനും സംവിധാനങ്ങളുണ്ടാകണമെന്നും യോഗത്തില് ആവശ്യമുയര്‍ന്നു.


a padmakumar about preparations for makaravilakku | മകരവിളക്കിന് സന്നിധാനത്ത് ഒരുക്കങ്ങൾ പൂർത്തിയായി എ.പദ്മകുമാർ - Malayalam Oneindia\nUpdated: Sun, Jan 13, 2019, 19:17 [IST]\nശബരിമല: മകരവിളക്ക് മഹോത്സവത്തിന് ഒരുക്കങ്ങൾ പൂർത്തിയായതായി ദേവസ്വം ബോർഡ് പ്രസിഡണ്ട് എ.പത്മകുമാർ പറഞ്ഞു. സന്നിധാനത്ത് വിവിധ വകുപ്പുകളുടെ അവസാനവട്ട അവലോകന യോഗത്തിൽ അധ്യക്ഷത വഹിച്ച് സംസാരിക്കുകയായിരുന്നു അദ്ദേഹം. ഇത്തവണ ദേവസ്വംബോർഡും സർക്കാർ വകുപ്പുകളും ഹൈക്കോടതി നിയോഗിച്ച നിരീക്ഷക സമിതിയും യോജിപ്പോടെയാണ് പ്രവർത്തനങ്ങളുമായി മുന്നോട്ടു പോയത്. തിരുവാഭരണഘോഷയാത്ര തിങ്കളാഴ്ച വൈകുന്നേരം ആറുമണിയോടെ പതിനെട്ടാംപടിക്കു മുകളിൽ എത്തും.\nദേവസ്വം വകുപ്പ് മന്ത്രി കടകംപള്ളി സുരേന്ദ്രനും ദേവസ്വം ബോർഡ് അംഗങ്ങളും ചേർന്ന് തിരുവാഭരണം സ്വീകരിക്കും. ആറരയ്ക്കാണ് ദീപാരാധന നടക്കുക. 7.52 നാണ് മകരസംക്രമപൂജയും നെയ്യഭിഷേകവും നടക്കുക. തിരുവാഭരണം കാണാനും മകരജ്യോതി ദർശിക്കാൻ എത്തുന്ന തീർത്ഥാടകർക്ക് കുടിവെള്ളം, ഔഷധ വെള്ളം, ബിസ്കറ്റ് എന്നിവ വിതരണം ചെയ്യുന്നതിനുള്ള സൗകര്യങ്ങൾ ഒരുക്കിയിട്ടുണ്ട് സുരക്ഷയുമായി ബന്ധപ്പെട്ട എല്ലാ ഒരുക്കങ്ങളും പോലീസും മറ്റ് വകുപ്പുകളും പൂർത്തിയാക്കിയിട്ടുണ്ട്. തീർത്ഥാടകരുടെ സുരക്ഷയ്ക്കായി ബാരിക്കേഡുകളുടെ ക്രമീകരണവും പൂർത്തിയായിട്ടുണ്ട്.\nമകരജ്യോതി ദർശിക്കുന്ന തീർത്ഥാടകർക്ക് സുരക്ഷ നൽകുന്നതിനുവേണ്ടി എൻഡിആർഎഫ്, ആർ.എ.എഫ് എന്നിവ പൂർണ്ണ സജ്ജമാണ്. അപ്പം, അരവണ തുടങ്ങിയ പ്രസാദങ്ങൾ ദേവസ്വംബോർഡ് ആവശ്യത്തിന് കരുതിയിട്ടുണ്ട്. ജനുവരി 19വരെ ഭക്തർക്ക് ദർശനം ഉണ്ടാകും. പതിനെട്ടിന് നെയ്യഭിഷേകം അവസാനിക്കും. ഇന്ന് രാവിലെ (ജനുവരി 14) 10 മണിക്ക് ഹരിവരാസനം പുരസ്കാര വിതരണവും നടക്കും. പമ്പയിലെ നിർമ്മാണ പ്രവർത്തനങ്ങൾ പൂർത്തിയാക്കിയ ടാറ്റാ കമ്പനിയെയും സഹായങ്ങൾ ചെയ്ത് സംഘങ്ങൾ, വ്യക്തികൾ എന്നിവരെ ആദരിക്കും.\nഅടിയന്തര സാഹചര്യങ്ങള് നേരിടാന് സജ്ജം\nസന്നിധാനത്ത് ഇത്തവണ ആരോഗ്യവകുപ്പിന്റെ വിവിധ കേന്ദ്രങ്ങളിൽ സീസണിൽ 1,86,484 രോഗികൾ പരിശോധനയ്ക്ക് വിധേയമായി. 140 ഹാർട്ട് അറ്റാക്ക് കേസുകളാണ് ഉണ്ടായത്. അടിയന്തര സാഹചര്യങ്ങൾ നേരിടാൻ ആംബുലൻസും ആംബുലൻസ് ഡ്രെവർമാരും സദാ ജാഗരൂകരാണ്. മകരസംക്രമ പൂജയ്ക്കുള്ള നെയ്യഭിഷേകം തിരുവിതാംകൂർ കൊട്ടാരത്തിൽ നിന്ന് എത്തിക്കുന്ന നെയ് മാത്രം വച്ചായിരിക്കും നിർവഹിക്കുക. ഇതിന്റെ ആടിയ ശിഷ്ടം നെയ്യ് കൊട്ടാരം പ്രതിനിധികൾക്ക് തന്നെ നൽകും. തിരുവിതാംകൂറിന്റെ അവകാശം അതേപടി നിലനിർത്തണമെന്നാണ് ബോർഡ് ആഗ്രഹിക്കുന്നതെന്ന് യോഗത്തിൽ പ്രസിഡന്റ് പറഞ്ഞു. കളഭാഭിഷേകത്തിന് ഉള്ള കളഭം പന്തളം കൊട്ടാരത്തിൽ നിന്നുള്ളത് മാത്രം എടുക്കുമെന്നും പത്മകുമാർ പറഞ്ഞു. ഇവരുടെ അവകാശങ്ങൾ പൂർണമായി പാലിക്കപ്പെടണം. വൈദ്യുതി, വെളിച്ചം, കുടിവെള്ളം എന്നിവ ആവശ്യാനുസരണം ലഭ്യമാക്കാൻ ബന്ധപ്പെട്ട വകുപ്പുകൾ നടപടി എടുത്തതായും യോഗത്തിൽ ഉദ്യോഗസ്ഥർ അറിയിച്ചു. ദേവസ്വംബോർഡ് അംഗങ്ങളായ കെ.പി.ശങ്കരദാസ്, അഡ്വ.എൻ.വിജയകുമാർ, ദേവസ്വംകമ്മീഷണർ എൻ.വാസു, ചീഫ് എ്ൻജിനിയർ ശങ്കരൻപോറ്റി, സന്നിധാനം പൊലീസ് കൺട്രോളർമാരായ എസ്.സുജിത്ത് ദാസ്, വി.അജിത്ത്, ദേവസ്വം എക്‌സിക്യൂട്ടീവ് ഓഫീസർ ഡി.സുധീഷ്കുമാർ, വിവിധ വകുപ്പുതല ഉദ്യോഗസ്ഥർ എന്നിവർ സംസാരിച്ചു.\nസന്നിധാനത്ത് കെട്ടിടങ്ങൾക്ക് മുകളിൽ കയറിനിന്ന് മകരവിളക്ക് കാണുന്നതിന് ഭക്തജനങ്ങൾ ശ്രമിക്കരുതെന്ന് ദേവസ്വം ബോർഡ് പ്രസിഡണ്ട് എ പത്മകുമാർ അഭ്യർത്ഥിച്ചു. വലിയ അപകടസാധ്യത കണക്കിലെടുത്താണിത്. കെട്ടിടങ്ങൾക്ക് മുകളിലേക്ക് അയ്യപ്പഭക്തർ കടക്കുന്നത് തടയുന്നതിന് മുകളിലേക്കുള്ള വഴി അടച്ച് ഗാർഡുമാർ താക്കോൽ ലയ്‌സൺ ഓഫീസറെ ഏൽപ്പിക്കണമെന്ന് നിർദ്ദേശം നൽകി.\nsabarimala pilgrimage sabarimala temple ശബരിമല ശബരിമല ക്ഷേത്രം makaravilakku മകരവിളക്ക്\na padmakumar about preparations for makaravilakku


ശ്രീകണ്ഠാപുരം ഇ-സാക്ഷരത കൈവരിച്ചു | Sreekantapuram declared e-literate - Malayalam Oneindia\nശ്രീകണ്ഠാപുരം ഇ-സാക്ഷരത കൈവരിച്ചു\nകണ്ണൂര്: അക്ഷയ പരിപാടിയുടെ ഭാഗമായി ശ്രീകണ്ഠാപുരം പൂര്‍ണമായും ഇ-സാക്ഷരത കൈവരിച്ചതായി പ്രഖ്യാപിച്ചു.\nശ്രീകണ്ഠാപുരത്ത് നടന്ന ചടങ്ങില് വല്ല്യാട് പട്ടികജാതി കോളനിയിലെ ഏറ്റവും പ്രായമേറിയ ആദിവാസി സ്ത്രീയായ ചിയ്യായിയാണ് പ്രഖ്യാപനം നടത്തിയത്. അക്ഷയ പരിപാടിയുടെ കീഴില് കമ്പ്യൂട്ടര് പഠിച്ച ചിയ്യായി ലാപ്ടോപിലെ കീബോര്‍ഡില് വിരലമര്‍ത്തിയാണ് പ്രഖ്യാപനം നടത്തിയത്. ആരോഗ്യമന്ത്രി പി.കെ.ശ്രീമതിയും കെ.സി.ജോസഫ് എംഎല്‍എയും ചടങ്ങില് സന്നിഹിതരായിരുന്നു.\nസംസ്ഥാനത്തെ ഏഴ് ജില്ലകളില് നടപ്പിലാക്കുന്ന അക്ഷയ കമ്പ്യൂട്ടര് സാക്ഷരതാ പരിപാടിയുടെ രണ്ടാം ഘട്ടത്തില് ഇ-സാക്ഷരത നേടിയതായി പ്രഖ്യാപിക്കപ്പെടുന്ന ആദ്യത്തെ പഞ്ചായത്താണ് ശ്രീകണ്ഠാപുരം.\nപഞ്ചായത്തിലെ 5300 കുടുംബങ്ങളും കമ്പ്യൂട്ടര് സാക്ഷരതാ പരിപാടിയില് പങ്കെടുത്തിരുന്നു. പരിപാടിയില് പങ്കെടുത്തവരില് 65 ശതമാനവും സ്ത്രീകളാണ്. പഞ്ചായത്തിലെ നൂറോളം ആദിവാസി കുടുംബങ്ങളില് നിന്നായി 142 പേരും ഇ-സാക്ഷരത നേടി. 11 മാസത്തിനുള്ളിലാണ് ശ്രീകണ്ഠാപുരം ഇ-സാക്ഷരത കൈവരിച്ചത്.


ഏതു മതില് കൊണ്ട് മറച്ചുപിടിക്കും മനുഷ്യപ്പേടിയെ | True Copy Webzine - rajasthan forts travelogue by v jayadev\nഏതു മതില് കൊണ്ട് മറച്ചുപിടിക്കും മനുഷ്യപ്പേടിയെ\nഇന്ത്യയിലെ ഇന്ന് അറിയപ്പെടുന്ന രണ്ടു വന്മതിലുകളും രാജസ്ഥാനില് തന്നെ. നാട്ടുരാജാവിനും രജപുത്രനും സുല്‍ത്താനും വൈദേശികര്‍ക്കും അവസാനം വിദേശരാജ്ഞിക്കും വേണ്ടി പിച്ചിച്ചീന്തപ്പെട്ട് പിന്നീടു തുന്നിക്കൂട്ടിയെടുത്ത ദേശചരിത്രം.\nചരിത്രത്തിന്റെ ഏതു കോട്ടയിലാണ് സമാധാനം കാത്തുസൂക്ഷിക്കാന് കഴിഞ്ഞിട്ടുള്ളത്. ഓരോ പെരുംകോട്ടയും വലിയൊരു പേടിയുടെ മുകളില്‍ത്തന്നെയാണ് കെട്ടിയുറപ്പിച്ചിട്ടുള്ളത്.\nപ്രതിരോധത്തിനും സൈനിക ശാക്തീകരണത്തിനുമായുള്ള സാദാ കോട്ടകളായാലും സൈനിക, സിവിലിയന് അധികാരത്തിന്റെയും ജനാവാസത്തിന്റെയും കേന്ദ്രങ്ങളായ കൊട്ടാരക്കോട്ടകളായാലും അവസ്ഥ ഇതുതന്നെ. എന്നും പേടി തന്നെയാണ് കോട്ടയ്ക്കകത്ത് ഇരിക്കുന്നവനെ നിയന്ത്രിക്കുന്നത്. കൊത്തളങ്ങളില് നട്ടുവച്ച ചാരക്കണ്ണുകളും തീതുപ്പുന്ന പീരങ്കിയുമെല്ലാം ആ പേടിയെ കാലത്തിനിപ്പുറത്തും വായിച്ചെടുക്കാന് സാധിക്കുന്ന ചരിത്രസ്മാരകങ്ങള്.\nനിലയ്ക്കാത്ത ഈ പേടിയുടെ അടയാളങ്ങളാണ് കോട്ടകള്‍ക്കും കൊട്ടാരക്കോട്ടകള്‍ക്കും ചുറ്റും പിന്നെയുമുള്ള സുരക്ഷാസന്നാഹങ്ങള്. കിടങ്ങുകള് കുത്തി പുറത്തുനിന്നുള്ള ആക്രമണത്തിന്റെ വേഗത്തിന് തടയിടുന്നു. തൂക്കുപാലങ്ങളും തൂക്കുവാതിലുകളും പെട്ടെന്നുള്ള ആക്രമണത്തിനെതിരെ പടച്ചട്ടയാകുന്നു. കോട്ടകള്‍ക്കുള്ളില് നിന്ന് പലവഴിക്കു പുറപ്പെട്ടുപോകുന്ന ഗുഹകളും രക്ഷാമാര്‍ഗങ്ങളും വേറെ. എന്നിട്ടുമിനിയും ശത്രുവിന്റെ മുന്നില് പെട്ടുപോയാല്, പിടികൊടുക്കാതെ രക്ഷപ്പെടാവുന്ന ജീവന്മരണപഴുതുകള് വേറെ. അതെല്ലാം, പിന്നീട് വാഴ്ത്തുപാട്ടുകളായി ചരിത്രം ഏറ്റെടുത്തുകൊള്ളുമെന്ന അന്ത്യാഭിലാഷം. എന്നിട്ടും തീരുന്നില്ല പേടിയെങ്കില്, പിന്നെ കോട്ടകൊത്തളക്കൊട്ടാരങ്ങള്‍ക്കുമപ്പുറം പലയാള്‍പ്പൊക്കത്തില് നെടുങ്കന് മതിലുകള് തന്നെ. എന്നിട്ടും, എന്തിനെയും മതിലുകള് തടുത്തുനിര്‍ത്തിയിട്ടുള്ള ചരിത്രമേതാണുള്ളത്.\nഇന്ത്യയില്, പല പോരാട്ടങ്ങള്‍ക്കും പടയോട്ടങ്ങള്‍ക്കും ചോരച്ചാലുകള് നിര്‍മിച്ചുനല്‍കിയ രാജസ്ഥാനിലുണ്ട്, ഇന്ത്യയുടെ സ്വന്തം വന്മതിലുകള്\nസമീപകാല ചരിത്രത്തില് പടുത്തുയര്‍ത്തിയ മതിലുകളെല്ലാം തകര്‍ന്നുവീണിരിക്കുന്നു. ബര്‍ലിന് മതിലടക്കമുള്ളത്. സോവിയറ്റ് റഷ്യയെ ലോകത്തില് നിന്ന് മറച്ചുനിര്‍ത്തിയ വിര്‍ച്വല് ഇരുമ്പുമതിലും അറ്റുവീ


നേപ്പാളിനെ ഗോള് മഴയില്‍മുക്കി ഇന്ത്യ അണ്ടര് 15 സാഫ് കിരീടം സ്വന്തമാക്കി | India win U-15 SAFF Championship title after beat Nepal 7-0 - Malayalam MyKhel\n» നേപ്പാളിനെ ഗോള് മഴയില് മുക്കി ഇന്ത്യ അണ്ടര് 15 സാഫ് കിരീടം സ്വന്തമാക്കി\nനേപ്പാളിനെ ഗോള് മഴയില് മുക്കി ഇന്ത്യ അണ്ടര് 15 സാഫ് കിരീടം സ്വന്തമാക്കി\nUpdated: Monday, September 2, 2019, 11:58 [IST]\nകൊല്‍ക്കത്ത: അണ്ടര് 15 സാഫ് കപ്പില് ഗ്രൂപ്പ് ഘട്ടംമുതല് തകര്‍പ്പന് മത്സരം കാഴ്ചവെച്ച ഇന്ത്യ കിരീടം സ്വന്തമാക്കി. ഫൈനലില് നേപ്പാളിനെ എതിരില്ലാത്ത ഏഴു ഗോളുകള്‍ക്കാണ് ഇന്ത്യയുടെ കൗമാരതാരങ്ങള് തോല്‍പ്പിച്ചത്. എല്ലാ മത്സരങ്ങളും ജയിച്ച ഇന്ത്യ ടൂര്‍ണമെന്റിലാകെ 28 ഗോളുകള് അടിച്ചുകൂട്ടി. ഒരുഗോള്‍പോലും വഴങ്ങിയതുമില്ല. ഗ്രൂപ്പ് ഘട്ടത്തിലെ പ്രകടനം ഇന്ത്യ ഫൈനലിലും ആവര്‍ത്തിക്കുകയായിരുന്നു.\nഫൈനലില് ഇന്ത്യന് താരം ശ്രീദര്‍ത്ത് ഹാട്രിക് നേടി. മഹേസണ്, അമന്ദീപ്, സിബജിത്, ഹിമാന്‍ഷ് എന്നിവരാണ് ഇന്ത്യയ്ക്കായി ശേഷിക്കുന്ന ഗോള് നേടി. രണ്ടാം പകുതിയിലായിരുന്നു ശ്രീദര്‍ത്തിന്റെ ഹാട്രിക് പ്രകടനം. ഗ്രൂപ്പ് ഘട്ടത്തില് ഇന്ത്യ നേപ്പാളിനെ അഞ്ചു ഗോളുകള്‍ക്കാണ് തോല്‍പ്പിച്ചത്. ഫൈനലില് ഇന്ത്യയ്‌ക്കെതിരെ പ്രതിരോധിക്കാന്‍പോലും നേപ്പാള് കളിക്കാര്‍ക്ക് കഴിഞ്ഞില്ല.\nദേശീയ റെക്കോര്‍ഡ് ഭേദിച്ച് മലയാളി ജിന്‍സണ്; ദോഹ ലോക ചാമ്പ്യന്‍ഷിപ്പിന് യോഗ്യത\nടൂര്‍ണമെന്റിന്റെ ചരിത്രത്തില് മൂന്നുതവണ കിരീടം നേടുന്ന ഏക ടീമായി മാറി ഇന്ത്യ. നേരത്തെ 2013, 2017 വര്‍ഷങ്ങളിലും ഇന്ത്യ ചാമ്പ്യന്മാരായിരുന്നു. മറ്റൊരു ടീമിനും മൂന്നുതവണ കിരീടം നേടാന് കഴിഞ്ഞിട്ടില്ല. പരിശീലകന് ബിബിയാനോ ഫെര്‍ണാണ്ടസിന്റെ കീഴില് ഇത്തവണ ഗംഭീര പ്രകടനം നടത്താന് ഇന്ത്യയ്ക്ക് കഴിഞ്ഞു. 2020ല് നടക്കാനിരിക്കുന്ന അണ്ടര് 16 എഎഫ്‌സി ചാമ്പ്യന്‍ഷിപ്പിന് യോഗ്യത നേടുകയാണ് പരിശീലകന്റെ അടുത്ത ലക്ഷ്യം.\nStory first published: Monday, September 2, 2019, 11:37 [IST]


താളുകള് മറിയുമ്പോള്...(ഒരു പ്രവാസി ഡയറി).: Provoked\n'Provoked' എന്ന സിനിമ കണ്ടു. ഒരു സംഭവ കഥയുടെ സിനിമാവിഷ്ക്കരണമാണത്രെ!\nസിനിമയില് ഐശ്വര്യാ റായി(കിരണ്‍ജിത്) ഇന്ത്യയില് നിന്നും ബ്രിട്ടണില് വിവാഹം ചെയ്തയക്കപ്പെട്ട ഒരു പഞ്ചാബി യുവതിയായി അഭിനയിക്കുന്നു. നിറയെ സ്വപ്നങ്ങള് പൂത്തുലഞ്ഞ കണ്ണുകളുമായി വിവാഹ പന്തലില് ഒരിക്കല്‍പ്പോലും നേരില് കണ്ടിട്ടില്ലാത്ത പുരുഷനെ വിവാഹം ചെയ്യാന് ഇരിക്കുമ്പോള് മനസ്സില് നിറയെ ഉല്‍ക്കണ്ഠകളും ഉണ്ടായിരുന്നു.\nഎന്നാല് കിരന്റെ പ്രതീക്ഷകളൊക്കെ തകര്‍ക്കുംവിധം ഒരു ജീവിതമായിരുന്നു അവളെ അന്യനാട്ടില് കാത്തിരുന്നത്. അവിടെ അവള് അസാധാരണമാംവിധം ശാരീരികമായും മാനസികമായും പീഢിപ്പിക്കപ്പെടുന്നു. ഭര്‍ത്താവ് സ്നേഹശൂന്യനാണെങ്കില് പിന്നെ അബലയായ ഒരു സ്ത്രീയുടെ എക ആശ്രയം അവളുടെ മാതാപിതാക്കളായിരിക്കുമല്ലൊ, അന്യനാട്ടില് വിവാഹം ചെയ്തയക്കപ്പെടുന്ന യുവതികള്‍ക്ക് അതും നിഷേധ്യമാണ്.\n‘ബ്ലാക്ക്’ എന്ന സിനിമയിലെ അന്ധകാരം പോലെ, ഒന്നില് അവള് അകപ്പെടുന്നു. ‘ബ്ലാക്കില്’ നായിക ബാഹ്യമായി കാഴ്ചയില്ലാതെ വിഷമിക്കുകയാണെങ്കില്, Provoked ഇല് ആന്തരികമായി ഒരു തുള്ളി വെളിച്ചം കിട്ടാതെ ഇരുട്ടിലായിപ്പോയ ഒരു ജീവന്റെ പിടച്ചില് എടുത്തു കാട്ടുന്നു. അന്യനാട്ടില്, പുറം ലോകത്തിലേക്ക് കൈപിടിച്ചു നടത്തി പരിചയപ്പെടുത്താന് ആരുമില്ലാതെ ഒറ്റപ്പെടുന്ന കിരണ്‍ജിത് നിസ്സഹായയായി വിധിയെപ്പഴിച്ച് ഒരു മെയിഡിനെക്കാളും ദയനീയമാം വിധം പീഢിപ്പിക്കപ്പെട്ട് ജീവിക്കുന്നു.\nകാഴ്ചബംഗ്ലാവിലൊക്ക് മൃഗങ്ങളെ കണ്ടിട്ടില്ലെ, കൂട്ടിനകത്ത് ചങ്ങലയിലാണെങ്കിലും തങ്ങള്‍ക്ക് വന്ന് പിണഞ്ഞ അടിമത്വം അംഗീകരിച്ച് അതിനിടയില് മക്കളെ പാലൂട്ടി വളര്‍ത്തുന്നത്, ഏതാണ്ടതുപോലെ അവളുടെ അടിച്ചങ്ങലയ്ക്കുള്ളില് കിടന്നും അവള് മക്കളെ സുരക്ഷിതരായി വളര്‍ത്തി സ്നേഹിച്ച് ഒരു ജീവിതം കെട്ടിപ്പെടുത്താന് ശ്രമിക്കുന്നു.\nപക്ഷെ, ഒരിക്കല് അവള് പോലും അറിയാതെ അവള് പ്രൊവോക്ക്ട് ആയിപ്പോകുന്നു. ഒരു പ്രത്യേക മാനസികാവസ്ഥയില് അവള് ഭര്‍ത്താവിന്റെ റൂമില് പെട്രോളും മെഴുകുതിരിയുമായി അധൈര്യപ്പെട്ട് കയറുന്നു.. ഞെട്ടിയുണരുന്ന അയാളുടെ കാല് തട്ടി മെഴുകുതിരി കിടക്കയില് വീണ് തീ ആളിപ്പടരുന്നു. ആളിപ്പടരുന്നു തീയില് നിന്നും അബോധാവസ്ഥയില് അവളെ ഓടിക്കൂടിയ ജനങ്ങളില് ആരോ  രക്ഷിക്കുന്നു. മക്കളും അത്ഭുതകരമായി രക്ഷപ്പെടുന്നു.\nകോടതിയില് അവള് മൌനിയായിരിക്കുന്നു ജീവപര്യന്തം ശിക്ഷയില് നിന്നും രക്ഷപ്പെടാന്. വാദിക്കാനോ ഒന്നും അവള്‍ക്ക് മാനസികനില അനുവദിക്കുന്നില്ല. അവള്‍ക്ക് അതിലും വലിയ ഒരു ജീവപര്യന്ത ശിക്ഷയില് നിന്നും മോചിക്കപ്പെട്ട ആശ്വാസമായിരുന്നു..\nവൈചിത്ര്യമെന്നു പറയട്ടെ, അന്യനാട്ടില് ജയിലില് കുറ്റവാളികളുടെ ഇടയ്ക്കാണ് അവള്‍ക്ക് ആദ്യമായി സുരക്ഷിതത്വം; സ്നേഹം; പരിഗണന ഒക്കെ അനുഭവപ്പെടുന്നത്. ജയിലില് വച്ച് ഇടയ്ക്കിടെ തന്റെ കഴിഞ്ഞുപോയ ജീവിതത്തിലെ ഭയാനകമായ അറപ്പിക്കുന്നതും വെറുപ്പിക്കുന്നതുമായ രംഗങ്ങള് ഒരു പേടി സ്വപ്നമായി അവളെ പിന്തുടരുന്നു. ഇംഗ്ലീഷുകാരെപ്പോലെ വേഷം ചെയ്ത് വിവാഹത്തിന്റെ ആദ്യനാളുകളില് ഭര്‍ത്താവിനോടൊത്ത് വെളിയില് പോകാനായി അയാളുടെ അഭിനന്ദനം പ്രതീക്ഷിച്ച് നില്‍ക്കുന്ന അവളെ മോഡേണ് വേഷം അണിഞ്ഞതിന് അയാള് ലജ്ജിപ്പിക്കും വിധം ആക്രോശിക്കുന്ന രംഗം; പാര്‍ട്ടിയില് വച്ച് ഒരു യുവസ്നേഹിതന് അവളോട് സ്നേഹത്തോടെ ഇടപെടുന്നതില് അസൂയവാനായ് അയാള് അവളെ വീട്ടില് വന്ന് മര്‍ദ്ദിക്കുന്നത്; രാത്രി ലക്കുകെട്ട അയാള് ലൈഗീകമായി പീഡിപ്പിക്കുന്നത് ; ഒക്കെ അവള് ഇപ്പോഴും ഒരു ദുഃസ്വപ്നം പോലെ ഇടയ്ക്കിടെ ഓര്‍ക്കുന്നു. രാത്രി സ്വപ്നത്തില് താന് ഇപ്പോഴും ആ തടവറയിലാണോ എന്ന് ഭയന്ന് ഉറക്കത്തില് നിലവിളിക്കുമ്പോള് റൂം മേറ്റ്, വെറോണിക്ക 'ഇല്ല നീ അവിടെ നിന്നും രക്ഷപ്പെട്ടിരിക്കുന്നു ഇനി വെളിച്ചത്തിന്...' എന്നു ആശ്വസിപ്പിക്കുന്നു.\nതുടര്‍ന്ന് ചില സാമൂഹ്യപ്രവര്‍ത്തകരുടെയും ജയിലിലെ അവളുടെ കൂട്ടുകാരി വെറോനിക്കയുടേയു മൊക്കെ പ്രേരണയാല് അവളുടെ നഷ്ടപ്പെട്ട ആത്മവിശ്വാസം വീണ്ടെടുത്ത് തന്റെ നിസ്സഹായാവസ്ഥയും നിരപരാധിത്വവും വെളിപ്പെടുത്താനായി കേസ് പുനര്‍വിചാരണം ചെയ്യാന് അവള് തയ്യാറാകുന്നതും ഒടുവില് അവള് ഒരു സാധാരണ മനുഷ്യസ്ത്രീയുടെ അവകാശങ്ങളോടെ അന്യനാട്ടില് തന്നെ ജീവിതം തുടരുന്നതുമാണ് കഥ..\nഐശ്വര്യാ റായി യുടെ ബോഡി ലാഗ്വേജിനു പോലും ഒതുക്കപ്പെട്ട, ഒറ്റപ്പെട്ട ഒരു സ്ത്രീയുടെ നിസ്സഹായത വിദഗ്ദമായി ഉള്‍ക്കൊള്ളാന് കഴിഞ്ഞിരിക്കുന്നു. പതുങ്ങി ഭയന്ന് തനിക്ക് താനേ ഉള്ളു എന്ന സത്യം മനസ്സിലാക്കി ശ്രദ്ധയോടെ കാലിടറാതെ ഇരുട്ടില് തപ്പിത്തടയുന്ന ഒരു സ്ത്രീ.\nജയിലില് അവള് ആദ്യമായി പേടിയില്ലാതെ, മറ്റുള്ളവര്‍ക്കൊപ്പം ജീവിക്കാന് പഠിക്കുന്നു. അന്യനാട്ടില് വന്നിട്ട് അവളെ ആദ്യമായി അംഗീകരിക്കുന്നത് അവളുടെ റൂം മേറ്റായ വെറോണിക്ക എന്ന വെള്ളക്കാരിയാണ്. എവരും ഏകദേശം ഇതേ കുറ്റത്തിന് ശിക്ഷിക്കപ്പെട്ടവരാണ്. തുല്യ ദുഃഖിതര് എന്നതിലപ്പുറം ഒരു സാഹോദര്യബന്ധം അവരില് ഉടലെടുക്കുന്നു. വെറോണിക്ക അവളെ ഇംഗ്ലീഷ് തെറ്റുകൂടാതെ പറയാന് പഠിപ്പിക്കുന്നു, അവള്‍ക്ക് മറ്റുള്ളവരെപ്പോലെ ജീവിക്കാന് അവകാശമുണ്ടെന്ന് ബോധ്യപ്പെടുന്നു. ആത്മവിശ്വാസം കൈവന്നു തുടങ്ങിയ കിരണ്‍ജിത്  ജയിലില് ഒരു റൌഡി സ്ത്രീയോട് എതിരിട്ട് ജയിച്ചു നില്‍ക്കുമ്പോള് വെറോണിക്ക വന്ന് ‘ ഞാന് ന്യായത്തിനുവേണ്ടി പൊരുതണം എന്നു പറഞ്ഞെങ്കിലും ഇത്രയ്ക്കും വേണ്ടായിരുന്നു ട്ടൊ’ എന്നു തമാശയായി പറയുന്ന രംഗം; അവളില് പഴയ നര്‍മ്മബോധം വീണ്ടുകിട്ടുന്ന സംസാരം; ആദ്യം ജയിലില് മക്കളെ കാണുമ്പോല് അവളുടെ മരവിച്ച മനസ്സില് ഉണ്ടാകുന്ന ലോലഭാവം; ഒക്കെ മനസ്സിനെ സ്പര് ശ്ശിക്കുന്ന രീതിയില് ഐശ്വര്യ അഭിനയിച്ചു ഫലിപ്പിച്ചിരിക്കുന്നു. ഒടുവില്, പത്തുവര്‍ഷത്തിലേറെ വീടിനെ ഒരു മൂലയില് പുറം ലോകം എന്തെന്നറിയാതെ ഒതുക്കപ്പെട്ട്, വ്യക്തിത്വം മുരടിച്ചു തുടങ്ങിയ അവളില് ഉണ്ടാവുന്ന പുത്തനുണര്‍വ്വ് രോമാഞ്ചമുണ്ടാക്കുന്നു.\n[ഞാനിടയ്ക്കിടെ സെല്‍ഫ് പിറ്റിയുടെ മൂഡിലേക്ക് ഇറങ്ങിപ്പോകുമ്പോള് കരകയറാനായി ഓര്‍ക്കുന്നത് പണ്ടെന്നോ ഒരു പേപ്പറില് വായിച്ച കഥയാണ്. ഒരു കൊച്ചു കുഞ്ഞിനെ ദത്തെടുത്ത് ഒടുവില് മാനസികമായി അതിനെ വെറുത്തപ്പോല് നീചരായ അതിനെ ദത്തെടുത്തവര് ഒരു ടോയിലറ്റില് കെട്ടിയിട്ട് എത്രയോ വര്‍ഷം അതിനെ കൊടുമപ്പെടുത്തിയ കഥ. ഒടുവില് ആരോ അറിഞ്ഞ് രക്ഷപ്പെടുത്തുമ്പോല് എല്ലും തോലും മാത്രമായ ഒരു മനുഷ്യക്കോലം മാത്രമായിരുന്നു അത്. മനുഷ്യന്റെ ക്രൂരത നിയന്ത്രിക്കാനാകാന് ആളില്ലാതെയോ, സമൂഹം അറിയാതിരിക്കുമ്പോഴോ, അവനില് മൃഗങ്ങളെക്കാളും വലിയ ഒരു മൃഗീയത ഉറങ്ങിക്കിടക്കുന്നു എന്നതിന് ഇതുപോലെ എത്രയോ ഉദാഹരണങ്ങള്...\nഎനിക്ക് ഇതു കണ്ടപ്പോള് കിട്ടിയ ഗുണപാഠം:\nകഴിവതും മക്കളെ സുഖദുഃഖങ്ങളൊക്കെ നാം കൂടി അറിയാനും കാണാനും പറ്റുന്ന ഒരിടത്തേയ്ക്ക് മാത്രം വിവാഹം ചെയ്തയക്കുക. കഴിവതും നമ്മുടെ സമൂഹത്തില് തന്നെ ജീവിക്കാന് ശ്രമിക്കുക. സമൂഹത്തില് നിന്ന് ഒറ്റപ്പെടുന്നവരില് ആണ് മൃഗീയത് കൂടുതല് പ്രകടമാകുന്നത്. ഓര്‍ക്കുക.\nസമൂഹം വീക്ഷിക്കുന്നു എന്നു വരുമ്പോള് ഏതു ക്രൂരനും നല്ല മനുഷ്യനാകാന് ശ്രമിക്കുന്നു. മറിച്ചാകുമ്പോള് നല്ലവരിലും മൃഗീയത ഉണരാനും സാധ്യതയുണ്ട്. കഴിവതും സമൂഹവുമായി ഇഴുകിച്ചേര്‍ന്ന് ജീവിക്കുന്നവര് ഭാഗ്യവാന്മാര്. കൂട്ടുകുടുംബം ഇല്ലെങ്കിലും കൂട്ടായി കുടുംബം ഉള്ളതില് പരം ഭാഗ്യം ഈ ലോകത്തില് വേറേ ഒന്നും ഇല്ല എന്നും തോന്നി.\n(കിരണ്‍ജിത്തിനെ മറ്റൊരു യുവതിയായി കാണാതെ സ്വന്തം മകള്‍ക്കാണീ ഗതി ഉണ്ടായത് അല്ലെങ്കില് സഹോദരിക്കാണ് ഈ ഗതിയെങ്കില് എന്ന് വെറുതേ ഒന്നാലോചിച്ചു നോക്കൂ..)\nPosted by ആത്മ at 7:05 AM\nആത്മ ചേച്ചീ ... ഫുള് ടൈം സിനിമ കാണലാ അല്ലേ :)\nപോസ്റ്റ് എല്ലാം വായിക്കണ്ന്ടെങ്കിലും കമന്റ് എഴുതാന് ടൈം കിട്ടണില്ല :(:(\nപിന്നെ ഇപ്പം എങ്ങിനെ സമയം കിട്ടി? :)\nആത്മചേച്ചി ഫുള് ടൈം സിനിമ കാണുന്നതറിഞ്ഞപ്പോള് കുശുമ്പു കയറിയതാവും അല്ലെ?\nശരിക്കും :):)... ഇവിടെ ഒരു സിനിമേടെ('കരിയിലക്കാറ്റു പോലെ' ) പകുതി കണ്ടിട്ട് രണ്ടാഴ്ച കഴിഞ്ഞിട്ടും അത് മുഴുവനാക്കാന് പറ്റീല്ല :(\nDVD കടക്കാരന് ഇനി എന്നെ വീട്ടില് വന്നു തല്ലുമാരിക്കും അത് തിരിച്ചു കൊടുക്കാഞ്ഞിട്ട് :0\nഅപ്പോള് കോറോത്തും പഴയ സിനിമകളൊക്കെ\nഇപ്പം കാണുന്നതേ ഉള്ളു അല്ലെ,\nസാരമില്ല ട്ടൊ, നല്ല സമയം കിട്ടുമ്പോള് എല്ലാം കാണാം. DVD തിരിച്ചുകൊടുക്കാന് മറക്കല്ലേ.. ഫൈനടിക്കും :)\nഅപ്പോള് Brida ഇതുവരെ വായിച്ച് കഴിഞ്ഞില്ലേ,അത്മേച്ചി അതിന്റെ റിവ്യു എഴുതിയിട്ട് വേണം എനിക്ക് വായന തുടരാന് :)\nഇവിടെ ഉപ്പച്ചീം മോളു ആണ് സിനിമൗടെ ആളക്കാര് :)\nBrida വായിച്ചു കഴിഞ്ഞു.വലിയമ്മായിയെ ഭയന്നാണ് റിവ്യൂ എഴുതാഞ്ഞത്. ആത്മയ്ക്ക് എല്ലാം\nതലതിരിഞ്ഞല്ലേ തോന്നൂ.. വലിയമ്മായി യുടെ വ്യൂവുമായി അത് ചേര്‍ന്ന് പോകുമോ എന്നൊരു ശങ്ക. എങ്കിലും ഉടന് എഴുതാം ട്ടൊ.:)\nആത്മയും പടം അധികം കാണാറില്ല ട്ടൊ.\nഅവധിക്കാലത്ത് മക്കള്‍ക്ക് കമ്പനി കൊടുക്കാനായിട്ട് കാണുന്നതാണ്. പക്ഷെ, ഈയ്യിടെ ‘റയിന് കോട്ട്’ എന്നൊരു പടം കണ്ടു(ഐശ്വര്യയും അജയ് ദേവ്ഗണും അഭിനയിച്ചത്)\nഒരു നല്ല ബുക്ക് വായിക്കുമ്പോലത്തെ ഒരു\nസാറ്റിസ് ഫാക്ഷന് കിട്ടും കണ്ടു കഴിയുമ്പോള്.\nഅഭിപ്രായങ്ങള് തുറന്ന് പറയണം,വ്യത്യസ്ത വീക്ഷണങ്ങള് അറിഞ്ഞാലല്ലേ നമ്മുടേത് ശരിയാണോ എന്ന് അറിയാന് പറ്റൂ.\nറെയിന് കോട്ട് ഞാന് കൂറേ നാള് മുമ്പ് കണ്ടിരുന്നു.ഇഷ്ടമാവുകയും ചെയ്തു\nസൊ അങ്ങനെയാണ് പ്രൊവോക്ഡ്... ഐശ്വര്യാ റായിച്ചേച്ചിയുടെ അഭിനയം വല്യേ പഥ്യമില്ല... സോ കാണണോ വേണ്ടയോ...\nകുഞ്ഞുങ്ങളെ വിവാഹം കഴിച്ചയക്കുന്ന കാര്യം പറഞ്ഞത് കറക്റ്റ്. ancient promises വായിച്ചു കാണുമല്ലോ അല്ലേ?\nAncient Promises വായിച്ചിട്ടില്ല. പരിചയപ്പെടുത്തിതന്നതിനു നന്ദി. :)\nProvoked അത്ര നല്ല സിനിമ ഒന്നും അല്ല.\nഒരു വീട്ടമ്മയുടെ കഥയായതുകൊണ്ട് കണ്ടതാണ്.\nഐശ്വര്യാറായിയെ ഇഷ്ടമാണെങ്കില് കണ്ടാലും\nനഷ്ടം വരില്ലെന്നു തോന്നുന്നു.


ആടട്ടെ ജിമിക്കി കമ്മൽ, കാലവും...\nWeb Desk Oct 29, 2017, 04:58 pm IST\nഓർക്കുന്നുണ്ടോ ഹവാ ഹവാ യേ ഹവാ ഖുശ് ബു ലുടാദെ എന്ന ഹിന്ദി ഗാനം. 1987ൽ പുറത്തിറങ്ങിയ ചാലിസ് ചൗരാസി എന്ന ചിത്രത്തിൽ ഹസൻ ജഹാംഗീർ ആലപിച്ച ഈ ഗാനം അന്ന് രാജ്യത്തെയാകെ നൃത്തമാടിച്ചു. ഹവാ ഹവാ കേട്ട് ആടിത്തിമിർക്കാൻ വേണ്ടി മാത്രം ആൾക്കൂട്ടം ഗാനമേളകളിൽ ഇരമ്പിയാർത്തു. 1994ലാണ് തമിഴിൽ കാതലൻ പുറത്ത് വരുന്നത്. മുക്കാല മുക്കാബലയുമായി എ ആർ റഹ്മാൻ. പ്രഭുദേവക്കൊപ്പം ഇളകി മറിഞ്ഞു പ്രായഭേദമെന്യേ ഏവരും. മലയാളത്തിൽ രവീന്ദ്രൻ മാസ്റ്ററുടെ രാമായണക്കാറ്റ്. പിന്നെയും ഏറെക്കാലത്തിന് ശേഷം കള്ളക്കടക്കണ്ണെറിഞ്ഞ് ലജ്ജാവതിയുമായി ജാസി ഗിഫ്‍റ്റ്. അങ്ങിനെയങ്ങിനെ അസംഖ്യം ഗാനങ്ങൾ, പല ഭാഷകളിലായി, പലരിൽ നിന്നായി, പല കാലങ്ങളിൽ സംഭവിച്ചു.\nഅർത്ഥം തേടി പോയാൽ അസംബന്ധമെന്ന് ലളിതമായി നിരൂപിക്കാവുന്നതാണ് പലതും. രാമായണക്കാറ്റോ, അങ്ങിനെയൊരു കാറ്റുണ്ടോ എന്ന് ടി പി ശാസ്തമംഗലം മട്ടിൽ സിംപിളായി ചോദിച്ചിട്ടുണ്ട് അന്നും പലരും. കിലുക്കത്തിലെ കിലുകിൽ പമ്പരം മറന്നു കാണില്ല ആരും. വാൽസല്യമോ പ്രണയമോ എന്ന് വേർതിരിച്ചറിയാൻ ഒട്ടും സാധ്യമാകാത്ത മുഖഭാവത്തോടെ ലാലേട്ടൻ രേവതിയെ പാട്ടു പാടിയുറക്കുന്ന ഊട്ടിയിലെ മഞ്ഞണിഞ്ഞ ആ രാത്രിയും ആ രംഗവും എങ്ങിനെ മറക്കാനാണ്. ബിച്ചു തിരുമലയുടെ വരികൾക്ക് എസ് പി വെങ്കിടേഷ് ആണ് സംഗീതം നൽകിയത്.\nകിലുകിൽ പമ്പരം തിരിയും മാനസം, അറിയാതമ്പിളീ മയങ്ങൂ വാവാവോ എന്ന് തുടങ്ങുന്ന ഗാനത്തെ, കുറെ വാക്കുകൾ ചേർത്തുവെച്ച് ഒരു പാട്ടുണ്ടാക്കി എന്നല്ലാതെ പ്രത്യേകിച്ച് വരികൾക്ക് ഒരർത്ഥവുമില്ല എന്ന വിമർശനത്തോടെ നേരിട്ടവർ ഏറെ. എങ്കിലും 26 വർഷങ്ങൾക്കിപ്പുറത്തും പല രാത്രികളിലും നാം പ്രണയിനിയെ ചേർത്തു പിടിച്ചും അല്ലാതെയും അറിയാതെ പാടി പോകുന്നുണ്ട് പ്രണയത്തിന്‍റെ, വാൽസല്യത്തിന്‍റെ, വശ്യതയുടെ ആ കിലുകിൽ പമ്പരം. അതാണ് കാര്യം.\nമോശം വരികളാകാം, പക്ഷെ, സംഗീതവും ആ മൂഡും നമ്മെ തൊട്ടുണർത്തുന്നതാകാം. മുക്കാല മുക്കാബലയും രാമായണക്കാറ്റും ലജ്ജാവതിയും ഒടുവിൽ ജിമിക്കി കമ്മലും അർത്ഥം തിരഞ്ഞു പോയാൽ തികഞ്ഞ അസംബന്ധമെന്ന് തോന്നിപ്പിക്കുകയും അതേസമയം കാലത്തെ നൃത്തമാടിക്കുകയും ചെയ്ത ഗാനങ്ങളാണ്.\nദേശവും കാലവും ലോകമാകെയും സഞ്ചരിക്കുന്നത് പല സങ്കീർണ്ണതകളിലൂടെയാണല്ലോ. രാജ്യങ്ങൾ തമ്മിൽ യുദ്ധങ്ങൾ, അതിർത്തി തർക്കങ്ങൾ, പരിഹാരമില്ലാതെ നീളുന്ന വംശീയ കലാപങ്ങൾ, തുടരുന്ന അഭയാർത്ഥി പ്രവാഹം, കൂട്ടക്കൊലകൾ, ആത്മഹത്യകൾ. ഇതിനെല്ലാമിടയിലേക്കാണ് ഒരു പാട്ട് വന്ന് വീഴുന്നത്. അന്നേരം എല്ലാം മറന്നവർ ആടുകയാണ്, പാടുകയാണ്, ആനന്ദിക്കുകയാണ്. അതിനിടയിൽ എന്തിന് അർത്ഥം തിരഞ്ഞ് വെറുതെ വിരസരാകണം എന്നും പാവങ്ങൾ കരുതിക്കാണണം.\nഅവരെ അവരുടെ പാട്ടിന് വിട്ടേക്ക് എന്ന് പറയുന്നതല്ലേ നല്ലത്. എത്ര വെടിയുണ്ടകൾ ആഞ്ഞു തറച്ചാലും മരിച്ചു വീഴാത്ത നായകനെ നമിക്കുന്ന ജനത പാവങ്ങളാണ്. നിസ്സഹായതയും ദാരിദ്രവും നിറഞ്ഞ അവരുടെ നിത്യ ജീവിതത്തിന്‍റെ ശമിക്കാത്ത ദാഹങ്ങളാണ് തിയേറ്ററിൽ ആ രണ്ടര മണിക്കൂറിൽ എഴുന്നേറ്റു നിന്ന് കയ്യടിക്കുന്നത്. അവിടെ എന്ത് യുക്തി, നായകൻ പാടുന്ന പാട്ടിലെ വരികൾക്ക് എന്തർത്ഥം..?\nസങ്കടങ്ങൾക്കും സംഘർഷങ്ങൾക്കും മീതെ തികച്ചും യുക്തിരഹിതം എന്ന് തോന്നാമെങ്കിലും ചില പാട്ടുകൾ വിജയം നേടുന്നത് ഇങ്ങിനെയാണ്. ജിമിക്കി കമ്മൽ തന്നെ നോക്കൂ, കലാലയങ്ങളിലെയും ഐടി സ്ഥാപനങ്ങളിലെയും യുവത്വം മാത്രമല്ല, അടുക്കളയിൽ അമ്മമാരും കാതിൽ കടുക്കനിട്ട മുത്തശ്ശിമാരും കൂടിയാടുന്ന ദൃശ്യങ്ങൾ പതിയെ പതിയെ വൈറലാകുന്നത് നാം കണ്ടല്ലോ, കണ്ടാനന്ദിച്ചല്ലോ.\nജാതി, മതം, ദേശം, പ്രായം എന്നീ അളവുമാപിനികൾ ഭേദിച്ച് ഒരു ഗാനം ഏവരുടെയും അരുമയാവുക, ആ ഗാനത്തിനൊപ്പം ഏവരും ചുവടുവെക്കുക എന്നത് അത്ര നിസാരമല്ല. അപ്പോഴും അതിനെ വിമർശിക്കാം, പക്ഷെ പരിഹസിക്കുന്നത് അത്ര ആരോഗ്യപരമല്ല എന്നാണെന്‍റെ പക്ഷം.\nഅസ്വസ്ഥതകൾ വിട്ട് ആനന്ദകരമെന്ന് തോന്നുന്നവയിൽ അവർ അഭിരമിക്കട്ടെ. ഒരു പാട്ടിൽ ഒന്നിച്ചൊരു നൃത്തമായി കാലം കൈകോർക്കുന്നത് കാണാൻ എന്ത് രസമാണ്. അതിനിടയിൽ, ആരുടെ ജിമിക്കി കമ്മൽ, ആരുടെ ബ്രാണ്ടിക്കുപ്പി, ആര് കട്ടു കൊണ്ടുപോയി എന്നിങ്ങനെ നീളുന്ന അന്വേഷണം, ഗവേഷണം എത്ര വിരസം, ‘ചിന്താ’ശൂന്യം…


വൈദ്യുതി ബില്ലിൽ ഇളവുകൾ പ്രഖ്യാപിച്ച് സര്‍ക്കാര് - IBC Live\nകോവിഡ് കാലത്ത് ഉയർന്ന വൈദ്യുതി ബിൽ ലഭിച്ചതിനെത്തുടർന്ന് പ്രതിഷേധം വ്യാപകമായ സാഹചര്യത്തിൽ ഇളവുകളുമായി സർക്കാർ. സൌജന്യമായി വൈദ്യുതി ലഭിച്ചിരുന്നവര്‍ക്ക് യൂനിറ്റ് വര്‍ധിച്ചാലും ബില്ലടക്കേണ്ടതില്ല. അധിക ഉപയോഗം മൂലമുണ്ടായ വര്‍ധനവിന്‍റെ 20 ശതമാനം മുതല് 50 ശതമാനം വരെ ഇളവ് നല്‍കാനാണ് തീരുമാനം. കെ എസ് ഇ ബിക്ക് 200 കോടി രൂപയുടെ അധിക ബാധ്യത. പ്രതിമാസം 40 യൂണിറ്റ് വരെ ഉപയോഗിക്കുന്ന 1000 വാട്ടില് താഴെ കണക്ടഡ് ലോഡ് ഉള്ളവര്‍ക്ക് നിലവില് യൂണിറ്റിന് 1.50 രൂപയാണ് നിരക്ക്. ഈ വിഭാഗത്തില് പെട്ട ഉപഭോക്താക്കള്‍ക്ക് ഇപ്പോള് ഉണ്ടായ ഉപഭോഗം എത്ര യൂണിറ്റായാലും 1.50 രൂപ എന്ന നിരക്കില്‍ത്തന്നെ ബില്ല് കണക്കാക്കും.\nപ്രതിമാസം 50 യൂണിറ്റ് വരെ ഉപയോഗിക്കുന്ന ഉപഭോക്താക്കള്‍ക്ക് അവര്‍ക്ക് ഇത്തവണ അധിക ഉപഭോഗം മൂലം ഉണ്ടായിട്ടുള്ള ബില് തുകയുടെ വര്‍ദ്ധനവിന്റെ പകുതി സബ്സിഡി അനുവദിക്കും. പ്രതിമാസം 100 യൂണിറ്റ് വരെ ഉപയോഗിക്കുന്ന ഉപഭോക്താക്കള്‍ക്ക് അവര്‍ക്ക് ഇത്തവണ അധിക ഉപഭോഗം മൂലം ഉണ്ടായിട്ടുള്ള ബില് തുകയുടെ വര്‍ദ്ധനവിന്റെ 30% സബ്സിഡി അനുവദിക്കും. പ്രതിമാസം 150 യൂണിറ്റ് വരെ ഉപയോഗിക്കുന്ന ഉപഭോക്താക്കള്‍ക്ക് അവര്‍ക്ക് ഇത്തവണ അധിക ഉപഭോഗം മൂലം ഉണ്ടായിട്ടുള്ള ബില് തുകയുടെ വര്‍ദ്ധനവിന്റെ 25% സബ്സിഡി അനുവദിക്കും.\nപ്രതിമാസം 150 യൂണിറ്റിന് മുകളില് ഉപയോഗിക്കുന്ന മുഴുവന് ഉപഭോക്താക്കള്‍ക്കും അവര്‍ക്ക് ഇത്തവണ അധിക ഉപഭോഗം മൂലം ഉണ്ടായിട്ടുള്ള ബില് തുകയുടെ വര്‍ദ്ധനവിന്റെ 20% സബ്സിഡി അനുവദിക്കും. ലോക്ക്ഡൗണ് കാലയളവിലെ വൈദ്യുതി ബില് തുക അടക്കാന്3തവണകള് അനുവദിച്ചിരുന്നു. തവണകള് കൂട്ടി നല്‍കണം എന്ന ആവശ്യം കണക്കിലെടുത്ത്5തവണകള് വരെ അനുവദിക്കും. ഈ നടപടികളുടെ ഭാഗമായി വൈദ്യുതി ബോര്‍ഡിന് 200കോടിയോളം രൂപയുടെ അധിക ബാദ്ധ്യത ഉണ്ടാകുമെന്നാണ് കണക്കാക്കിയിട്ടുള്ളത്.\nആലപ്പുഴയിൽ വയോധിക മരിച്ച നിലയിൽ; പാമ്പുകടിയേറ്റെന്ന് സംശയം


1 SGD ലേക്ക് USD ᐈ മാറ്റുക S$1 സിംഗപ്പൂർ ഡോളർ അകത്ത് യു.എസ്. ഡോളർ\n1 SGD ലേക്ക് USD\nനിങ്ങൾ പരിവർത്തനംചെയ്തു 1 🇸🇬 സിംഗപ്പൂർ ഡോളർ ലേക്ക് 🇺🇸 യു.എസ്. ഡോളർ. ഏറ്റവും കൃത്യമായ ഫലം നിങ്ങളെ കാണിക്കുന്നതിനായി ഞങ്ങൾ അന്താരാഷ്ട്ര വിനിമയ നിരക്ക് ഉപയോഗിക്കുന്നു. കറൻസി പരിവർത്തനം ചെയ്യുക 1 SGD ലേക്ക് USD. എത്ര S$1 സിംഗപ്പൂർ ഡോളർ ലേക്ക് യു.എസ്. ഡോളർ? — $0.75 USD.അതിലേക്ക് നോക്ക് റിവേഴ്സ് കോഴ്സ് USD ലേക്ക് SGD.നിങ്ങൾ ഒരുപക്ഷേ താൽപ്പര്യമുള്ളതായിരിക്കാം SGD USD ചരിത്ര ചാർട്ട്, ഒപ്പം SGD USD ചരിത്രപരമായ ഡാറ്റ വിനിമയ നിരക്ക്. പരീക്ഷിക്കാൻ മടിക്കേണ്ടതില്ല കൂടുതൽ പരിവർത്തനം ചെയ്യുക...\nSGD – സിംഗപ്പൂർ ഡോളർ\nമാറ്റുക 1 സിംഗപ്പൂർ ഡോളർ ലേക്ക് യു.എസ്. ഡോളർ\nനിരക്ക് പ്രകാരം: $0.750 USD (-0.000272)-0.0363%\nവിപരീതം: S$1.334 SGD\nനിനക്കറിയുമോ? ഒരു വർഷം മുമ്പ്, ആ ദിവസം, കറൻസി നിരക്ക് സിംഗപ്പൂർ ഡോളർ ലേക്ക് യു.എസ്. ഡോളർ ആയിരുന്നു: $0.703. അതിനു ശേഷം, എക്സ്ചേഞ്ച് റേറ്റ് ഉണ്ട് വർദ്ധിച്ചു 0.0470 USD (6.68%).\n50 സിംഗപ്പൂർ ഡോളർ ലേക്ക് യു.എസ്. ഡോളർ100 സിംഗപ്പൂർ ഡോളർ ലേക്ക് യു.എസ്. ഡോളർ150 സിംഗപ്പൂർ ഡോളർ ലേക്ക് യു.എസ്. ഡോളർ200 സിംഗപ്പൂർ ഡോളർ ലേക്ക് യു.എസ്. ഡോളർ250 സിംഗപ്പൂർ ഡോളർ ലേക്ക് യു.എസ്. ഡോളർ500 സിംഗപ്പൂർ ഡോളർ ലേക്ക് യു.എസ്. ഡോളർ1000 സിംഗപ്പൂർ ഡോളർ ലേക്ക് യു.എസ്. ഡോളർ2000 സിംഗപ്പൂർ ഡോളർ ലേക്ക് യു.എസ്. ഡോളർ4000 സിംഗപ്പൂർ ഡോളർ ലേക്ക് യു.എസ്. ഡോളർ8000 സിംഗപ്പൂർ ഡോളർ ലേക്ക് യു.എസ്. ഡോളർ290000 ഇറാഖി ദിനാർ ലേക്ക് ഇറാനിയൻ റിയാൽ50000000 PSIcoin ലേക്ക് യു.എസ്. ഡോളർ15200 ഹോങ്കോങ്ങ് ഡോളർ ലേക്ക് യു.എസ്. ഡോളർ770 ന്യൂ തായ്‌വാൻ ഡോളർ ലേക്ക് യു.എസ്. ഡോളർ1050 ന്യൂ തായ്‌വാൻ ഡോളർ ലേക്ക് യു.എസ്. ഡോളർ1 യു.എസ്. ഡോളർ ലേക്ക് പാക്കിസ്ഥാനി റുപ്പീ65000 യു.എസ്. ഡോളർ ലേക്ക് തായ് ബട്ട്45000 യു.എസ്. ഡോളർ ലേക്ക് തായ് ബട്ട്1 Bee Token ലേക്ക് തായ് ബട്ട്1000 ഇന്ത്യൻ രൂപ ലേക്ക് യു.എസ്. ഡോളർ57.65 FCoin ലേക്ക് റഷ്യൻ റൂബിൾ10 Multibot ലേക്ക് യൂറോ35 ഓസ്ട്രേലിയൻ ഡോളർ ലേക്ക് യു.എസ്. ഡോളർ5935 യു.എസ്. ഡോളർ ലേക്ക് കനേഡിയൻ ഡോളർ\n1 സിംഗപ്പൂർ ഡോളർ ലേക്ക് യു.എസ്. ഡോളർ1 സിംഗപ്പൂർ ഡോളർ ലേക്ക് യൂറോ1 സിംഗപ്പൂർ ഡോളർ ലേക്ക് ബ്രിട്ടീഷ് പൗണ്ട്1 സിംഗപ്പൂർ ഡോളർ ലേക്ക് സ്വിസ് ഫ്രാങ്ക്1 സിംഗപ്പൂർ ഡോളർ ലേക്ക് നോർവീജിയൻ ക്രോണെ1 സിംഗപ്പൂർ ഡോളർ ലേക്ക് ഡാനിഷ് ക്രോണെ1 സിംഗപ്പൂർ ഡോളർ ലേക്ക് ചെക്ക് റിപ്പബ്ലിക് കൊരുണ1 സിംഗപ്പൂർ ഡോളർ ലേക്ക് പോളിഷ് സ്ലോട്ടി1 സിംഗപ്പൂർ ഡോളർ ലേക്ക് കനേഡിയൻ ഡോളർ1 സിംഗപ്പൂർ ഡോളർ ലേക്ക് ഓസ്ട്രേലിയൻ ഡോളർ1 സിംഗപ്പൂർ ഡോളർ ലേക്ക് മെക്സിക്കൻ പെസോ1 സിംഗപ്പൂർ ഡോളർ ലേക്ക് ഹോങ്കോങ്ങ് ഡോളർ1 സിംഗപ്പൂർ ഡോളർ ലേക്ക് ബ്രസീലിയൻ റിയാൽ1 സിംഗപ്പൂർ ഡോളർ ലേക്ക് ഇന്ത്യൻ രൂപ1 സിംഗപ്പൂർ ഡോളർ ലേക്ക് പാക്കിസ്ഥാനി റുപ്പീ1 സിംഗപ്പൂർ ഡോളർ ലേക്ക് ന്യൂസിലാന്റ് ഡോളർ1 സിംഗപ്പൂർ ഡോളർ ലേക്ക് തായ് ബട്ട്1 സിംഗപ്പൂർ ഡോളർ ലേക്ക് ചൈനീസ് യുവാൻ1 സിംഗപ്പൂർ ഡോളർ ലേക്ക് ജാപ്പനീസ് യെൻ1 സിംഗപ്പൂർ ഡോളർ ലേക്ക് ദക്ഷിണ കൊറിയൻ വോൺ1 സിംഗപ്പൂർ ഡോളർ ലേക്ക് നൈജീരിയൻ നൈറ1 സിംഗപ്പൂർ ഡോളർ ലേക്ക് റഷ്യൻ റൂബിൾ1 സിംഗപ്പൂർ ഡോളർ ലേക്ക് ഉക്രേനിയൻ ഹ്രിവ്‌നിയസിംഗപ്പൂർ ഡോളർ കൂടുതൽ കറൻസികളിൽ...


ലോക് സഭാ ഇലക്ഷന് 2009: 2009\nപോസ്റ്റ് ചെയ്തത് ജനശക്തി ല് 12:51 AM 100 അഭിപ്രായങ്ങൾ:\nസിപിഐഎമ്മിനു വിപ്ലവം പോരാ എന്നു നിലവിളിച്ചുകൊണ്ടു കമ്മ്യൂണിസത്തിന്റെ മൊത്തക്കച്ചവടക്കാരന് ചമഞ്ഞു നടന്ന ഒരുത്തന്റെ തനിനിറം മനോരമ ചാനലില് വെളിവാകുന്നു. തന്റെ വോട്ട് കൈപ്പത്തിക്കാണെന്ന് സഹര്‍ഷം പ്രഖ്യാപിക്കുന്നതിന്റെ ആഘോഷമാണ് മാത്തൂട്ടിച്ചായന്റെ ചാനലിലും പത്രത്തിലും. കുഞ്ഞനന്തന് നായരുടെ വോട്ട് ചുമ്മാ കൈപ്പത്തിക്കല്ല, സാക്ഷാല് കെ.സുധാകരനാണ് ! ഗുണ്ടാപ്പണി, കള്ളക്കടത്ത്, അഴിമതി, വധശ്രമം എന്നിങ്ങനെയുള്ള സുകുമാരകലളില് ഡോക്ടറേറ്റ് എടുത്തുവെന്ന് പാര്‍ട്ടിയിലായിരുന്നപ്പോള് കുഞ്ഞനന്തനു ബോധ്യമുണ്ടായിരുന്ന അതേ സുധാകരനു തന്നെയാണ് ഇത്തവണ ബെര്‍ലിന് വിപ്ലവകാരി വോട്ടുകുത്താന് പോകുന്നതത്രെ.\nഈ കുഞ്ഞനന്തനാണ് മാന്യരേ പാര്‍ട്ടിയുടെ "വലതുപക്ഷ" വ്യതിയാനത്തെപ്പറ്റി അനതിവിദൂരമായൊരു കാലത്ത് വയറിളകി നടന്നത്. ഇതാവും അദ്ദേഹം ബെര്‍ലിനില് നിന്നും സ്വാംശീകരിച്ച ശരിയായ ഇടതുപക്ഷ വിപ്ലവവീര്യം. ഇതു നടപ്പില് വരുത്താനാണല്ലോ അദ്ദേഹം ഇത്രകാലം പോരാടിയതും പാര്‍ട്ടിക്ക് ചുവപ്പുപോരാ എന്നലൈന് സ്വീകരിച്ച് പുറത്തുപോയതും. ഏതായാലും പാര്‍ട്ടിക്ക് ഈ "തീവ്ര ഇടത്" അസ്കിതകള് നേരത്തേ തിരിച്ചറിയാനായതു നന്നായി. ഇനിയെന്താ അന്തവും കുന്തവും നോക്കേണ്ടല്ലോ. റബ്ബറ്പത്രത്തിനു നൊണോരമ ന്യൂസ് ചാനലുള്ളതുകൊണ്ടും വിപ്ലവേന്ദ്ര സോഷ്യലിസ്റ്റ് കൗണ്ടര്‍ക്ക് മാതൃശൂന്യഭൂമിയുള്ളതുകൊണ്ടും ഇങ്ങനെയൊക്കെ അങ്ങ് ജീവിച്ചുപോകാം. ആരെങ്കിലുമൊക്കെ ഇങ്ങനെ "അതിവിപ്ലവം" വിസര്‍ജ്ജിക്കാന് കൂടെകൂടെ വിളിക്കും. പൗഡറുമിട്ട് ബുള്‍ഗാനും തടവി ചെന്നിരുന്ന് അവരുടെ പര്യമ്പുറത്ത് കാര്യം സാധിച്ചുകൊടുത്താല് മതി. അവരതെടുത്ത് സൗകര്യം പോലെ കളറടിച്ച പെട്ടിക്കോളമായോ പ്രൈം ടൈം ന്യൂസ് ഐറ്റമായോ ഒക്കെ കൊടുത്തോളും. ചിലപ്പോള് പത്മപ്രഭാ കൗണ്ടര് പുരസ്കാരവും കിടയ്ക്കും.\nപോസ്റ്റ് ചെയ്തത് ജനശക്തി ല് 10:27 PM4അഭിപ്രായങ്ങൾ:\nലേബലുകള്: Berlin Kunhananthan Nair, media activism\nചിന്ത വാരികയില് വന്ന ലേഖനം\nപറഞ്ഞതില്‍പ്പാതി പതിരായും പോയി... എന്ന പ്രസ്താവന ശരിവയ്ക്കുന്നതരത്തിലാണ് കേരളത്തിലെ ഇടതുപക്ഷ മുന്നേറ്റത്തെക്കുറിച്ചുള്ള മാധ്യമവിശകലനങ്ങള്. അതിനുപ്രധാന കാരണം ഇടതുപക്ഷം അഭിമുഖീകരിക്കേണ്ടിവരുന്ന പ്രതിലോമരാഷ്ട്രീയത്തിന്റേയും സര്‍വ്വതലസ്പര്‍ശിയായ കടന്നാക്രമണത്തിന്റെയും പിന്നിലെ സൃഗാല തന്ത്രങ്ങള് തന്നെയാണ്. കേരളത്തിലെ ഇടതുപക്ഷരാഷ്ട്രീയപ്രവര്‍ത്തനം എന്നും അപവാദ പ്രചാരണങ്ങളെ ഭേദിച്ചുമാത്രമേ മുന്നോട്ടുപോയിട്ടുള്ളൂ, അതാണ് ചരിത്രം.\nകേരളത്തിലെ ഇടതുപക്ഷമുന്നേറ്റം പ്രധാനമായും കമ്യൂണിസ്റ് പാര്‍ട്ടി ഓഫ് ഇന്ത്യ മാര്‍ക്സിസ്റിന്റെ സംഘടനാശേഷിയെ കേന്ദ്രീകരിച്ചാണ് മുന്നോട്ട് പോകുന്നത്. അതുകൊണ്ട് ആ പാര്‍ട്ടിയ്ക്കെതിരെ നടക്കുന്ന ഗൂഢാലോചനകളും ആക്രമണവും ഗൌരവമായി കാണണം. ഒരു കാലത്ത് അമേരിക്കന് സാമ്രാജ്യത്വത്തിന്റെ തന്നെ പരസ്യമായ പണവും പിന്തുണയും കമ്യൂണിസ്റ് പ്രസ്ഥാനത്തെയും അവര് നേതൃത്വം കൊടുത്ത സര്‍ക്കാരിനെയും തകര്‍ക്കാന് ഉണ്ടായിരുന്നുവെന്നതിന് തെളിവുകള് പുറത്തുവന്നതാണ്. ഇടതുപക്ഷത്തെ തകര്‍ക്കാന് കമ്യൂണിസ്റ് പാര്‍ട്ടിയെ തകര്‍ക്കുക, കമ്യൂണിസ്റ് പാര്‍ട്ടിയെ തകര്‍ക്കാന് നേതൃത്വത്തെ തകര്‍ക്കുക എന്ന തന്ത്രം പയറ്റി തുടങ്ങിയിരിക്കുന്ന ഘട്ടത്തിലാണ് കേരളത്തിലെ ഇടതുപക്ഷ സര്‍ക്കാര് ആയിരം ദിവസങ്ങള് പിന്നിടുന്നത്. ഇടതുപാര്‍ട്ടികളുടെയും ജനാധിപത്യ പാര്‍ട്ടികളുടെയും സംസ്ഥാനനേതൃത്വം കൂട്ടായി എടുക്കുന്ന തീരുമാനങ്ങള് നടപ്പിലാക്കുന്ന ഗവണ്‍മെന്റിന്റെ പ്രവര്‍ത്തനങ്ങള് ശരിയായി കാണാന് മാധ്യമപ്രവര്‍ത്തകര് ശ്രമിക്കുന്നില്ല എന്നത് നാം തിരിച്ചറിയേണ്ടതുണ്ട്. അവരുടെ അജണ്ട മറ്റു ചിലതാണ്.\nകേരളത്തിലെ ഇടതുപക്ഷജനാധിപത്യമുന്നണി തെരഞ്ഞെടുപ്പ് മാനിഫെസ്റോയില് പറഞ്ഞ 385 ഓളം കാര്യങ്ങളില് 200 ലധികം കാര്യങ്ങള് നടപ്പിലാക്കുകയോ ഫലപ്രദമായ് തുടങ്ങി വയ്ക്കുകയോ ചെയ്തിരിക്കുന്നു. രാജ്യത്താകമാനം വിലക്കയറ്റം അനുഭവിച്ചപ്പോഴും വില നിയന്ത്രിച്ചുനിര്‍ത്തി. തൊഴില്‍മേഖലയെ സംരക്ഷിച്ചു. സമഗ്രവികസനവും സാമൂഹ്യനീതിയും ലക്ഷ്യംവച്ച് ഓരോ പടവുകളും കടക്കുകയാണ്. ഭരണതലത്തില്‍പ്പോലും സ്ത്രീപീഡനവും സ്വജനപക്ഷപാതവും കടുത്ത അഴിമതിയും ജനദ്രോഹനയങ്ങളും കൊടികുത്തിവാണിരുന്ന ഒരു ഘട്ടത്തില്; ജനം ചവിട്ടിപ്പുറത്താക്കിയ യു ഡി എഫ് രാഷ്ട്രീയത്തിനുമേലെയാണ് ഇന്നത്തെ ഇടതുപക്ഷജനാധിപത്യമുന്നണി സംവിധാനം 32 മാസങ്ങള്‍ക്കുമുമ്പ് അധികാരത്തില് വന്നത്. അത് കേവലം ഒരു ഭരണമാറ്റം മാത്രമായിരുന്നില്ല, കേരളത്തിന്റെ പൌരസമൂഹം ആവശ്യപ്പെടുന്ന സാംസ്കാരികവും സാമൂഹികവുമായ ഒരു മുന്നേറ്റത്തിനാവശ്യമായ രാഷ്ട്രീയപരിസരം ഒരുക്കലായിരുന്നു.\nഅധികാരത്തിലെത്തിയ ഇടതുപക്ഷ സര്‍ക്കാര് കേന്ദ്രത്തില് കോണ്‍ഗ്രസും ബി ജെ പിയും നടപ്പിലാക്കിത്തുടങ്ങിയ ഉദാരവത്ക്കരണരാഷ്ട്രീയത്തിനെതിരായ ബദല് സൃഷ്ടിക്കാനാണ് പരിശ്രമിക്കുന്നത്. ഈ നയങ്ങളുടെ വൈരുദ്ധ്യം കേന്ദ്രസംസ്ഥാന ബന്ധങ്ങളില് പലപ്പോഴും പ്രശ്നങ്ങള് സൃഷ്ടിക്കുകയാണ്. ഇത് കേവലം രാഷ്ട്രീയ പകപോക്കലിനായിപ്പോലും കേന്ദ്രസര്‍ക്കാര് ഉപയോഗിക്കുന്നു. പ്രതിസന്ധികളെ അഭിമുഖീകരിക്കുമ്പോഴും ചെറുതും വലുതുമായ നേട്ടങ്ങള് ബദല് നയത്തിന്റെ അടിസ്ഥാനത്തില് കേരളത്തിലെ ഇടതുപക്ഷസര്‍ക്കാരിന് നേടാന് കഴിഞ്ഞു. ആഗോളവല്കരണ രാഷ്ട്രീയം ഇന്ന് ചീട്ട് കൊട്ടാരംപോലെ തകരുമ്പോള് കേരളത്തിലും ഇന്ത്യയിലും ഇടതുപക്ഷം ഉയര്‍ത്തിപ്പിടിക്കുന്ന ബദല് രാഷ്ട്രീയത്തിന് തിളക്കം കൂടുകയാണ്.\nരാഷ്ട്രീയ ഇച്ഛാശക്തിയും അഴിമതിരഹിത ഭരണവും മുഖമുദ്രയാക്കിയ കേരളത്തിലെ ഇടതുപക്ഷ ഭരണം സ്വജനപക്ഷപാതത്തിനും കൃത്യവിലോപത്തിനും പകരം ശാസ്ത്രീയതയും പ്ളാനിംഗുകളും സ്ഥാപിച്ചെടുത്തു. സമൂഹത്തില് പാര്‍ശ്വവല്ക്കരിക്കപ്പെടുകയും അവശത അനുഭവിക്കുകയും ചെയ്യുന്ന ജനവിഭാഗങ്ങള്‍ക്ക് സഹായമെത്തിക്കാനും ഒരു ഗവണ്‍മെന്റിന്റെ സാന്നിദ്ധ്യം ഉറപ്പുവരുത്താനും കഴിഞ്ഞു. കേരളത്തിന്റെ സാമൂഹ്യസാമ്പത്തികവികസനത്തെ ത്വരിതപ്പെടുത്തുന്ന പദ്ധതികള് ഏറ്റെടുത്തു. കാര്‍ഷികമേഖലയെ തകര്‍ച്ചയില് നിന്നും മോചിപ്പിക്കുവാനും വ്യാവസായികമേഖലയെ ഊര്‍ജ്ജസ്വലമാക്കി വ്യവസായങ്ങള് ലാഭകരമാക്കാനും കഴിഞ്ഞു.നിക്ഷേപസൌഹൃദസംസ്ഥാനമായി കേരളം അറിയപ്പെട്ടു. അടിസ്ഥാനസൌകര്യവികസനത്തിനുണ്ടായ കുതിച്ചുചാട്ടം മറ്റ് സംസ്ഥാനങ്ങള്‍ക്കാകെ മാതൃകയാണ്.\nവികസന സാഹചര്യമൊരുക്കുന്നകാര്യത്തിലും ഭരണനേട്ടങ്ങളുടെ കാര്യത്തിലും കേരളത്തിലെ സര്‍ക്കാരിന് പരക്കെ പ്രശംസ ലഭിച്ചുകൊണ്ടിരിക്കുന്ന ഘട്ടമാണ്. പല അവാര്‍ഡുകളും സര്‍വ്വേഫലങ്ങളും ഈ ഗവണ്‍മെന്റിന് അനുകൂലമായി പുറത്തുവന്നത്; സര്‍ക്കാരിനെതിരെ നടക്കുന്ന അപവാദപ്രചരണങ്ങളുടെ ഗീബല്‍സിയന് തന്ത്രങ്ങള്‍ക്കുള്ള മറുപടിയാണ്. പരിസര ശുചീകരണത്തിന് കേന്ദ്രസര്‍ക്കാര് ഏര്‍പ്പെടുത്തിയ നിര്‍മല് പുരസ്കാരം സംസ്ഥാനത്തെ അറുനൂറ് പഞ്ചായത്തുകള്‍ക്കും എണ്‍പത്തിനാല് ബ്ളോക്ക് പഞ്ചായത്തുകള്‍ക്കും നാല് ജില്ലകള്‍ക്കും കിട്ടി. ഇതിനായി 4,10,000 വ്യക്തിഗത ടോയ്ലറ്റുകളും 113 ശുചിത്വസമുച്ചയങ്ങളും ഈ സര്‍ക്കാര് നിര്‍മ്മിച്ചു, ഇതുവഴി രാജ്യത്തെ ഏറ്റവും ഉയര്‍ന്ന ടോയ്ലറ്റ് സൌകര്യമുള്ള പ്രദേശമായി സംസ്ഥാനം മാറി. ഇത് തദ്ദേശസ്വയംഭരണവകുപ്പ് 2006 ല് ആരംഭിച്ച മാലിന്യമുക്ത കേരളം പദ്ധതിയ്ക്ക് ലഭിച്ച അംഗീകാരമാണ്; ഇതൊരു ഉദാഹരണം മാത്രമാണ്. ഈയിടെ പുറത്തിറങ്ങിയ മാനവ വികസന റിപ്പോര്‍ട്ടുകളില് കേരളത്തെ ഉയര്‍ത്തിക്കാട്ടുന്ന ഉദാഹരണങ്ങളും നിരവധിയാണ്.ഔട്ട്ലുക്ക് മാസിക ഇന്ത്യയിലെ സംസ്ഥാനങ്ങളില് നടത്തിയ ഒരു സര്‍വ്വേയില് മാനവവികസനത്തിന്റെ അളവുകോലുകളില് ആദ്യത്തെ അഞ്ചിനങ്ങളില് ഇടതുപക്ഷം നേതൃത്വം നല്കുന്ന കേരളം ഒന്നാമതെത്തി.\nകേരളത്തിന്റെ വികസനത്തെ തടയുന്ന നിരവധി വൈതരണികളിലൊന്നാണ് കേന്ദ്രസര്‍ക്കാരിന്റെ രാഷ്ട്രീയ വിവേചനം. കേന്ദ്രാവിഷ്കൃത പദ്ധതികളുടെ കാര്യത്തിലായാലും ദുരിതാശ്വാസം, റേഷനരി എന്നിവയുടെ കാര്യത്തിലായാലും ഈ വിവേചനം പ്രകടമാണ്. കേരളത്തിന്റെ റേഷന് വിഹിതം കേന്ദ്രസര്‍ക്കാര് അന്യായമായാണ് വെട്ടിക്കുറച്ചത്. 2007 മാര്‍ച്ച് മാസം 1,13,420 ടണ് അരി കേരളസംസ്ഥാനത്ത് തന്നിരുന്ന കേന്ദ്രം 2007 ഏപ്രില് മുതല് അത് 21,00 ടണായും 2008 ഏപ്രിലില് 17,056 ടണ് ആയും വെട്ടിക്കുറച്ചു. 2008 സെപ്റ്റംബര് മുതല് അതും നല്കുന്നില്ല. ഇക്കാര്യത്തില് രാഷ്ട്രീയമായി പ്രതികരിക്കാന്‍പോലും കോണ്‍ഗ്രസ് നേതൃത്വം തയ്യാറാകുന്നില്ല. അരിയുടെ കാര്യത്തില് ക്ഷാമം ഉണ്ടായപ്പോള് വിലനിയന്ത്രിയ്ക്കാന് കേരളസര്‍ക്കാര് അരിക്കടകള് തുടങ്ങി. അരി 14 രൂപയ്ക്കും 13.50 രൂപയ്ക്കും വിതരണം ചെയ്തു. ആന്ധ്രയില് നിന്നുള്ള അരിയുടെ വരവ് നിലച്ചപ്പോള് കിട്ടാവുന്നിടത്തുനിന്നൊക്കെ ശേഖരിച്ച് വിതരണം ചെയ്തു. ബംഗാളില് നിന്നുപോലും അരി എത്തിച്ചു. കേരളത്തിനര്‍ഹമായ അരിയുടെ വിഹിതം ആവശ്യപ്പെട്ടപ്പോള് കേന്ദ്രഭക്ഷ്യവകുപ്പുമന്ത്രി ശരത്പവാര് നടത്തിയ പ്രസ്താവന സംസ്ഥാനത്തോടുള്ള വെല്ലുവിളിയായിരുന്നു.\nഇവിടെയാണ് കേന്ദ്രസംസ്ഥാനബന്ധങ്ങള് പൊളിച്ചെഴുതണമെന്ന സിപിഐ എം ന്റെ ആവശ്യത്തിന്റെ പ്രാധാന്യം. രാജ്യത്തെ ഫെഡറല് സംവിധാനത്തിനുനേരെയുള്ള ഗോഷ്ഠികാണിക്കലാണ് യു പി എ സര്‍ക്കാരിന്റെ സംസ്ഥാനങ്ങളോടുള്ള സമീപനം അധികാരവും പണവും കേന്ദ്രത്തിനും ഉത്തരവാദിത്വങ്ങള് മുഴുവന് സംസ്ഥാനങ്ങള്‍ക്കും എന്നതാണ് സ്ഥിതി. ഈ നയം സംസ്ഥാനത്തിന്റെ വികസനാവശ്യങ്ങളുടെ മേല് കരിനിഴല് വീഴ്ത്തുമ്പോഴാണ് പ്രതിസന്ധികള്‍ക്കപ്പുറത്തെ തീക്ഷ്ണസാന്നിദ്ധ്യമായി ഇടതുസര്‍ക്കാര് മുന്നേറുന്നത്.\nകാര്‍ഷികമേഖലയും പെന്‍ഷന് പദ്ധതികളും കാര്‍ഷിക വ്യാവസായിക ഉല്പാദനത്തില് ഒരു കുതിച്ചുചാട്ടമാണ് സര്‍ക്കാര് ലക്ഷ്യം വയ്ക്കുന്നത്. അരിയ്ക്കും പലവ്യജ്ഞനത്തിനും പാലിനും മുട്ടയ്ക്കും എല്ലാം അന്യ സംസ്ഥാനങ്ങളെയാണ് കേരളം ആശ്രയിക്കുന്നത്. ആവശ്യമുള്ള അരിയുടെ അഞ്ചിലൊന്ന് ശതമാനം മാത്രമാണ് സംസ്ഥാനത്ത് ഉല്പാദിപ്പിക്കുന്നത്. ഇത് മനസ്സിലാക്കിയാണ് സര്‍ക്കാര് കാര്‍ഷിക മേഖലയിലെ നയം രൂപപ്പെടുത്തിയത്. കൃഷിക്കാര്‍ക്ക് ആവശ്യമായ സഹായങ്ങള് നല്കി, കൃഷി പ്രോത്സാഹിപ്പിക്കുകയാണ്. നെല്ലിന്റെ സംഭരണവില ഏഴ് രൂപയില് നിന്നും പതിനൊന്നുരൂപയാക്കി വര്‍ദ്ധിപ്പിച്ചു. യു ഡി എഫ് ഭരണകാലത്ത് 1500 ല് പരം കര്‍ഷകരാണ് ആത്മഹത്യചെയ്തത്. ആ ഘട്ടത്തില് ആവശ്യമായ കേന്ദ്രസഹായം നേടിയെടുക്കാന് കോണ്‍ഗ്രസ്സ് നേതൃത്വം കൊടുത്ത സംസ്ഥാനസര്‍ക്കാരിന് കഴിഞ്ഞില്ല. ഇടതുപക്ഷ സര്‍ക്കാര് അധികാരത്തില് വന്നയുടന് ആത്മഹത്യചെയ്ത മുഴുവന് കൃഷിക്കാരുടേയും കടം എഴുതിത്തള്ളി. അവരുടെ കുടുംബങ്ങള്‍ക്ക് അരലക്ഷം രൂപവീതം സഹായധനം നല്കി. കടാശ്വാസനിയമം കൊണ്ടുവന്നു. കുട്ടനാട്ടിന് പ്രത്യേക പാക്കേജ് കേന്ദ്രസര്‍ക്കാരില് നിന്ന് നേടിയെടുത്തു. ഇടുക്കിയ്ക്കും ഒരു പദ്ധതി അംഗീകരിപ്പിച്ചു. തൊഴിലുറപ്പ് പദ്ധതി മാതൃകാപരമായി നടപ്പിലാക്കി. കര്‍ഷകരെ സഹായിക്കുന്നതിന് കിസാന് ശ്രീ ഇന്‍ഷുറന്‍സ് പദ്ധതിതുടങ്ങുകയും കര്‍ഷകപെന്‍ഷന് പദ്ധതി ആവിഷ്ക്കരിയ്ക്കുകയും ചെയ്തു. ഒരു കോടി രൂപ ബഡ്ജറ്റില് വകയിരുത്തി. കിസാന് അഭിമാന് പദ്ധതിപ്രകാരം പെന്‍ഷന് 300 രൂപയാക്കി. പെണ്‍മക്കള്‍ക്ക് കാല്‍ലക്ഷം രൂപാവരെ വിവാഹധനസഹായവും കുട്ടികള്‍ക്ക് വിദ്യാഭ്യാസ സ്കോളര്‍ഷിപ്പും ഇതിന്റെ ഭാഗമാണ്.\nസംസ്ഥാനത്തെ എല്ലാ വിഭാഗം ജനങ്ങളെയും ഏതെങ്കിലും ഒരു ക്ഷേമപദ്ധതിയുടെ പരിധിയില് കൊണ്ടുവരുകയും പെന്‍ഷന് ഉള്‍പ്പെടെയുള്ള ആനുകൂല്യങ്ങള് നല്കുകയും ചെയ്യുക എന്നതാണ് എല് ഡി എഫ് നയം. ഷോപ്സ് ആന്റ് എസ്റാബ്ളിഷ്മെന്റ് തൊഴിലാളിക്ഷേമനിധി നിയമം പാസാക്കി. ജോലിസ്ഥിരതയും പെന്‍ഷനും ഉറപ്പാക്കി. രാജ്യത്ത് ആദ്യത്തെ സംരംഭമാണിത്. ഇതുവരെയുള്ള വിവിധ പെന്‍ഷനുകളുടെ കുടിശികകള് എല്ലാം കൊടുത്തുതീര്‍ത്തു. എല്ലാ പെന്‍ഷനുകളും 200 രൂപയാക്കി വര്‍ദ്ധിപ്പിച്ചു. ക്ഷീരകര്‍ഷക പെന്‍ഷന്, അസംഘടിതമേഖലയിലെ തൊഴിലാളി പെന്‍ഷന്, ചെറുകിട തോട്ടം തൊഴിലാളി പെന്‍ഷന്, പ്രവാസിക്ഷേമനിധി, എന്നിവ പുതിയ സംരംഭങ്ങളാണ്. തോട്ടം മേഖലയിലെ തൊഴിലാളികളെ സംരക്ഷിക്കുവാന് നടപടികള് സ്വീകരിച്ചു.അടച്ചുപൂട്ടിയിരുന്ന 39 തോട്ടങ്ങളില് 31 ഉം തുറന്നു പ്രവര്‍ത്തിപ്പിച്ചു. സര്‍ക്കാരിന്റെ വികസനസമീപനത്തിന്റെ ഉത്തമോദാഹരണമാണ് കൃഷിക്കാരോടും തൊഴിലാളികളോടും ഉള്ള സമീപനം.\nധനസുസ്ഥിരതയും വ്യാവസായിക വളര്‍ച്ചയും\nസംസ്ഥാനത്തിന്റെ ധനസുസ്ഥിരത ഉറപ്പാക്കാന് രണ്ടര വര്‍ഷത്തെ എല് ഡി എഫ് ഭരണത്തിന് കഴിഞ്ഞു. റോഡ്, പാലം, വ്യവസായപാര്‍ക്ക്, തുറമുഖം തുടങ്ങിയ അടിസ്ഥാന പശ്ചാത്തലസൌകര്യങ്ങളുടെ നിക്ഷേപത്തില് രണ്ടു വര്‍ഷത്തിനുള്ളില് അഭൂതപൂര്‍വമായ വര്‍ധനയുണ്ടായി. പൊതുവിതരണം, ക്ഷേമപെന്‍ഷനുകള് തുടങ്ങിയ ജനക്ഷേമപദ്ധതികള്‍ക്ക് ഒരു കുറവും വരുത്തിയില്ലെന്നു മാത്രമല്ല കൂടുതല് വിപുലീകരിക്കുകയും ചെയ്തു. ഇതിന് ആവശ്യമായ പണം വായ്പയിലൂടെ കണ്ടെത്താനല്ല ശ്രമിച്ചത്. നികുതി വരുമാനം വര്‍ധിപ്പിച്ച് റവന്യൂ കമ്മി ഇല്ലാതാക്കാനാണ് ശ്രമം. 2010-11 സാമ്പത്തികവര്‍ഷം റവന്യൂ കമ്മി പൂജ്യത്തിലെത്തിക്കുകയെന്ന ലക്ഷ്യത്തോടെയാണ് ധനനയം രൂപീകരിച്ചത്. ഇത് കൈവരിക്കാന് കഴിയുമെന്നാണ് ഇപ്പോഴത്തെ കണക്ക് വ്യക്തമാക്കുന്നത്.\nസംസ്ഥാനത്തിന്റെ മൂലധന-റവന്യൂ ചെലവുകള് ഗണ്യമായി ഇതിനകം വര്‍ധിച്ചിട്ടുണ്ട്. മുന്‍വര്‍ഷങ്ങളിലേതിനേക്കാള് നല്ല നിലയില് റവന്യൂ വരുമാനം ഉയര്‍ന്നതാണ് ചെലവ് വര്‍ദ്ധിച്ചിട്ടും കമ്മി കുറയ്ക്കാന് കാരണം. വ്യാപാരികള്‍ക്ക് ഇ -ഫയലിങ് ഏര്‍പ്പെടുത്തിയത് വാണിജ്യനികുതിയില് വന് വര്‍ധനയ്ക്ക് ഇടയാക്കി. സംസ്ഥാനത്തിന്റെ സുസ്ഥിരവികസനത്തില് സര്‍ക്കാര് കൃഷിയ്ക്കും വ്യവസായത്തിനുമാണ് പ്രഥമപരിഗണനനല്കിയത്. ഉല്പാദനം വര്‍ദ്ധിപ്പിക്കുകയും വ്യാവസായികരംഗത്ത് പുത്തനുണര്‍വ് സൃഷ്ടിയക്കുകയും ചെയ്തു. നഷ്ടത്തിലായ പൊതുമേഖലാസ്ഥാപനങ്ങള് ലാഭകരമാക്കി. പരമ്പരാഗത വ്യവസായമേഖലയില് വന്‍കുതിപ്പുണ്ടായി. കൈത്തറി, ഖാദി, ബാംബു തുടങ്ങിയ എല്ലാ മേഖലകളിലും ഉല്പാദന വിപണന വര്‍ദ്ധനവുണ്ടായി. ചെറുകിട വ്യവസായരംഗത്ത് വന്‍സാദ്ധ്യതകള് കണ്ടെത്തി. വ്യാപാരമേളകളിലൂടേയും ഫെസ്റുകളിലൂടെയും വില്പന ത്വരിതപ്പെടുത്തി.\nപയ്യന്നൂരില് ഖാദി സുവര്‍ണ്ണജൂബിലി മന്ദിരവും കണ്ണൂരില് ദിനേശ് ബീഡി വൈവിധ്യവല്ക്കരണവും ആരംഭിച്ച് പതിനായിരം കോടിരൂപയുടെ നിക്ഷേപത്തിന് ധാരണയുണ്ടാക്കി. 27 ലധികം പൊതുമേഖലവ്യവസായശാലകള് ലാഭകരമാക്കി. കോഴിക്കോട് സ്റീല് കോംപ്ളക്സ് സ്റീല് അതോറിറ്റിയുമായി ചേര്‍ന്ന് സംയുക്തസംരംഭം തുടങ്ങി. കെ എം എം എല്ലില് ടൈറ്റാനിയം സ്പോഞ്ച് ഫാക്ടറി ആരംഭിച്ചു. പാലക്കാട് ഇന്റഗ്രേറ്റഡ് ടെക്സ്റൈല് പാര്‍ക്കും കാസര്‍ഗോഡ് എച്ച് എ എല് യൂണിറ്റും കളമശ്ശേരിയില് ഭെല് യൂണിറ്റും തുടങ്ങാന് പശ്ചാത്തലം ഒരുക്കി. എല് ഡി എഫ് സര്‍ക്കാരിന്റെ പുതുവത്സരസമ്മാനമായിരുന്നു കോഴിക്കോട് പൂട്ടിക്കിടന്ന കേരള സോപ്പ്സ് ആന്റ് ഓയില്, കേരള സോപ്പ്സ് ലിമിറ്റഡ് എന്ന പേരില് അതേ സ്ഥലത്ത് പുനരാരംഭിക്കാനുള്ള തീരുമാനം. 1992 ലെ യു ഡി എഫ് സര്‍ക്കാര് അടച്ചുപൂട്ടാനും സ്ഥലവും സ്ഥാവരജംഗമങ്ങളും വില്ക്കാനും തീരുമാനിച്ച ഈ പൊതുമേഖലാസ്ഥാപനം 1996 ല് വന്ന എല് ഡി എഫ് സര്‍ക്കാര് തുറന്നു പ്രവര്‍ത്തിപ്പിക്കുകയായിരുന്നു. 2002 ല് യു ഡി എഫ് സര്‍ക്കാര് വീണ്ടും സ്ഥാപനം അടച്ചുപൂട്ടി. ഇപ്പോള് വൈവിദ്ധ്യങ്ങളായിട്ടുള്ള ടോയ്ലറ്റ് സോപ്പുകളും വാഷിംഗ് സോപ്പുകളും നിര്‍മ്മിച്ച് വിതരണം ചെയ്യാന് തയ്യാറെടുക്കുന്നു.\nവര്‍ഷങ്ങളായി നഷ്ടത്തിലായിരുന്ന തിരുവനന്തപുരത്തെ കെല്‍ടെക് എന്ന സ്ഥാപനം കേന്ദ്രപ്രതിരോധവകുപ്പുമായുണ്ടാക്കിയ ധാരണപ്രകാരം ബ്രഹ്മോസ് എയറോ സ്പെയിസ് ഏറ്റെടുത്തു. ഇതോടെ കേന്ദ്രപൊതുമേഖലയുമായുള്ള അഞ്ച് സംയുക്തസംരംഭങ്ങള് യാഥാര്‍ത്ഥ്യമായി. കാസര്‍ഗോഡുള്ള കിംഫ്രാ പാര്‍ക്കില് ബി ഇ എല് പ്രൊഡക്ഷന് സപ്പോര്‍ട്ട് സെന്ററിന് തറക്കല്ലിട്ടു. യു ഡി എഫ് വില്പനയ്ക്ക് വച്ചിരുന്ന കോഴിക്കോട്ടെ സ്റീല് കോംപ്ളക്സ് ലാഭത്തിലാക്കുകയും സെയിലുമായി ചേര്‍ന്ന് ധാരണാപത്രവും കരാറും ഒപ്പുവെച്ചതും അഭിമാനകരമായ നേട്ടമാണ്. കൊല്ലത്തെ യുണൈറ്റഡ് ഇലക്ട്രിക്കല്‍സ് എന്ന മീറ്റര് കമ്പനിയും യു ഡി എഫ് ഭരണകാലത്ത് തൊഴിലാളികളെ പിരിച്ചുവിട്ടും സ്ഥലം കച്ചവടത്തിനുവെച്ചും വില്ക്കാന് തീരുമാനിച്ചിരുന്ന സ്ഥാപനമാണ്. എന്നാല് ഇന്ന് കമ്പനി ലാഭത്തില് പ്രവര്‍ത്തിക്കുന്നു. എന്നുമാത്രമല്ല വൈവിധ്യവല്‍ക്കരണത്തിലൂടെ പുതിയ ശാഖകളും ആരംഭിച്ചു.\nഐ ടി മേഖലയിലെ സാധ്യതകള് വര്‍ദ്ധിപ്പിക്കുന്നതിന് സര്‍ക്കാര് ഫലപ്രദമായിട്ടുള്ള സമീപനങ്ങള് സ്വീകരിച്ചു. കൊച്ചിയില് സ്മാര്‍ട്ട് സിറ്റി സ്ഥാപിക്കുന്നതിന് തുടക്കമായി. സംസ്ഥാനത്തിന്റെ താല്‍പര്യങ്ങള് സംരക്ഷിച്ചുകൊണ്ടായിരുന്നു നടപടി. ഐ ടി രംഗത്ത് വന്‍കുതിച്ചുചാട്ടത്തിന് തുടക്കം കുറിച്ചു. തിരുവനന്തപുരത്ത് ടെക്നോസിറ്റിയ്ക്കായി 507 ഏക്കര് ഭൂമി അക്വയര് ചെയ്തു. നിലവിലുള്ള ടെക്നോപാര്‍ക്ക് 100 ഏക്കര് കൂടി ഏറ്റെടുത്ത് വികസിപ്പിയ്ക്കുന്നു. എല്ലാ ജില്ലകളിലും ഐ ടി പാര്‍ക്കുകള് സ്ഥാപിക്കുന്നതിന് നടപടി ആരംഭിച്ചു. ഐ ടി മേഖലയില് 1200 കോടി രൂപയുടെ പുതിയ നിക്ഷേപം കണ്ടെത്തി. സോഫ്റ്റ്വെയര് കയറ്റുമതിയില് 60% ന്റെ വര്‍ദ്ധനവുണ്ടായി.\n2006 ല് സര്‍ക്കാര് അധികാരത്തില് വരുമ്പോള് 42 പൊതുമേഖലാസ്ഥാപനത്തില് 12 എണ്ണം മാത്രമാണ് ലാഭം ഉണ്ടാക്കിയിരുന്നത്. മറ്റുള്ളവ വില്ക്കാനോ കൈമാറ്റം ചെയ്യാനോ യു ഡി എഫ് തീരുമാനിച്ചിരുന്നു. എന്നാല് ഇവയെല്ലാം ഏറ്റെടുത്ത് 27 പൊതുമേഖലാ സ്ഥാപനം ലാഭത്തിലാക്കാന് കഴിഞ്ഞു. മാത്രമല്ല സ്വകാര്യമൂലധനനിക്ഷേപത്തിനും അന്തരീക്ഷം ഒരുക്കി. 10000 കോടി രൂപയുടെ സ്വകാര്യനിക്ഷേപത്തിനുള്ള ധാരണയാണ് കഴിഞ്ഞവര്‍ഷം ഉണ്ടായത്.\nനേടിയെടുത്ത നിക്ഷേപങ്ങളും പദ്ധതികളും\nഎല് ഡി എഫ് സര്‍ക്കാര് അധികാരത്തില് വന്നതിനുശേഷം നടത്തിയ നിരന്തരസമ്മര്‍ദ്ദത്തിനെതുടര്‍ന്ന് 20000 കോടിലധികം രൂപയുടെ കേന്ദ്രനിക്ഷേപം നേടിയെടുക്കാന് കഴിഞ്ഞു. വല്ലാര്‍പാടം കണ്ടെയ്നര് ടെര്‍മിനലിന് 1184 കോടി രൂപയാണ് പ്രഖ്യാപിത കേന്ദ്രനിക്ഷേപം. കൊച്ചിയിലെ എന് എല് ജി ടെര്‍മിനലിന് 1600 കോടിയും പ്രത്യേകസാമ്പത്തികമേഖലകള്‍ക്ക് 1510 കോടിരൂപയുമാണ് എത്തുക. പാലക്കാട് റെയില്‍വേ കോച്ച് ഫാക്ടറിയ്ക്ക് 6000 കോടി രൂപയാണ് കേന്ദ്രനിക്ഷേപം. എല് ഡി എഫ് സര്‍ക്കാര് അടിസ്ഥാനസൌകര്യങ്ങള് ഒരുക്കുകയും ശക്തമായി ഇടപെടുകയും ചെയ്തതുവഴിയാണ് ഇതെല്ലാം നേടിയെടുക്കാന് കഴിഞ്ഞത്. യു ഡി എഫ് ഭരണകാലത്ത് കേന്ദ്രനിക്ഷേപം വട്ടപ്പൂജ്യമായിരുന്നു. ജിംമിന്റെ പേരിലുള്ള മാമാങ്കം തട്ടിപ്പായിരുന്നെന്നും വ്യക്തമായി.\nയു പി എ സര്‍ക്കാരിന് ഇടതുപക്ഷം പിന്തുണ നല്‍കിയിരുന്ന രാഷ്ട്രീയസാഹചര്യത്തില് വിഴിഞ്ഞം അന്താരാഷ്ട്ര കണ്ടയ്നര് ടെര്‍മിനല് പദ്ധതി ഉറപ്പാക്കാനും പാലക്കാട്ട് കോച്ച് ഫാക്ടറി നേടി എടുക്കാനും സര്‍ക്കാരിന് കഴിഞ്ഞു. വിഴിഞ്ഞം ഇന്റര്‍നാഷണല് കണ്ടയ്നര് ടെര്‍മിനല് ട്രാന്‍സ്ഷിപ്പ്മെന്റ്, വല്ലാര്‍പാടം എന്നിവ നടപ്പിലാക്കാനുള്ള ഇച്ഛാശക്തി കാട്ടി. ഇതിലൂടെ നിരവധി തൊഴിലവസരങ്ങള് ലഭിക്കും. കണ്ണൂര് വിമാനത്താവളത്തിന് 2200 ഏക്കര് ഭൂമി ഏറ്റെടുക്കുന്നതിനുള്ള പ്രവൃത്തി പുരോഗമിക്കുകയാണ്. എറണാകുളം എന് എല് ജി ടെര്‍മിനല് തടസ്സങ്ങള് നീക്കിയെടുക്കാനും പാലക്കാട് കഞ്ചിക്കോട് ബൃഹത്തായ കോച്ച് ഫാക്ടറി അനുവദിയ്ക്കാനും കഴിഞ്ഞു. കോച്ച് ഫാക്ടറിയ്ക്കാവശ്യമായ 5000 ത്തോളം ഏക്കര് സ്ഥലം ഏറ്റെടുക്കാനുള്ള നടപടി സ്വീകരിച്ചു. തിരുവനന്തപുരത്ത് ലോകോത്തര ടെക്നോളജി ഇന്‍സ്റിറ്റ്യൂട്ട് നേടിയെടുത്തു. ആരോഗ്യസുരക്ഷാപദ്ധതിയും 30 ലക്ഷത്തോളം പ്രവാസിമലയാളികളെ ഉള്‍പ്പെടുത്തിയുള്ള പ്രവാസി പെന്‍ഷന് പദ്ധതിയും ഈ ഗവണ്‍മെന്റിന്റെ സംഭാവനയാണ്. കെ എസ് ആര് ടി സി പുനരുദ്ധാരണത്തിന്റെ ഭാഗമായി നിരവധി നടപടി സ്വീകരിക്കുകയും ആയിരം പുതിയ ബസ്സുകള് നിരത്തിലിറക്കുകയും ചെയ്തു.\nഏഷ്യയിലെ ഏറ്റവും വലിയ നാവിക അക്കാദമി ഈ ജനുവരിയില് പ്രധാനമന്ത്രി സംസ്ഥാനത്ത് എഴിമലയില് ഉദ്ഘാടനം ചെയ്തു. ഈ നാവിക അക്കാദമി യാഥാര്‍ത്ഥ്യമാക്കാന് സംസ്ഥാനം വലിയ പരിശ്രമമാണ് നടത്തിയത്. 1987 ജനുവരിയില് തറക്കല്ലിട്ട പദ്ധതി നടപ്പാക്കാന് അന്നത്തെ ഇടതുപക്ഷജനാധിപത്യമുന്നണി സര്‍ക്കാര് കുറ്റമറ്റ പുനരധിവാസപദ്ധതിനടപ്പാക്കി. ഭൂമി ഏറ്റെടുത്ത് നല്കി. റോഡുകളും ശുദ്ധജലവിതരണ പദ്ധതികളും ഉള്‍പ്പെടെ എല്ലാ അടിസ്ഥാനസൌകര്യങ്ങളും ഒരുക്കി. അടിസ്ഥാനസൌകര്യവികസനത്തിന് 50 കോടിയോളം രൂപയാണ് സംസ്ഥാനസര്‍ക്കാര് ചെലവിട്ടത്.\nമറ്റൊരു പ്രധാനകാര്യമാണ് സര്‍ക്കാര് വകഭൂമി സംരക്ഷിക്കുക എന്നത്. അന്യാധീനപ്പെട്ട ഭൂമിയേറ്റെടുക്കാന് മുമ്പ് യു ഡി എഫ് സംവിധാനങ്ങള്‍ക്ക് കഴിഞ്ഞിരുന്നില്ല. ഒരിഞ്ച് ഭൂമിപോലും ഏറ്റെടുക്കാതിരുന്ന സ്ഥാനത്ത് ഇടതുപക്ഷസര്‍ക്കാരിന്റെ ശക്തമായ ഇടപെടലിലൂടെ 10000 ഏക്കര് ഭൂമി വീണ്ടെടുത്തു. തുടക്കത്തിലുണ്ടായിരുന്ന പോരായ്മകള് പരിഹരിച്ച് ഈ ഏറ്റെടുക്കല് തുടരുകയുമാണ്. മുഴുവന് സര്‍ക്കാര് ഭൂമിയും വന്‍കിടക്കാരില് നിന്ന് ഏറ്റെടുക്കുകയും ഭൂരഹിതരായ മുഴുവന് പേര്‍ക്കും ഭൂമി ലഭ്യമാക്കുകയും ചെയ്യുക എന്നതാണ് സര്‍ക്കാര് നയം. ഭൂമി ഇല്ലാത്തവര്‍ക്ക് ഭൂമിയും; ഭവനം ഇല്ലാത്തവര്‍ക്ക് വാസയോഗ്യമായ വീടും സര്‍ക്കാര് ലക്ഷ്യമിടുന്നു. ഇതിനുള്ള പദ്ധതി 2008 നവംബറില് സര്‍ക്കാര് പ്രഖ്യാപിച്ചു. പാര്‍ശ്വവല്‍ക്കരിക്കപ്പെട്ട ജനവിഭാഗങ്ങളുടെ ഉന്നമനം ലക്ഷ്യമിട്ട ഈ പദ്ധതി ചെങ്ങറ മോഡല് സമരങ്ങളോടുള്ള സര്‍ക്കാര് സമീപനവും വ്യക്തമാക്കുന്നു. കുടിയൊഴിപ്പിക്കല് തടഞ്ഞുകൊണ്ടും കൃഷിഭൂമി കൃഷിക്കാര്‍ക്കാക്കിമാറ്റിക്കൊണ്ടും കുടികിടപ്പവകാശം സംരംക്ഷിച്ച് ഭൂപരിഷ്കരണം നടപ്പിലാക്കിയ കേരളത്തിലെ ആദ്യത്തെ കമ്യൂണിസ്റ് മന്ത്രിസഭയുടെ തുടര്‍ച്ചയാണ് ഈ സര്‍ക്കാര്. കേരളത്തില് മുഴുവന് പേര്‍ക്കും വാസയോഗ്യമായവീട് എന്ന ലക്ഷ്യം ഇ എം എസ് ഭവനപദ്ധതി മുന്നോട്ട് വയ്ക്കുന്നു.\nഭൂവിതരണത്തില് മൂന്നാറില് മാത്രം 1662 ഏക്കര് സ്ഥലം വിതരണം ചെയ്തു. മാതൃകാപരമായ ആദിവാസിപുനരധിവാസം ആറളത്ത് സര്‍ക്കാര് നടപ്പാക്കി. വിവിധവകുപ്പുകളെ ഏകോപിപ്പിച്ചായിരുന്നു പദ്ധതി. 1000 കുടുംബങ്ങള്‍ക്ക് ഒരേക്കര് ഭൂമിവീതം നല്കും. മുഴുവന് പേര്‍ക്കും വീടുകള് നിര്‍മ്മിയ്ക്കും. കുട്ടികളുടെ വിദ്യാഭ്യാസ ആവശ്യങ്ങള്‍ക്കും യാത്രാസൌകര്യത്തിനും പദ്ധതികള് ആവിഷ്ക്കരിച്ചു. ആദ്യഘട്ട നിര്‍മ്മാണത്തിനായി 28.72 കോടി രൂപ അനുവദിച്ചു. പുനരധിവാസ പദ്ധതിയുടെ ഭാഗമായി 887 പേര്‍ക്ക് തൊഴില് കാഡുകള് നല്കി.\nഎല്ലാകാലവും അവഗണനമാത്രം ലഭിച്ചിട്ടുള്ള ഒരു മേഖലയാണ് മത്സ്യത്തൊഴിലാളി മേഖല. എന്നാല് ഈ മേഖലയില് കൂടുതല് കാര്യക്ഷമമായ ആസൂത്രണവും ഇടപെടലും നടത്താനും മത്സ്യബന്ധനത്തെ ആശ്രയിച്ച് ജീവിക്കുന്ന തൊഴിലാളികള്‍ക്കും പാവപ്പെട്ടവര്‍ക്കും കൂടുതല് ആശ്വാസം പകരുന്നതുമായ സമീപനം സര്‍ക്കാര് തുടക്കം മുതല് സ്വീകരിച്ചു. 590 കിലോമീറ്റര് കടലോരമുള്ള കേരളത്തില് 222 മത്സ്യഗ്രാമങ്ങളിലായി 11 ലക്ഷം മത്സ്യത്തൊഴിലാളികളുണ്ട്. ഇവരുടെ ജീവിതം മെച്ചപ്പെടുത്താന് സര്‍ക്കാര് നടത്തിയ ഇടപെടലുകള് വന്‍പുരോഗതിയാണ് ഉണ്ടക്കിയത്. 2008 നവംബര് മുതല് മത്സ്യത്തൊഴിലാളി കടാശ്വാസ നിയമം നടപ്പിലാക്കി. മത്സ്യത്തൊഴിലാളികള് 2007 വരെ എടുത്ത വായ്പകളില് ആശ്വാസം നല്‍കുന്നതിന് പ്രത്യേക കമ്മീഷന് രൂപീകരിച്ചു. 40000 മത്സ്യകച്ചവടത്തൊഴിലാളികളായ വനിതകള്‍ക്ക് സ്വന്തം കാലില്‍നില്ക്കാന് പ്രാപ്തിയുണ്ടാക്കുന്നതിനായി 5000 രൂപാവീതം പലിശ രഹിതവായ്പ നല്കി വരുന്നു. 19000 പീലിങ് തൊഴിലാളികള്‍ക്ക് റിവോള്‍വിംഗ് ഫണ്ട് അനുവദിച്ചു. മത്സ്യസുരക്ഷാ എന്ന പേരില് സംരക്ഷണ സംവിധാനം നടപ്പാക്കി. കഴിഞ്ഞ 50 വര്‍ഷത്തിനുള്ളില് സംസ്ഥാനത്ത് ആകെ 8 ഹാര്‍ബറുകളാണ് ഉണ്ടായത്. എന്നാല് ഈ സര്‍ക്കാര് 20 പുതിയ മത്സ്യബന്ധന ഹാര്‍ബറുകള് ലക്ഷ്യം വയ്ക്കുന്നു. 10 ഹാര്‍ബറുകളുടെ നിര്‍മ്മാണം ഇതിനകം തുടങ്ങിക്കഴിഞ്ഞു. 24 കോടി രൂപ മുതല്‍മുടക്കി തീരദേശറോഡുകളുടെ നിര്‍മ്മാണം നടക്കുന്നു. കടല് കടലിന്റെ മക്കള്‍ക്ക് എന്ന് പ്രഖ്യാപിക്കുന്ന നിയമം ഉടന് നിലവില് വരും. ഉപരിതല മത്സ്യബന്ധനനിയമം പാസാക്കി. ട്രോളിംഗ് നിരോധനസമയത്ത് സൌജന്യറേഷനും 324 കോടിരൂപയുടെ ഭവന പദ്ധതിയും ഐ എസ്ആര് ഓയുടെ സഹായത്തോടെ മത്സ്യബന്ധനത്തെ സഹായിക്കാനുതകുന്ന ബീക്കന് സംവിധാനവും ഏര്‍പ്പാടാക്കി. പിടിക്കുന്ന മീനിന്റെ ഒന്നാമത്തെ അവകാശം തൊഴിലാളിയ്ക്ക് ആക്കാനും ഇടത്തട്ടുകാരെ തുരത്താനും വിദേശ ട്രോളറുകാരെ നിരോധിക്കാനും സര്‍ക്കാര് സ്വീകരിക്കുന്ന സമീപനങ്ങള് ഈ മേഖലയില് ഇടപതുപക്ഷജനാധിപത്യമുന്നണി സര്‍ക്കാരിന്റെ നയം വ്യക്തമാക്കുന്നതാണ്.\nഉന്നതവിദ്യാഭ്യാസരംഗത്തെ സര്‍ക്കാര് സമീപനം വിദ്യാഭ്യാസകച്ചവടത്തിനെതിരാണ്. സര്‍ക്കാര് പാസ്സാക്കിയ "സ്വാശ്രയ പ്രൊഫഷണല് കോളേജുകളിലെ പ്രവേശനവും ഫീസും സംബന്ധിച്ച നിയമം'' സാമൂഹ്യനീതിയും മെരിറ്റും ഉയര്‍ത്തിപ്പിടിക്കുന്നു. ചിലകോടതി ഇടപെടലുകള് ഉണ്ടെങ്കിലും മാനേജുമെന്റുകളുമായി നടക്കുന്ന ചര്‍ച്ചകളുടെ അടിസ്ഥാനത്തില് വിദ്യാര്‍ത്ഥികള്‍ക്ക് അനുകൂലമായ തീര്‍പ്പുണ്ടാക്കാന് കഴിയുന്നു. ഉന്നത വിദ്യാഭ്യാസകൌണ്‍സിലും ഹയര്‍സെക്കന്ററി സ്കോളര്‍ഷിപ്പും ഏര്‍പ്പെടുത്തി. പാഠ്യപദ്ധതി പരിഷ്കരണത്തിന്റെ പേരില് ന്യൂനപക്ഷങ്ങളെ തെറ്റിദ്ധരിപ്പിയ്ക്കാന് നടത്തിയ നീക്കങ്ങളെ ജനം തിരിച്ചറിഞ്ഞുകഴിഞ്ഞു. സച്ചാര്‍കമ്മീഷന് ശുപാര്‍ശകള് വിദ്യാഭ്യാസരംഗത്ത് അംഗീകരിച്ച് നടപ്പാക്കുന്നു. മുസ്ളീം പെണ്‍കുട്ടികള്‍ക്ക് ഉന്നത വിദ്യാഭ്യാസ സ്കോളര്‍ഷിപ്പും ഹോസ്റല് , സ്റൈപന്റ്, മത്സരപരീക്ഷാപരിശീലനം എന്നിവയും മദ്രസ അധ്യാപകര്‍ക്ക് ക്ഷേമനിധിയും പെന്‍ഷനും ഏര്‍പ്പെടുത്തി. വിദ്യാഭ്യാസ മേഖലയില് സര്‍ക്കാര് സ്വീകരിച്ച സമീപനങ്ങള് പരക്കെ പ്രശംസിക്കപ്പെട്ടു.\nനിയമനരിധോനം അവസാനിപ്പിച്ച് ഒഴിവുള്ള തസ്തികകളില് മുഴുവന് നിയമനങ്ങള് നടത്താനും സാധ്യമായ എല്ലാ നിയമനങ്ങളും പി എസ് സി വഴിയാക്കാനും സര്‍ക്കാര് തീരുമാനിച്ചു. ഒഴിവുകള് റിപ്പോര്‍ട്ട് ചെയ്യാതിരുന്ന വകുപ്പ് അദ്ധ്യക്ഷന്‍മാരോട് ഒഴിവുകള് റിപ്പോര്‍ട്ട് ചെയ്യാനും നിയമന നടപടികള് സ്വീകരിക്കാനും കൊടുത്ത സര്‍ക്കാര് നിര്‍ദ്ദേശം തൊഴില് അന്വേഷകരായ ചെറുപ്പക്കാര്‍ക്ക് ആശ്വാസം പകരുന്നതായിരുന്നു.\nപൊതുവില് ജനക്ഷേമകരവും തൊഴിലാളികള്‍ക്കും കര്‍ഷകര്‍ക്കും വ്യവസായസംരംഭകര്‍ക്കും സഹായകരവുമായ സമീപനമാണ് സര്‍ക്കാര് സ്വീകരിക്കുന്നത്. ഇത് ഓരോ ചുവടുവെപ്പിലും കാണാന് കഴിയും. വര്‍ദ്ധിപ്പിച്ചിരുന്ന ബസ് ചാര്‍ജ്ജും ടാക്സിചാര്‍ജ്ജും കുറച്ചു. പലഘട്ടങ്ങളിലായി അഞ്ചുതവണ പെട്രോളിനും ഡീസലിനും കേന്ദ്രം വില വര്‍ദ്ധിപ്പിച്ചിരുന്നു. ക്രൂഡോയിലിന് 150 ഡോളര് വിലയുണ്ടായിരുന്ന സമയത്താണ് വില വര്‍ദ്ധിപ്പിച്ചിരുന്നത്. എന്നാല് അന്താരാഷ്ട്ര മാര്‍ക്കറ്റില് ക്രൂഡോയിലിന്റെ വില കുത്തനെ താഴ്ന്ന് 34 ഡോളര് വരെയായി വളരെകാലം തുടര്‍ന്നിട്ടും കേന്ദ്രസര്‍ക്കാര് വിലകുറയ്ക്കാന് തയ്യാറായില്ല. ഉപഭോക്തൃസംസ്ഥാനമായ നമ്മുടെ സംസ്ഥാനത്തെ ഈ വിലവര്‍ദ്ധനവ് ദോഷകരമായി ബാധിച്ചിരുന്നു. കേന്ദ്രസര്‍ക്കാര് പെട്രോളിനും ഡീസലിനും വില കുറച്ചപ്പോള് സംസ്ഥാന സര്‍ക്കാര് ബസ്സ് ചാര്‍ജ്ജും ടാക്സിചാര്‍ജ്ജും കുറച്ചു.\nകേരളത്തിലെ രാഷ്ട്രീയം ചര്‍ച്ചചെയ്യപ്പെടുമ്പോള് സര്‍ക്കാരിന്റെ സര്‍വ്വതലസ്പര്‍ശിയായ വികസനപ്രവര്‍ത്തനത്തെ വിലയിരുത്തുകയും വേണം. എന്നാല് ചില കേന്ദ്രങ്ങള് ഒന്നിനുപിറകെ ഒന്നായി വിവാദങ്ങള് സൃഷ്ടിയ്ക്കുകയും യഥാര്‍ത്ഥ പ്രശ്നങ്ങളില് നിന്ന് മനുഷ്യന്റെ ചിന്തയേയും പ്രവൃത്തിയേയും മാറ്റിനിര്‍ത്തുകയുമാണ്. അത് തങ്ങള്‍ക്കെതിരായി മാറിവരുന്ന കേരളത്തിലെ ബഹുഭൂരിപക്ഷത്തിന്റെ മാനസികാവസ്ഥയെ തകിടം മറിയ്ക്കുവാനും; അതിലൂടെ രാഷ്ട്രീയലാഭം നേടാനുമാണ്. ഒരു പാര്‍ലിമെന്റ് തെരഞ്ഞെടുപ്പുകൂടി കടന്നുവരുമ്പോള്; ദേശീയപ്രശ്നങ്ങളില്‍നിന്നും ജനശ്രദ്ധയെ മാറ്റിനിര്‍ത്താനും കള്ളപ്രചരണങ്ങള് നടത്തി കേവലമാത്ര വൈകാരികത ഉയര്‍ത്തി ജനവിധി തങ്ങള്‍ക്കനുകൂലമാക്കാനും അങ്ങനെ ഇടതുപക്ഷത്തെ തകര്‍ക്കാനും വലിയ പരിശ്രമമാണ് നടക്കുന്നത്. ഇതിന് സിപിഐ(എം) ന്റെ ശക്തികേന്ദ്രമായ കേരളത്തെ പ്രതിലോമശക്തികള് തെരഞ്ഞെടുത്തതില് അത്ഭുതപ്പെടാനില്ല. ബിജെപിയും കോണ്‍ഗ്രസും മാത്രമല്ല തീവ്ര വലതുപക്ഷക്കാരും വ്യക്തിമാത്രവാചക കസര്‍ത്തിന്റെ പിന്‍ബലമുള്ളവരും പക്ഷം ചേരുന്നു. പക്ഷെ എന്നും പ്രതീക്ഷിക്കാവുന്ന തടസ്സങ്ങള് മാത്രമാണ് ഇടതുപക്ഷത്തിനുമുന്നിലുള്ളത്. അതിനാല് ശക്തമായ മുന്നോട്ടുപോക്ക് എന്ന ലക്ഷ്യം ആയാസരഹിതവുമാണ്.\nഈ രാഷ്ട്രീയ അന്തരീക്ഷത്തില് ലോകസഭാതെരഞ്ഞെടുപ്പിന്റെ സെമിഫൈനലായി വിശേഷിപ്പിക്കപ്പെട്ട കഴിഞ്ഞ അഞ്ച് നിയമസഭകളിലേയ്ക്കും നടന്ന തെരഞ്ഞെടുപ്പുകളില് കോണ്‍ഗ്രസിനും ബി ജെ പിയ്ക്കും മുന്നേറാന് കഴിഞ്ഞില്ല എന്ന യാഥാര്‍ത്ഥ്യം ഒരു തിരിച്ചറിവായിരിക്കണം. വര്‍ഗ്ഗീയഅജണ്ടയ്ക്കും അവസരവാദത്തിനുമെതിരെയായിരുന്നു ജനവിധി. കോണ്‍ഗ്രസും ബി ജെ പിയുമല്ലാത്ത കക്ഷികള് സജീവമായി രംഗത്തുവരുന്നപക്ഷം അവര്‍ക്ക് അനുകൂലമായി ജനം ചിന്തിയ്ക്കുന്നുവെന്ന് തെരഞ്ഞെടുപ്പുഫലങ്ങള് വ്യക്തമാക്കുന്നു. സമകാലികചരിത്രത്തിലുടനീളം ബി ജെ പിക്കും കോണ്‍ഗ്രസിനും അനുകൂലമായി വോട്ട് ചെയ്ത ജനങ്ങള് ഇരുകക്ഷികള്‍ക്കും എതിരെയുള്ളവര്‍ക്ക് അനുകൂലമായി ചിന്തിച്ചത് ശ്രദ്ധേയമാണ്. ഇവര്‍ക്കെതിരെയുള്ള ഒരു രാഷ്ട്രീയബദലിനുള്ള സാംഗത്യം 1977 ലും 89 ലും എന്നപോലെ ഇപ്പോഴും പ്രസക്തം തന്നെയാണ്.\nഎല്ലാവര്‍ക്കും പാര്‍പ്പിടത്തിന് 5000 കോടിയുടെ ഇ എം എസ് പദ്ധതി. വീണ്ടും ജനകീയാസൂത്രണപദ്ധതി; ഉല്‍പാദനമേഖലയ്ക്കു മുന്‍ഗണന. ഉല്‍പ്പാദന മേഖലയുടെ വളര്‍ച്ചയ്ക്ക് കൂടുംബശ്രീയുടെ സമഗ്ര പദ്ധതി. ശുചീകരണത്തിന് മാലിന്യമുക്ത കേരളം പദ്ധതി. സാനിറ്റേഷന് മിഷനും ക്ളീന്‍കേരള മിഷനും സംയോജിപ്പിച്ച് ശുചിത്വമിഷന്. സ്ഥലംമാറ്റങ്ങള്‍ക്ക് മാതൃകാമാനദണ്ഡം. ദേശീയ ഗ്രാമീണ തൊഴിലുറപ്പ് പദ്ധതിയില് കേരളം ദേശീയമാതൃക. പദ്ധതി നടത്തിപ്പിന് പ്രത്യേക മിഷന്, നഗരവകുപ്പ് എന്നിവ സംയോജിപ്പിച്ച് ഊര്‍ജിത പ്രവര്‍ത്തനം. നിരാലംബകുടുംബങ്ങള്‍ക്കുള്ള ആശ്രയപദ്ധതി മുഴുവന് പഞ്ചായത്തിലും, കേന്ദ്രപദ്ധതി മുഴുവന് പഞ്ചായത്തിലും, കേന്ദ്രപദ്ധതികള് നേടുന്നതില് റെക്കോര്‍ഡ് നേട്ടം- പിഎംജിഎസ്വൈ 294 കോടി, എസ് ജി ആര് വൈ 102 കോടി, എന് ആര്‍ഇ ജി പി 100 കോടി. ഗ്രാമവികസനം ലക്ഷ്യമാക്കിയുള്ള കേന്ദ്രപദ്ധതികളുടെ നടത്തിപ്പില് വന്‍പുരോഗതി, നഗരവികസനത്തിന് 3150 കോടിയുടെ പദ്ധതി, കെ എസ് യു ഡി പി 1450 കോടി, ഐന് എന്‍ആര്‍യു എം-714 കോടി, യു ഐ ഡിഎസ്എസ്എം ടി-577 കോടി, ഐ എച്ച്എസ് ടി പി-111 കോടി, എസ് എസ് യുപി-298 കോടി. കെട്ടിടനികുതിയും ഭവന വായ്പ കുടിശ്ശികയും അടയ്ക്കാന് ഒറ്റത്തവണ തീര്‍പ്പാക്കല് പദ്ധതി. സംസ്ഥാനത്തൊട്ടാകെ ഘനം കുറഞ്ഞ പ്ളാസ്റിക് നിരോധനം. 216 ഗ്രാമപഞ്ചായത്തിനും ആറു ബ്ളോക്കിനും നിര്‍മല്‍പുരസ്കാരം. തലസ്ഥാനവികസനത്തിന് വിശദ നഗരഗതാഗതാസൂത്രണ പദ്ധതി. കെട്ടിടനിര്‍മാണച്ചട്ടം സംസ്ഥാനത്തൊട്ടാകെ ബാധകമാക്കി. ബിപി എല് പട്ടിക തയ്യാറാക്കാന് പുതിയ മാനദണ്ഡം. ജനനമരണരജിസ്ട്രേഷന് കമ്പ്യൂട്ടര്‍വല്‍ക്കരണം. കിലയ്ക്ക് ദേശീയ അംഗീകാരം. കുടുംബശ്രീ ചന്തകളിലൂടെ ഗ്രാമീണ ഉല്‍പ്പന്നങ്ങള്‍ക്ക് കുടൂതല് വിപണന സാധ്യത. ഹജ്ജ് ഹൌസ് നിര്‍മാണം. ന്യൂനപക്ഷ ക്ഷേമത്തിന് പ്രത്യേക സംവിധാനവും ബജറ്റ് വിഹിതവും. നഗരഗ്രാമവികസന കോര്‍പറേഷന് ലാഭത്തില്. വികസന അതോറിറ്റികളുടെ പ്രവര്‍ത്തനം നഗരസഭകള്‍ക്ക്. ഖരമാലിന്യസംസ്കരണത്തില് വന് പുരോഗതി. തദ്ദേശസ്വയംഭരണ വകുപ്പിന് എന്‍ജിനിയറിങ് കേഡര്. ധനപരകാര്യക്ഷമതയില് തദ്ദേശസ്ഥാപനങ്ങള് പുരോഗതിയില്. തദ്ദേശസ്ഥാപനങ്ങളുടെ വരുമാനം കൂട്ടാന് നടപടി. വിദ്യാഭ്യാസ, ആരോഗ്യ മേഖലകളുടെ കാര്യക്ഷമമായ പ്രവര്‍ത്തനത്തിന് തദ്ദേശസ്ഥാപനങ്ങളുടെ പങ്കാളിത്തം ഉറപ്പാക്കി. ജില്ലാ ആസൂത്രണ സമിതികള് ശക്തിപ്പെടുത്തി, മേഖലാ നിയന്ത്രണങ്ങള്‍ക്കെതിരെ ശക്തമായ നടപടി. ഓഫീസുകള് ജനസൌഹൃദമാക്കാന് ഫ്രണ്ട് ഓഫീസുകള്.\nനെല്ലുല്‍പ്പാദനത്തില് മുന്നേറ്റം. ഉല്‍പ്പാദനത്തില് വര്‍ധന. പതിനായിരക്കണക്കിന് കര്‍ഷകര്‍ക്ക് ആശ്വാസമായി നെല്‍കൃഷി ഇന്‍ഷുറന്‍സ്. പ്രീമിയം തുക 250 രൂപയില് നിന്ന് 100 രൂപയായി കുറച്ചു. നഷ്ടപരിഹാരത്തുക 45 ദിവസത്തിനുതാഴെയുള്ള വിളവിന് ഹെക്ടറിന് 3000 ല് നിന്ന് 7500 രൂപയായും 45 ദിവസം കഴിഞ്ഞുള്ളതിന് ഹെക്ടറിന് 5000 ല് നിന്ന് 12,500 രൂപയായും വര്‍ധിപ്പിച്ചു. കീടരോഗബാധയ്ക്ക് നഷ്ടപരിഹാരം നല്‍കുന്നത് ഇതാദ്യം. വിലത്തകര്‍ച്ചയില്‍പ്പെട്ട കേരവിപണിക്ക് ആശ്വാസമേകി പച്ചത്തേങ്ങ സംഭരണം. നാളികേര വികസനത്തിന് കേരശ്രീ സമഗ്ര പദ്ധതി. 724 ക്ളസ്റര് രൂപീകരിച്ചു. 18100 ഹെക്ടറില് പദ്ധതി നടപ്പാക്കി. ബോധവല്‍ക്കരണ പദ്ധതികളുടെ ഫലമായി വെളിച്ചെണ്ണ ഉപഭോഗത്തില് വര്‍ധന. കൂമ്പുചീയല് നിയന്ത്രണത്തിന് പ്രത്യേക പാക്കേജ്. കോഴിക്കോട് ജില്ലയില് 3.375 കോടി. മറ്റു ജില്ലകളില് കര്‍ഷകരെ സഹായിക്കാന് വന് പദ്ധതി. പച്ചക്കറി ഉല്‍പ്പാദനത്തില് സ്വയംപര്യാപ്തതയിലേക്ക്. ജൈവ പച്ചക്കറി കൃഷി, തരിശുഭൂമിയിലെ പച്ചക്കറികൃഷി, തേന് ഉല്‍പ്പാദനംപോലുള്ള അനുബന്ധ മേഖലകള് എന്നിവയ്ക്കും ഊന്നല്. ഉല്‍പ്പാദന വര്‍ധനയ്ക്ക് ഹരിതശ്രീ. ഇടുക്കി, പാലക്കാട്, വയനാട് ജില്ലകളെ പച്ചക്കറി ജില്ലകളാക്കി. 2000 ഹരിതശ്രീ സംഘത്തിലൂടെ പദ്ധതി നടപ്പാക്കുന്നു. ഇടുക്കി ജില്ലയിലെ വട്ടവടയില് ഇടത്തട്ടുകാരില്ലാത്ത വിപണന പദ്ധതി, വട്ടവടയില് ജൈവപച്ചക്കറി വില്‍പ്പനശാലയും ചില്ലറ വില്‍പ്പനകേന്ദ്രവും ഉടന്. ഓണക്കാലത്ത് പച്ചക്കറിവില ഉയരുന്നത് തടഞ്ഞ് കൃഷിവകുപ്പിന്റെ 322 ഗ്രാമീണ വിപണി. കൃഷിവകുപ്പും മറ്റ് ഏജന്‍സികളും ചേര്‍ന്ന് വിറ്റത് 3100 ടണ് പച്ചക്കറികള്. ഹോര്‍ട്ടി കള്‍ച്ചര് മിഷന്റെ ആഭിമുഖ്യത്തില് ഇടുക്കി, വയനാട് ജില്ലകളില് കുരുമുളക്,കൃഷിക്കും കാസര്‍ഗോഡ്, കണ്ണൂര് ജില്ലകളില് കശുമാവ് കൃഷിക്കും പുനരുജ്ജീവന പാക്കേജ്. നടപ്പുവര്‍ഷം ഇതിനായി വകയിരുത്തിയത് 48 കോടി രൂപ. കവുങ്ങുകൃഷിയുടെ മഞ്ഞളിപ്പുരോഗത്തിന് സത്വര നിയന്ത്രണം. ചെലവിട്ടത് 12.6 കോടി രൂപ. കര്‍ഷകരുടെ പ്രശ്നങ്ങള് കുട്ടായി ചര്‍ച്ചചെയ്യാന് എല്ലാപഞ്ചായത്തിലും അദാലത്ത്. കൃഷിഭവന്റെ പ്രവര്‍ത്തനം ഊര്‍ജിതമാക്കി. കൃഷിമന്ത്രിയോട് നേരിട്ട് സംസാരിക്കാനും പ്രശ്നങ്ങള് അവതരിപ്പിക്കാനുമായി കര്‍ഷകര്‍ക്ക് ടോള്‍ഫ്രീ ടെലിഫോണ്. മണ്ണൊലിപ്പ് നേരിട്ടിരുന്ന 41,000 ഹെക്ടര് സംരക്ഷിച്ചു. ദേശീയ നീര്‍മറിപദ്ധതിയില് 95,000 കര്‍ഷകര്‍ക്ക് പ്രയോജനം.\nഗുണ്ടാപ്രവര്‍ത്തനം തടയുന്നതിനുള്ള നിയമം ക്രിയാത്മകമാക്കി. പൊലീസില് മൂവായിരത്തിലധികംപേരെ കൂടുതലായി നിയമിച്ചു. പൊലീസ് അക്കാദമിയെ ദേശീയശ്രദ്ധയിലെത്തിച്ചു. ഫലപ്രദമായ കുറ്റാന്വേഷണത്തിന് ഫോറന്‍സിക് ലാബില് ഡി എന് എ, ഫിംഗര് പ്രിന്റ്, നുണപരിശോധന തുടങ്ങിയ സംവിധാനങ്ങള്. സൈബര്‍സെല് ശക്തം. സൈബര് ഫോറന്‍സിക് ഡിവിഷന് ആരംഭിച്ചു. 188 പോലീസ് സ്റേഷന് കമ്പ്യൂട്ടര്‍വല്ക്കരിച്ചു. എഫ് ഐ ആര് കംപ്യൂട്ടറില് രേഖപ്പെടുത്തും. പരാതിക്ക് രസീത്. കസ്റഡിമരണം, ലോക്കപ്പ് മര്‍ദനം എന്നിവയ്ക്ക് അറുതി. തെളിയാതെ കിടന്ന നിരവധി കേസുകള്‍ക്ക് തുമ്പുണ്ടാക്കി. പൊലീസ് നിയമഭേദഗതി. കുറ്റാന്വേഷണവും ക്രമസമാധാനവും വിഭജിച്ചു. പ്രതിപക്ഷ നേതാവിനെകൂടി ഉള്‍പ്പെടുത്തി സുരക്ഷാ കമ്മീഷന്. പൊലീസിനെക്കുറിച്ചുള്ള പരാതികള് പരിശോധിക്കാന് അതോറിറ്റി. 15 കൊല്ലം പൂര്‍ത്തിയാക്കിയ കോണ്‍സ്റബിള്‍മാരെ ഹെഡ്കോണ്‍സ്റബിള്‍മാരാക്കി. 23 കൊല്ലം തികഞ്ഞവര്‍ക്ക് എഎസ്ഐ ഗ്രേഡ്. പാറാവ് ഡ്യൂട്ടിക്കാര്‍ക്ക് റിവോള്‍വര്. ഡ്യൂട്ടി സമയം എട്ടുമണിക്കുറാക്കാന് നടപടി. പൊലീസുകാരുടെ മക്കള്‍ക്ക് പ്രവേശനത്തില് പരിഗണന നല്‍കുന്ന കേന്ദ്രീയ വിദ്യാലയം. 20 സ്റേഷനില് ജനമൈത്രി പദ്ധതി. തീവണ്ടി യാത്രക്കാര്‍ക്ക് തുണയായി റെയില് അലര്‍ട്ട്. വനിതാസെല്‍ശക്തമാക്കി. സ്ത്രീപീഡന കേസുകള്‍ക്കെതിരെ കര്‍ശന നടപടി. സങ്കീര്‍ണമായ നിരവധി കേസുകള് തെളിഞ്ഞു. ചേലേമ്പ്ര ബാങ്ക് കവര്‍ച്ച, ലെറ്റര് ബോംബ്, മാള ഇരട്ടക്കൊലക്കേസ്, രാഷ്ട്ര പതിക്ക് ഇ മെയില് ഭീഷണി തുടങ്ങിയവ ഉദാഹരണം. തീവ്രവാദ പ്രവര്‍ത്തനത്തിനെതിരെ ഊര്‍ജിത നടപടി. 20 പുതിയ പൊലീസ് സ്റേഷന് മന്ദിരം. 12 സ്റേഷന് നവീകരിച്ചു. പൊലീസ് ഉദ്യോഗസ്ഥര് 24 മണിക്കൂറും വിളിപ്പുറത്ത്. പാലക്കാട് സൌത്ത് പൊലീസ് സ്റേഷന് ഇന്ത്യയിലെ മികച്ച സ്റേഷന്. 29 ജയില് നവീകരിച്ചു. തടവുകാരുടെ പ്രശ്നങ്ങള് പരിഹരിക്കാന് ഉപദേശക സമിതി. തടവുകാരുടെ മാനസിക നവീകരണത്തിന് സമൂര്‍ത്തമായ പരിപാടികള്. ജയിലുകളില് ബയോഗ്യാസ് പ്ളാന്റ്, മഴവെള്ള സംഭരണി, പച്ചക്കറി കൃഷി, നെല്‍കൃഷി. ജയില് ആക്ട് പരിഷ്ക്കരിക്കാന് സമിതി. വിചാരണയിലെ കാലതാമസം ഒഴിവാക്കാന് വീഡിയോ കോണ്‍ഫറന്‍സിങ്.\nലൈറ്റ് മോട്ടോര് വെഹിക്കിള്, ആയുര്‍വേദിക്, ഓട് വ്യവസായം, ഓയില് മില്ലുകള്, ടിമ്പര്, പ്ളൈവുഡ്, മലഞ്ചരക്ക് വ്യാപാരമേഖല എണ്ണപ്പന എന്നീമേഖലകളിലെ തൊഴിലാളികളുടെ മിനിമം കൂലി പുതുക്കി. സ്വകാര്യ തോട്ടംമേഖലയിലെ സ്റാഫിന് മിനിമം വേതനം നിശ്ചയിക്കുന്നതിന് പ്രാഥമിക വിജ്ഞാപനം. സ്വര്‍ണം, വെള്ളി ആഭരണനിര്‍മ്മാണം, ഗാര്‍ഹികം, ഗാര്‍മെന്റ് ഫിഷ്പ്രോസസിങ്, റബര് ക്രീപ്പ് മില്, ഹോസ്റല് ജീവനക്കാര്, കുടനിര്‍മ്മാണം തുടങ്ങി നിരവധി മേഖലകളില് മിനിമം വേതനത്തിന് നടപടി. ഒഡേപെക് മുഖേന 1091 ഉദ്യോഗാര്‍ത്ഥികളെ വിദേശത്ത് ജോലിക്ക് അയച്ചു. 2008 ല് മാത്രം 512 പേരെ അയച്ചു. കൂടുതല് തൊഴിലവസരത്തിനായി പന്ത്രണ്ടിലധികം രാജ്യങ്ങളുമായി കത്തിടപാട് നടത്തി. ഒഡേപെക് 25 ലക്ഷം രൂപ ലാഭമുണ്ടാക്കി. കേന്ദ്രാവിഷ്കൃത ഇന്‍ഷുറന്‍സ് പദ്ധതി വിപുലീകരിച്ചു. അഞ്ച് സെന്റ് വരെ ഭൂമിയുള്ള കുടുംബങ്ങളെക്കൂടി പദ്ധതിയില് ഉള്‍പ്പെടുത്തി. 665069 കുടുംബങ്ങള്‍ക്ക് ആനുകൂല്യത്തിന് അര്‍ഹത. കൊച്ചിയില് 3.32 കോടി രൂപ ചെലവില് കെമിക്കല് എമര്‍ജന്‍സി റെസ്പോന്‍സ് സെന്റര് ആരംഭിക്കാന് 20 സെന്റ് സ്ഥലം നല്‍കി. നിര്‍മാണം തുടങ്ങി. ഫണ്ടും അനുവദിച്ചു. കൈത്തറി തൊഴിലാളി ക്ഷേമനിധി വരുമാനം വര്‍ധിപ്പിക്കല് തുണിത്തരങ്ങളുടെ വിറ്റുവരവില് സെസ്. വെല്‍ഡിങ് ഇന്‍സ്റിറ്റ്യൂട്ടും മെറ്റീരിയല് ടെസ്റിങ് റിസര്‍ച്ച് സെന്ററും എറണാകുളത്തും കൊല്ലത്തും സ്ഥാപിക്കാന് ഒരു കോടി രൂപ. തോട്ടം തൊഴിലാളികള്‍ക്ക് ക്ഷേമനിധി. തയ്യല് തൊഴിലാളി ക്ഷേമനിധി അംശാദായം വര്‍ധിപ്പിക്കാന് തയ്യല് തൊഴിലാളികളുടെ പെന്‍ഷന് അര്‍ഹതയ്ക്കുള്ള പ്രായം കുറയ്ക്കല് കൈത്തറി തൊഴിലാളി ക്ഷേമനിധി നിയമം. ബീഡിത്തൊഴിലാളി ഭവനപദ്ധതിക്ക് തൊഴിലാളിവിഹിതമായ 105.9 ലക്ഷം നല്‍കി. അടച്ചിട്ട 17തോട്ടങ്ങളില് ഒമ്പതെണ്ണം തുറന്നു. പീരുമേട് താലൂക്കിലെ തേയിലത്തോട്ടങ്ങളില് സഹായം എത്തിക്കാന് 2.98 കോടിയുടെ പദ്ധതി. പൂട്ടിക്കിടക്കുന്ന തോട്ടങ്ങള് തുറക്കാന് 1677.7 കോടി രൂപയുടെ പാക്കേജ് കേന്ദ്രത്തെക്കൊണ്ട് അംഗീകരിപ്പിച്ചു. കശുവണ്ടി വ്യവസായം പുനരുദ്ധരിക്കാന് കര്‍മ്മപദ്ധതി. കശുവണ്ടിത്തൊഴിലാളികളുടെ മിനിമംകൂലി പുതുക്കി. കേരള സ്റേറ്റ് ഏജന്‍സി ഫോര് എക്സ് പാന്‍ഷന് ഓഫ് കാഷ്യൂ കള്‍ട്ടിവേഷന് ഏജന്‍സി രൂപീകരിച്ചു. ഒന്നര കോടി രൂപ അനുവദിച്ചു. 229 ഏക്കറില് കശുവണ്ടി കൃഷി. കെ എസ് സി ഡി സിക്കും കാപെക്സിനും 27 കോടി രൂപയും 13 കോടി രൂപയും അനുവദിച്ചു. കശുവണ്ടി പരിപ്പിന്റെ സെയില്‍ടാക്സ് നാല് ശതമാനമാക്കി കുറച്ചു. കശുവണ്ടി തൊഴിലാളികള്‍ക്ക് ഗ്രാറ്റുവിറ്റി കുടിശ്ശിക നല്‍കാന് കെ എസ് സി ഡി സിക്കും കാപെക്സിനും അഞ്ച് കോടി. ഇ എസ് ഐ ആശുപത്രികളുടെ സൌകര്യം മെച്ചപ്പെടുത്തി, ഒഴിവുകള് നികത്തി. മെഡിക്കല് റീ ഇംബേഴ്സ്മെന്റ് കൊടുത്തുതീര്‍ത്തു. 14 ഐ ടി ഐ തുടങ്ങി. സെന്റേഴ്സ് ഓഫ് എക്സലന്‍സ് ആയി വര്‍ധിപ്പിക്കാനും നടപടി. 10 ഐ ടി ഐ യില് ഫിനിഷിങ് സ്കൂള്. ഡിസൈന് പഠനത്തിന് കേരള സ്റേറ്റ് ഇന്‍സ്റിറ്റ്യൂട്ട് ഓഫ് ഡിസൈന്. ചാലക്കുടിയില് പുതിയ എംപ്ളോയ്മെന്റ് എക്സ്ചേഞ്ച്. മള്‍ട്ടിപര്‍പ്പസ് ജോബ് ക്ളബ് എന്ന സ്വയം തൊഴില് പദ്ധതി ആവിഷ്കരിച്ചു.\nമുഴുവന് ബിപിഎല് കുടുംബങ്ങള്‍ക്കും ഓണക്കിറ്റ്, മുന്നു രുപ നിരക്കില് 20 ലക്ഷം ദരിദ്രകുടുംബങ്ങള്‍ക്ക് അരി. ഉത്സവ സീസണില് വിലക്കയറ്റം നിയന്ത്രിച്ചു. രാജ്യത്തെ ഏറ്റവും കൂടിയ വിലയ്ക്ക് നെല്ല് സംഭരണം. സംഭരിച്ച നെല്ല് അരിയാക്കി റേഷന്‍കടകളില്. ഗുണമേന്മയുടെ ഫോര്‍ട്ടിഫൈഡ് ആട്ട 11 രൂപ നിരക്കില് റേഷന്‍കടയില്. പ്രത്യേക അരിക്കടകളിലൂടെയും വില്‍പ്പനശാലകളിലൂടെയും 14 രൂപയ്ക്ക് പുഴുക്കലരിയും 13.50 രൂപയ്ക്ക് പച്ചരിയും. ഉത്സവ വേളകളില് 2400 ല് പരം വില്‍പ്പനകേന്ദ്രങ്ങള് വഴി നിത്യോപയോഗ സാധനങ്ങള്. എല്ലാ സാധനവും ലഭിക്കുന്ന പീപ്പിള്‍സ് ബസാര് ജില്ലതോറും. പകര്‍ച്ചവ്യാധി സമയത്ത് അഞ്ചുലക്ഷം സൌജന്യ ഭക്ഷ്യക്കിറ്റ്. സ്കൂള്‍ക്കുട്ടികള്‍ക്ക് ഓണത്തിന് അഞ്ചുകിലോയും പുതുവത്സരത്തിന് മൂന്നു കിലോയും അരി. 70 ലക്ഷം കുടുംബത്തിന് കുടുംബനാഥന്റെ ഫോട്ടോപതിപ്പിച്ച റേഷന്‍കാര്‍ഡ്. മാവേലി, ശബരി സ്റോറുകള്‍ക്കും ലാഭം മാര്‍ക്കറ്റുകള്‍ക്കും പുറമെ പതിനാലായിരത്തോളം റേഷന്‍കടകളിലൂടെ പൊതുവിതരണം. 22 പുതിയ മാവേലി മെഡിക്കല് സ്റോര്. തിരുവന്തപുരം, എറണാകുളം, കോട്ടയം, തലശ്ശേരി എന്നിവിടങ്ങളില് ഹൈപ്പര് മാര്‍ക്കറ്റുകള്‍ക്കും കോന്നിയില് 70 കോടി മുതല്‍മുടക്കില് ഫുഡ് റിസര്‍ച്ച് ഇന്‍സ്റിറ്റ്യൂട്ടിനും പ്രാരംഭ നടപടി. മൂന്നുമാസത്തിലൊരിക്കല് റേഷന് അദാലത്ത്. പാല് ഉല്‍പ്പാദനം വര്‍ധിപ്പിക്കാന് പശുഗ്രാമം. വിദര്‍ഭ പദ്ധതികളും ക്ഷീരകര്‍ഷകര്‍ക്കായി ക്ഷേമനിധിബില്ലും. യു ഡി എഫ് ഭരണകാലത്ത് സപ്ളൈകോയില് നടന്ന 135 കോടിയുടെ അഴിമതിക്കേസുകളില് സി ബി ഐ അന്വേഷണം.\nസര്‍ക്കാര് ആശുപത്രികളില് മരുന്നെത്തിക്കാന് മെഡിക്കല് സര്‍വീസസ് കോര്‍പറേഷന്. 30 ശതമാനം വരെ വിലക്കുറവ്. ഔഷധരംഗത്തെ മാഫിയാപ്രവര്‍ത്തനം തടഞ്ഞു. സ്കൂള്‍വിദ്യാര്‍ത്ഥികള്‍ക്കായി വിദ്യാലയ ആരോഗ്യ പരിപാടി. ആദിവാസി മേഖലകളില് കൂടുതല് ചികിത്സാസൌകര്യം. മൂന്ന് മെഡിക്കല് കോളേജില് എം ആര് ഐ സ്കാനര് സ്ഥാപിക്കാന് ഹിന്ദുസ്ഥാന് ലാറ്റക്സുമായി ധാരണാപത്രം. കോഴിക്കോട് മെഡിക്കല് കോളേജിലും തിരുവനന്തപുരം ആര് സി സിയിലും എം ആര് ഐ സ്കാനര്. തീരദേശങ്ങളിലുള്ള 126 ആശുപത്രി സുനാമി പുനരധിവാസ ഫണ്ട് ഉപയോഗിച്ച് നവീകരണം. ഡോക്ടര്‍മാര്‍ക്ക് സ്പെഷ്യല് അലവന്‍സ്, സ്പെഷ്യല് പേ. മെച്ചപ്പെട്ട സേവനത്തിന് സ്പെഷ്യാലിറ്റി-അഡ്മിനിസ്ട്രേറ്റീവ് കാഡര്. ആലപ്പുഴയിലെ വൈറോളജി ഇന്‍സ്റിറ്റ്യൂട്ട് പ്രവര്‍ത്തനം കാര്യക്ഷമമാക്കി. കെ എസ്ഡിപിയെ പുനരുജ്ജീവിപ്പിച്ചു. തിരുവനന്തപുരത്തെ റീജണല് ക്യാന്‍സര് ഇന്‍സ്റിറ്റ്യൂട്ടില് അത്യാധുനിക ഉപകരണങ്ങള്. പാവപ്പെട്ട രോഗികള്‍ക്കുള്ള ധനസഹായത്തിനായി അഞ്ചു കോടി. പാലിയേറ്റീവ് പരിചരണനയം അംഗീകരിച്ചു.\nക്ഷയരോഗ നിര്‍ണയത്തിന് തിരുവനന്തപുരത്ത് 55 ലക്ഷം ചെലവിട്ട് ആധുനിക ലബോറട്ടറി. 18 വയസ്സ് വരെയുള്ള ക്യാന്‍സര് രോഗബാധിതരായ കുഞ്ഞുങ്ങള്‍ക്ക് സൌജന്യ ചികിത്സ. വിധവാവിവാഹത്തിന് കാല്‍ലക്ഷം ധനസഹായം. അങ്കണവാടി ഓണറേറിയം വര്‍ധിപ്പിച്ചു. പെന്‍ഷന് തീരുമാനം. 6746 പുതിയ അങ്കണവാടി. 13,492 പേര്‍ക്ക് പുതുതായി തൊഴില്. 6746 അങ്കണവാടികള്‍ക്ക് 3.37 കോടി. വയോജന പെന്‍ഷന് 250 രൂപയും വികലാംഗ പെന്‍ഷന് 200 രൂപയുമാക്കി. വയോജനങ്ങള്‍ക്ക് കാസര്‍ഗോട്ടും കോഴിക്കോട്ടും പകല് പരിപാലന കേന്ദ്രം. ഈ വര്‍ഷം മറ്റ് ജില്ലകളിലേക്കും വ്യാപിപ്പിക്കും. കൊല്ലം, പാലക്കാട്, കാസര്‍ഗോഡ് ജില്ലകളില് വികലാംഗ പുനരധിവാസപദ്ധതി. അംഗവൈകല്യമുള്ളവര്‍ക്കും ബുദ്ധിമാന്ദ്യം സംഭവിച്ചവര്‍ക്കുമുള്ള പെന്‍ഷന് പ്രതിമാസം 200 രൂപയായും അഗതി (വിധവ) പെന്‍ഷനും 50 വയസ്സിനുമുകളിലുള്ളവര്‍ക്കുള്ള പെന്‍ഷനും 200 രൂപയായും വര്‍ദ്ധപ്പിച്ചു.\nനവംബര് അവസാനംവരെ വിവിധ പദ്ധതികളില് 17, 500 കോടി രൂപ സര്‍ക്കാര് ചെലവിട്ടു. മുന് വര്‍ഷം ഇതേകാലത്ത് 15,500 കോടി. മൂലധനചെലവ് 534 കോടിയില്‍നിന്ന് 620 കോടിയായി. പദ്ധതി ചെലവ് 1614 കോടിയില് നിന്ന് 1894 കോടിയായി. ചെലവിനത്തില് വെട്ടിക്കുറവു വരുത്താതെ റവന്യൂകമ്മി ഒരു ശതമാനത്തില് താഴെയാക്കി. 2004-05 ല് 4.16 ശതമാനമായിരുന്ന ധനകമ്മി നവംബര്‍വരെ 1.52 ശതമാനംമാത്രം. സാമ്പത്തികമാന്ദ്യത്തിനിടയിലും വാണിജ്യനികുതി വരുമാനത്തില് നവംബര്‍വരെ 26 ശതമാനം വര്‍ധന. മൂല്യവര്‍ധിത നികുതിയില് യു ഡി എഫിന്റെ അവസാന വര്‍ഷത്തെ അപേക്ഷിച്ച് 75 ശതമാനം വര്‍ധന. പുതിയ ട്രഷറി നിയന്ത്രണങ്ങളില്ല; നിലവിലുള്ള നിയന്ത്രണങ്ങളില് ഇളവ്. യു ഡി എഫ് സര്‍ക്കാര് ബാധ്യതയാക്കിയ, കരാറുകാരുടെ 26 മാസത്തെ കുടിശ്ശിക തീര്‍ത്തു. കയര്‍മേഖലയ്ക്ക് റെക്കോഡ് വിഹിതം. ഭാഗ്യക്കുറി വകുപ്പില് കഴിഞ്ഞ വര്‍ഷം 46 ശതമാനവും ഈ വര്‍ഷം ഇതുവരെ 63 ശതമാനവും വളര്‍ച്ച. നാലു പുതിയ ലോട്ടറി. അനധികൃത ലോട്ടറികള്‍ക്കെതിരെ കര്‍ശന നടപടി. ലോട്ടറി വില്‍പ്പനക്കാര്‍ക്കും ഏജന്റുമാര്‍ക്കും ക്ഷേമനിധി. ട്രഷറികളില് പൌരാവകാശരേഖയും സോഷ്യല് ഓഡിറ്റും. കെ എസ് എഫ് ഇക്ക് സ്വയംഭരണാധികാരം.\nനിയമനനിരോധനം പിന്‍വലിച്ചു. അധ്യാപകരുടെയും അനധ്യാപകരുടെയും മൂവായിരത്തിലധികം പുതിയ തസ്തിക. പ്ളസ് ടു സീറ്റ് വര്‍ദ്ധിപ്പിച്ചു. മലബാറിന്റെ വിദ്യാഭ്യാസത്തിന് പ്രത്യേക പരിഗണന. ജനകീയചര്‍ച്ചയ്ക്കുവിധേയമാക്കി പാഠ്യപദ്ധതി പരിഷ്കരിച്ചു. ഐടിമേള എല്ലാ വര്‍ഷവും. വിദ്യാഭ്യാസപരിപാടികള് നല്‍കുന്ന വിക്ടേഴ്സ് ചാനല് പ്രാദേശിക കേബിള് ശ്യംഖലവഴി ലഭ്യമാക്കി. അംഗീകാരമുള്ള മുഴുവന് സ്കൂളിലും നാലാംക്ളാസ് വരെ മാതൃഭാഷാ പഠനം നിര്‍ബന്ധം. വിദ്യാഭ്യാസനിയമവും ചട്ടവും പരിഷ്കരിച്ചു. ആദ്യമായി അധ്യാപകര്‍ക്ക് ക്ളസ്റര് പരിശീലനം. പരിസ്ഥിതി അവബോധത്തിന് എന്റെ മരം പദ്ധതി. ചൈല്‍ഡ് സെന്‍സസ്. സമ്പൂര്‍ണ വിവരങ്ങളുമായി വെബ്സൈറ്റ്. പ്ളസ്ടുതലംവരെ സ്കൂളുകളില് ജനാധിപത്യവേദികള്. എന്‍ട്രസ് പരിഷ്കരണത്തിന് നടപടി. സ്വാശ്രയ വിദ്യാഭ്യാസരംഗത്തെ പ്രശ്നങ്ങള്‍ക്ക് പരിഹാരം. ഉന്നതവിദ്യാഭ്യാസ കൌണ്‍സില് രൂപീകരിച്ചു. കോളേജുതലത്തില് ക്ളസ്റര് സമ്പ്രദായം. സര്‍വകലാശാലതലത്തില് അധ്യാപകക്ഷാമം പരിഹരിക്കാന് താല്‍ക്കാലിക തസ്തിക. പുതിയ നിയമനങ്ങള്. ബഹിരാകാശപഠനകേന്ദ്രം ആരംഭിച്ചു. ഇന്ത്യന് ഇന്‍സ്റിറ്റ്യൂട്ട് ഫോര് സയന്‍സ് എഡ്യൂക്കേഷന് ആന്‍ഡ് റിസര്‍ച്ച് സെന്ററിന് നടപടി. കേന്ദ്ര സര്‍വകലാശാലയ്ക്ക് തത്വത്തില് അംഗീകാരം. കൊച്ചി സര്‍വകലാശാല രാജ്യാന്തരനിലവാരത്തിലേക്ക് ഉയര്‍ത്താന് കേന്ദ്ര സഹായപദ്ധതിക്ക് അംഗീകാരം നേടിയെടുത്തു. ഓപ്പണ് യൂണിവേഴ്സിറ്റിക്ക് നടപടി. അലിഗഢ് സര്‍വകലാശാല ഓഫ് ക്യാമ്പസ് സെന്ററിന് ശ്രമം.\nസര്‍ക്കാര് അധികാരമേറ്റശേഷം പുതുതായി 80 മെഗാവാട്ട് വൈദ്യുതി ഉല്‍പ്പാദിപ്പിച്ചു. യു ഡി എഫ് ഭരണത്തില് ആകെ 26.5 മെഗാവാട്ടുമാത്രം. ഒറീസയില് ബൈതരണി കല്‍ക്കരിപ്പാടം നേടിയെടുത്തു. കല്‍ക്കരി ഖനനകമ്പനി പ്രവര്‍ത്തനം ആരംഭിച്ചു. കേരളത്തിന് ആയിരം മെഗാവാട്ട് ലഭിക്കുന്ന ജനറേറ്റിങ് സ്റേഷന്റെ പണി തുടങ്ങി.\nകാസര്‍ഗോഡ് 2400 മെഗാവാട്ടിന്റെ മെഗാ കല്‍ക്കരി നിലയത്തിന് നടപടിയായി. കാറ്റില്‍നിന്ന് 36 മെഗാവാട്ട് വൈദ്യുതി. പ്രസരണനഷ്ടം കുറയ്ക്കാന് 1800 കോടിയുടെ പദ്ധതി. 206 സബ്സ്റേഷനില് 45 എണ്ണം പൂര്‍ത്തിയായി. പ്രസരണനഷ്ടം 25 ശതമാനത്തില്‍നിന്ന് 21 ആയി കുറഞ്ഞു. അന്താരാഷ്ട്ര നിലവാരമായ 15 ശതമാനത്തില് എത്തിക്കാന് പദ്ധതി. ഊര്‍ജ സംരക്ഷണ പ്രവര്‍ത്തനത്തിന് കേരളത്തിന് കേന്ദ്ര സര്‍ക്കാര് പുരസ്കാരം. ഇരിങ്ങാലക്കുട, മങ്കട, ആലപ്പുഴ, കുഴല്‍മന്ദം, കൊടകര, കല്ലൂപ്പാറ നിയമസഭാ മണ്ഡലങ്ങളില് സമ്പൂര്‍ണ വൈദ്യൂതീകരണം. രണ്ടര വര്‍ഷത്തിനുള്ളില് 11.48 ലക്ഷം കണക്ഷന് നല്‍കി. 5103 കിലോമീറ്റര് 11 കെ വി ലൈനും 6599 ട്രാന്‍സ്ഫോര്‍മറും 19,708 കിലോമീറ്റര് എല് ടി ലൈനും സ്ഥാപിച്ചു. ഉപഭോക്തൃ സംതൃപ്തിക്ക് നിരവധി നടപടി. 56 പേജ് അപേക്ഷാഫോറം രണ്ടു പേജാക്കി. ഫെബ്രുവരി ഒന്നുമുതല് ഒരു മാസം വൈദ്യുതി അദാലത്ത്.\nപോസ്റ്റ് ചെയ്തത് ജനശക്തി ല് 8:00 AM അഭിപ്രായങ്ങളൊന്നുമില്ല:\nലേബലുകള്: developmental politics, LDF\nപോസ്റ്റ് ചെയ്തത് ജനശക്തി ല് 12:00 AM അഭിപ്രായങ്ങളൊന്നുമില്ല:\nകോണ്‍ഗ്രസ്സിന്റെ 2004ഇലക്ഷന് വാഗ്ദാനങ്ങള് - വാക്കും പ്രവര്‍ത്തിയും\nകഴിഞ്ഞ കോണ്‍ഗ്രസ്സ് പ്രകടന പത്രികയില് അവകാശപ്പെട്ടത്\n4-4.5 % വാര്‍ഷിക വളര്‍ച്ചാനിരക്ക് അംഗീകരിക്കാനാവില്ല എന്ന് പ്രഖ്യാപനം\n2008-09 മുന്നാം പാദത്തില് കാര്‍ഷിക വളര്‍ച്ച താണു താണു ഋണസംഖ്യയിലെത്തി (-2.2 %) !!\n100 ജില്ലകളില് കാര്‍ഷിക വികസനം ത്വരിതപ്പെടുത്തും\nവികസനം നടന്നത് ചിലരുടെ പോക്കറ്റുകളില് മാത്രം\nകാര്‍ഷിക ഇന്‍ഷുറന്‍സ് പദ്ധതി\nവിളകള്‍ക്കും കന്നുകാലികള്‍ക്കുമടക്കം കാര്‍ഷിക ഇന്‍ഷുറന്‍സ് പദ്ധതി വിഭാവനം ചെയ്തു\nവിഭാവനം ചെയ്തത് മിച്ചം!\nതൊഴിലവസരങ്ങള് ത്വരിതഗതിയില് സൃഷ്ടിക്കും\nമാര്‍ച്ച് 2009 ആയപ്പോഴേക്കും2കോടി തൊഴിലുകള് നഷ്ടമായത് മിച്ചം\nസാമ്പത്തിക അച്ചടക്ക നയം\nറെവന്യൂ വരുമാനക്കമ്മി 2009-ഓടെ കുറയ്ക്കുമെന്ന് വാഗ്ദാനം\nഫിബ്രവരി 2009 ആയപ്പോള് റെവന്യൂ വരുമാനക്കമ്മി 11.4%. സ്വാതന്ത്ര്യത്തിനു ശേഷമുള്ള ചരിത്രത്തിലെ ഏറ്റവും വലിയ തുക !!\nവ്യാവസായിക വളര്‍ച്ചാ നിരക്ക് 10 % ത്തിനു മേല് ആക്കുമെന്ന് പ്രഖ്യാപനം\nലാഭത്തില് പ്രവര്‍ത്തിക്കുന്ന പൊതുമേഖലാ സ്ഥാപനങ്ങളുടെ ഷെയറുകള് വിറ്റഴിക്കില്ല എന്ന പൊതുമിനിമം പരിപാടിയിലെ ധാരണയെ അട്ടിമറിക്കാനായിരുന്നു "ഡിസ് ഇന്‍വെസ്റ്റ്മെന്റ്" എന്ന ഓമനപ്പേരില് കോണ്‍ഗ്രസ്സ് ശ്രമം.\n2005ല് പാര്‍ലമെന്റില് കൊണ്ടുവന്ന പാറ്റന്റ് ആക്ട് രാജ്യതാല്പര്യങ്ങള്‍ക്കു വിരുദ്ധമായിരുന്നു.\n2008-09 മൂന്നാം പാദത്തില് വ്യാവസായിക വളര്‍ച്ച 5.3 %\nഇടത് പക്ഷത്തിന്റെ എതിര്‍പ്പിനെ തുടര്‍ന്ന് വിറ്റഴിക്കല് നയം മരവിപ്പിച്ചു\nഇടത് സമ്മര്‍ദ്ദ ഫലമായി നിരവധി ഭേദഗതികളോടെ മാത്രമേ ബില് പാസാക്കാനായുള്ളൂ.\nസാമ്പത്തിക മാന്ദ്യം നമ്മുടെ എ.റ്റി മേഖലയേയും കയറ്റുമതിരംഗത്തെയും വിദേശങ്ങളിലെ നമ്മുടെ നാട്ടുകാരെയും ബാധിച്ചുതുടങ്ങിയതു ബോധ്യപ്പെട്ടിട്ടും അതിനുള്ള പ്രതിവിധികള് കാണാനുള്ള ഒരു ശ്രമവും കേന്ദ്ര ബജറ്റിലുണ്ടായില്ല.\nആഭ്യന്തര ഉല്‍പ്പാദനത്തിന്റെ 6% തുക വിദ്യാഭാസത്തിനു മാറ്റി വയ്ക്കും.\nവിദ്യാഭ്യാസ വികസന കോര്‍പ്പറേഷൻ സ്ഥാപിക്കും\nതദ്ദേശ ബ്ലോക്ക് തല വികസനം\nവ്യാവസായിക പരിശീലനത്തിനായി ഒരു ബ്ലൊക്കില് ഒന്ന് എന്നതോതില് ഇന്‍സ്റ്റിറ്റൂട്ടുകള് സ്ഥാപിക്കും.\nഒരു ഏകധ്രുവ ലോകത്തിന്റെ സ്ഥാപനത്തെ ചെറുക്കുകയും ഭൂതകാലത്തിലെ നിലപാടുകള്‍ക്കനുസൃതമായി ഒരു സ്വതന്ത്ര വിദേശനയം പിന്തുടരുകയും ചെയ്യും. അമേരിക്കയുമായി ബന്ധം സ്ഥാപിക്കുമെങ്കിലും യു.പി.ഏ ഗവണ്മെന്റ് ആഗോള നയങ്ങളിലും വിദേശരാജ്യങ്ങളുടെ കാര്യത്തിനും രാജ്യത്തിന്റെ സ്വതന്ത്രപരമാധികാരം കാത്തു സൂക്ഷിക്കും.\nഅമേരിക്ക കുനിയാന് പറഞ്ഞാല് മുട്ടിലിഴഞ്ഞുകൊടുക്കുന്ന നയം സ്വീകരിക്കുക വഴി പലതവണ കോണ്‍ഗ്രസ്സ് രാജ്യതാല്പര്യവും ചേരിചേരാ നയവും ബലികഴിച്ചു. ഇറാനെതിരേ രണ്ടുതവണ വോട്ടു ചെയ്തതും ഫലസ്തീന് ആക്രമണവേളയില് പോലും ഇസ്രയേലുമായി നയതന്ത്രബന്ധങ്ങളുമായി മുന്നോട്ടു പോയതും, രാജ്യതാല്പര്യം ബലികഴിച്ച് ഇന്ത്യകണ്ട ഏറ്റവും വലിയ അഴിമതിക്ക് ആണവക്കരാറ് വഴി ചൂട്ടുപിടിക്കാന് ഇറങ്ങിയതും അതിന്റെ പേരില് സര്‍ക്കാരിന്റെ സ്ഥിരത പോലും അപകടത്തിലാക്കിയത് മിച്ചം.\nവസ്ത്രങ്ങള്, കരകൌശലവസ്തുക്കള്, രത്നങ്ങള്, ആഭരണങ്ങള് തുകല് സോഫ്റ്റ് വെയര് എഞ്ചിനീറിംഗ് രംഗങ്ങള്\nഎല്ലാ രംഗത്തും മുരടിപ്പ്. 2009 മാര്‍ച്ചോടുകൂടി 1 കോടി ആളുകള്‍ക്ക് ഈ രംഗങ്ങളില് ജോലി നഷ്ടപ്പെടുമെന്ന് കണക്കുകള് .\nകാര്‍ഷിക തൊഴില് രംഗം\nകാര്‍ഷിക രംഗത്ത് മിനിമം വേതന, തൊഴില് നിയമങ്ങള് പ്രാബല്യത്തിലാക്കുമെന്ന് വാഗ്ദാനം.\nഭൂരഹിതര്‍ക്ക് ഭൂമി എന്ന കാലങ്ങളായുള്ള വാഗ്ദാനം നടപ്പിലാക്കാന് ഊര്‍ജ്ജിത ശ്രമം എന്ന് വാഗ്ദാനം.\nഭൂരഹിതര്‍ക്കുള്ള ഭൂമി വിതരണത്തിനായി ഒന്നും ചെയ്തില്ലെന്നു മാത്രമല്ല ഭൂപരിഷ്കരണത്തിലും ആദിവാസികള്‍ക്കുള്ള ഭൂവിതരണത്തിലും ഇടതു സംസ്ഥാന സര്‍ക്കാരുകള് ബഹുദൂരം മുന്നോട്ടു പോയപ്പോള് കേന്ദ്ര നയം ഇവയ്ക്ക് വിലങ്ങായി നില്‍ക്കുക കൂടി ചെയ്തു എന്നത് അനുഭവം\nവനിതാ സംവരണ ബില് സംബന്ധിച്ച നിയമനടപടികള് പൂര്‍ത്തിയാക്കുമെന്ന് വാഗ്ദാനം\nഎല്ലാ പാര്‍ടികളുടെയും സമ്മതമുണ്ടായിട്ടും സര്‍ക്കാരിന്റെ ഇച്ഛാശക്തി വട്ടപ്പൂജ്യം\nആഭ്യന്തര ഉല്‍പ്പാദനത്തിന്റെ 3% വരെ ആരോഗ്യരംഗത്ത് ചെലവഴിക്കുമെന്ന് പ്രഖ്യാപനം\nസര്‍ക്കാര് പൊതുജനാരോഗ്യരംഗത്തു നിന്ന് കൂടുതല് പിന്‍വാങ്ങിയത് മിച്ചം. മരുന്നുവിലയും ചികിത്സാ ചെലവുകളും യാതൊരു സര്‍ക്കാര് നിയന്ത്രണവുമില്ലാതെ കുതിച്ചുയരുന്നു.\nകേന്ദ്ര സ്ഥാപനങ്ങളിലെ സംവരണം, സാമ്പത്തികമായി പിന്നോക്കം നില്‍ക്കുന്ന മുന്നോക്കക്കാര്‍ക്കുള്ള സംവരണം എന്നിവ വാഗ്ദാനം.\nസംവരണ വിരോധികളുടെ സമരം മൂലം സംവരണമുറപ്പാക്കല് നടപടികള് പാതിവഴിയില് . സച്ചാര് കമ്മിറ്റി റിപ്പോര്‍ട്ട്പ്രകാരം സം വരണം നടപ്പിലാക്കാനുള്ള ഇച്ഛാശക്തി കാണിച്ച അര്‍ജുന് സിങ്ങിനെ അടിച്ചിരുത്തുകയും ചെയ്തു.\nനെയ്ത്തുകാരെയും കൈപ്പണിക്കാരെയും പുനരധിവസിപ്പിക്കാന് പുതിയ മധ്യനിര ഇന്‍സ്റ്റിറ്റൂട്ട്കള്\nഭക്ഷ്യക്ഷാമം തടയാന് കൂടുതല് ധാന്യ സംഭരണ ശാലകള്\nപൊതുവിതരണ സമ്പ്രദായത്തിന്റെ കടക്കല് സര്‍ക്കാര് തന്നെ കത്തിവച്ചു. കേരളം പോലുള്ള സംസ്ഥാനങ്ങള്‍ക്ക് അര്‍ഹമായ ധാന്യവിഹിതം പോലും വെട്ടിക്കുറച്ചു. ഗോഡൌണുകളില് വലിയ തോതില് ധാന്യങ്ങള് കെട്ടിക്കിടക്കുകയും പുഴുവരിക്കുകയും ചെയ്യുന്ന അവസ്ഥ നിലനില്‍ക്കുമ്പോഴാണ് ഇത്.\nപെണ് കുട്ടികളുടെ ഉന്നമനം\nപെണ്‍കുട്ടികളുടെ ആരോഗ്യനില ഉയര്‍ത്താന് മെച്ചപ്പെട്ട പോഷകാഹാര വിതരണം ഉറപ്പാക്കും\nഅംഗണവാടികള് കൂടുതലായി അടച്ചു പൂട്ടുന്നു. ഭക്ഷ്യക്ഷാമം രൂക്ഷമായിടങ്ങളില് പോലും പൊതുവിതരണ സമ്പ്രദായം നശിപ്പിച്ചു.\nപട്ടണങ്ങളിലെ ദരിദ്രര് , അസംഘടിത മേഖലകളിലെ തൊഴിലാളികള്\nഅസംഘടിത മേഖലയിലെ തൊഴില് സംരക്ഷണം ഉറപ്പാക്കും.\nതൊഴില് നഷ്ടങ്ങള് മാത്രമാണ് ഏതാനും വര്‍ഷങ്ങള്‍ക്കുള്ളില് റിപ്പോര്‍ട്ട് ചെയ്യപെട്ടത്\nഅസംഘടിത മേഖലയിലെ വ്യവസായങ്ങളില് എന്തു നടക്കുന്നു എന്നന്വേഷിക്കാന് ഒരു ദേശീയ കോര്‍പ്പറേഷന് രൂപീകരിക്കും\nദേശീയ തലത്തില് ഫണ്ട് സ്വരൂപിക്കും\nഈ വ്യവസായങ്ങളിലെ തൊഴില് സംരക്ഷണം,വ്യക്തി സുരക്ഷ തുടങ്ങിയവയെ സംബന്ധിച്ച് സരളമായ ഒരു നിയമം കൊണ്ടുവരും\nയു.പി.ഏയുടെ നേതൃത്വത്തില്‍തൊഴിലുറപ്പാക്കല് പദ്ധതി കൊണ്ടു വന്നതു തന്നെ ഇടതു പാര്‍ട്ടികളുടെ നിര്‍ബന്ധപ്രകാരമുള്ള പൊതു മിനിമം പരിപാടിയുടെ അടിസ്ഥാനത്തിലാണ്.\nകോൺഗ്രസ്സ് പ്രകടനപത്രികയിൽ ഇല്ലാത്തതും ഇടതു പക്ഷ കക്ഷികളുടെ നിർദ്ദേശത്ത്ത്തുടർന്ന് പൊതു മിനിമം പരിപാടിയിൽ എഴുതി ചെർത്തതുമാണ്\nഅതാകട്ടെ കൃത്യമായ ആസൂത്രണമില്ലാത്തതെ നടപ്പാക്കിയതിന്റെ പേരില് കോടികളാണ് ഇടനിലക്കാര്‍ക്ക് തട്ടിയെടുക്കാന് വഴിയൊരുക്കിയത്\nചെറുകിട വ്യാപാരികളെ സംരക്ഷിക്കാന് നിയമം കൊണ്ടു വരും\nറീടെയില് വ്യാപാരരംഗം കുത്തക കമ്പനികള്‍ക്കും വിദേശ നിക്ഷേപങ്ങള്‍ക്കായും തുറന്നിടുക വഴി ചെറുകിടവ്യാപാരികളെ നശിപ്പിക്കാനാണ് കോണ്‍ഗ്രസ്സ് ശ്രമിച്ചത്.\nഇടതുപക്ഷം പിന്തുണപിന്‍വലിച്ചതിന്റെ തൊട്ടുപിന്നാലെ അതിനുള്ള ശ്രമവും ആരംഭിച്ചു.\nപട്ടണങ്ങളിലെ ദരിദ്രരെ സംരക്ഷിക്കാന് ഭവന പദ്ധതികള്\nഇന്റലിജന്‍സ് വിഭാഗത്തിന്റെ ശാക്തീകരണം.\nഇന്റലിജന്‍സ് പരാജയത്തിന്റെ മകുടോദാഹരണമായി മാറിയ മുംബൈ ആക്രമണ പശ്ചാത്തലത്തിലാണ് ഈ ഇലക്ഷനിലേക്ക് ഇന്ത്യ കടക്കുന്നതു തന്നെ.\nമാലേഗാവ് സംഭവം പോലുള്ളവയില് ഹൈന്ദവ തീവ്രവാദികള് നടത്തിയ ഗൂഢാലോചനയ്ക്ക് ശക്തമായ തെളിവുകള് പുറത്തുവന്നു. അതിനു നേതൃത്വം കൊടുത്തതില് ഒരു ഉന്നതസൈനികോദ്യോഗസ്ഥനുള്‍പ്പെടുന്നു എന്നത് കുറുക്കനെ തന്നെ കോഴിക്കൂടിന്റെ താക്കോലേല്‍പ്പിക്കുന്ന പണിയാണോ നാം ചെയ്തുകൊണ്ടിരിക്കുന്നത് എന്ന സംശയം ജനിപ്പിക്കുന്നു.\nഒറീസയില് മറ്റൊരു ഗുജറാത്ത് ആവര്‍ത്തിക്കപ്പെട്ടു. അനാവശ്യങ്ങള്‍ക്കു മാത്രം സംസ്ഥാന സര്‍ക്കാരുകള്‍ക്കു മേല് അധികാരത്തിന്റെ മുഷ്ടി പ്രയോഗിച്ചു ശീലിച്ച കോണ്‍ഗ്രസ്സ് കേന്ദ്രസര്‍ക്കാര് ഒറീസയില് സംഘപരിവാര താണ്ഡവം നടക്കുമ്പോള് ചെറുവിരലനക്കിയില്ല.\n27 പൊതുഭരണം ഭരണരംഗത്തെ അഴിമതി ഒഴിവാക്കി സുതാര്യത കൊണ്ടുവരും. ഭരണം നിലനിര്‍ത്താന് എം.പിമാരെ ചാക്കിടുന്നതിന് കോടികള് കോഴയായി കൊടുത്തതാണ് "അഴിമതി" ഇല്ലാതാക്കിയതിന്റെ ബാക്കിപത്രം\nModified from the table compiled by Rohit Chohan (ROCHOMAN@GMAIL.COM)\nപോസ്റ്റ് ചെയ്തത് ജനശക്തി ല് 11:44 PM 1 അഭിപ്രായം:


ഏക് വെള്ളി മെഡല് കീ കീമത്, തും ക്യാ ജാനൂം? | Reporter Live\nഏക് വെള്ളി മെഡല് കീ കീമത്, തും ക്യാ ജാനൂം?\nBy ജോസ് ജോസഫ് കൊച്ചുപറമ്പില്\tAugust 21, 2016 6:16 pm A+ A-\nസാക്ഷി മാലിക്, പിവി സിന്ധു എന്നീ രണ്ട് മിടുക്കി പെണ്ണുങ്ങളുടെ ബലത്തില്, ഇതുവരെ ‘നാണക്കേട്’ മൂലം തല കുനിച്ചിരുന്ന ദേശാഭിമാനികള് പതുക്കെ പുറത്ത് വരാന് തുടങ്ങിയിട്ടുണ്ട്. ഭൂപടത്തിലെ രാഷ്ട്രീയവൈരുദ്ധ്യങ്ങള് മറന്നുകൊണ്ട് ലോകം ഒരൊറ്റ ഗ്രാമമാകുന്ന സുന്ദരസ്വപ്നത്തെ പ്രതിനിധാനം ചെയ്യുന്ന ഒളിമ്പിക്‌സിന്റെ മെഡലുകളില് ഈ രാജ്യാഭിമാനത്തെ കൂട്ടിക്കെട്ടുന്നതില് തുടങ്ങുന്നു നമ്മുടെ പിഴവുകള്.\n120 കോടി മനുഷ്യരുണ്ടായിട്ടും 10 മെഡല് തികച്ചെടുക്കാന് ഒരൊളിമ്പിക്‌സിലും കഴിഞ്ഞിട്ടില്ല എന്നതാണല്ലോ പതിവായി കേള്‍ക്കുന്ന ഒരാക്ഷേപം. ഈ തരം താരതമ്യങ്ങളാണു നമ്മുടെ പ്രധാന പോരായ്മയും.\nആ കണക്ക് തന്നെ നോക്കാം\nലോകത്തിലെ ഏറ്റവും അധികം ജനസംഖ്യയുള്ള പത്ത് രാജ്യങ്ങളെടുത്താല് അതില് മൂന്ന് രാജ്യങ്ങള് ഇപ്പോഴും റിയോ 2016ന്റെ മെഡല് പട്ടികയില് സംപൂജ്യരായി നില്‍ക്കുകയാണ്. ഭൂരിപക്ഷം കുറഞ്ഞ രാജ്യങ്ങളില് പലതും ഒരുപാട് മുമ്പിലുമുണ്ട്. ഇനിയിപ്പോ മെഡലുകളുടെ എണ്ണത്തെ ജനസംഖ്യയുമായി ബന്ധിപ്പിച്ചാലോ? http://www.medalspercapita.com/ എന്ന വെബ്‌സൈറ്റില് ആളോഹരി മെഡല് കണക്ക് പ്രകാരമുള്ള റാങ്കിങ്ങ് കൊടുത്തിട്ടുണ്ട്. അത്പ്രകാരം ചൈനക്ക് 75, ഇന്ത്യക്ക് 85 ( ആഗസ്റ്റ് 21 വൈകുന്നേരം6മണി വരെയുള്ള കണക്ക്) അത്ര മോശമല്ല എന്ന് തോന്നാം, അല്ലേ? ജനസംഖ്യ കൂടുതലായതിനാല് മെഡലും കൂടുതലാകണം എന്നില്ല എന്ന് സൂചിപ്പിച്ചെന്ന് മാത്രം.\nപക്ഷേ നമ്മളെ ഇരുത്തിച്ചിന്തിപ്പിക്കേണ്ട മറ്റൊരു കണക്കുണ്ട്. സ്‌പോര്‍ട്ട്‌സ് ക്വോട്ടാ എന്ന ലേബലില് കേന്ദ്ര/സംസ്ഥാന സര്‍ക്കാരുകള്‍ക്ക് കീഴിലെ ഓഫീസുകള്/സ്ഥാപനങ്ങള്, സര്‍വ്വീസസ്, മറ്റ് പൊതുമേഖലാ/സ്വകാര്യ സംരഭങ്ങള് എന്നിവയിലെല്ലാം കൂടി ജോലി ചെയ്യുന്നവരുടെ എണ്ണവുമായി നമ്മുടെ മെഡലുകളെ തട്ടിച്ചുനോക്കുമ്പോള് ചെറുതായെങ്കിലും ഒന്ന് അന്തംവിടാനുള്ള അവകാശവും ചുമതലയും നമുക്കുണ്ട്. ആവതുള്ളവരും ഇല്ലാത്തവരുമായ എല്ലാവരും ചേര്‍ന്നതാണു മൊത്തം ജനസംഖ്യയെങ്കില്, കായികരംഗത്തെ ഒരു പ്രൊഫഷണായി സമീപിച്ചവരാണല്ലോ രണ്ടാമത് പറഞ്ഞ വിഭാഗം.\nഇന്ത്യയിലെ ആ വിഭാഗത്തിന്റെ വലുപ്പം എന്നത് ഒളിമ്പിക്‌സ് മെഡല് പട്ടികയില് ഇന്ത്യക്ക് മുന്നില് നില്‍ക്കുന്ന ചില രാജ്യങ്ങടെയൊക്കെ മൊത്തം ജനസംഖ്യയേക്കാള് അധികം വരുമെന്നത് കൗതുകകരം മാത്രമല്ല, നമ്മുടെ കായികരംഗത്തെക്കുറിച്ച് ചില സൂചനകള് നല്‍കുന്നതുമാണ്.\nഓരോ ഒളിമ്പിക്‌സ് കഴിയുമ്പോഴും ‘എന്ത്‌കൊണ്ട് നമ്മള് തോറ്റു?’ എന്ന ചര്‍ച്ചകള് വളരെ കാര്യമായി നടക്കാറുണ്ട്. പതിവുപോലെ സര്‍ക്കാരിന്റെ കഴിവുകേട്, സംഘാടകരുടെ അഴിമതി, താരങ്ങളുടെ കുറഞ്ഞ കായികക്ഷമത എന്നിങ്ങനെ കുറേ ന്യായങ്ങളും എല്ലാവരുംകൂടി ചേര്‍ന്ന് കണ്ടുപിടിക്കും. പിന്നെ നാല് കൊല്ലം കഴിഞ്ഞേ ഇതൊക്കെ വീണ്ടും പുറത്തെടുക്കൂ.\nസ്‌കൂള് പഠനകാലത്ത് വളരെക്കുറച്ച് കാലം ഈ മേഖലയില് പങ്കെടുക്കുകയും, എന്നാല് വളരെക്കാലമായി നിരീക്ഷിക്കുകയും ചെയ്തതിന്റെ അടിസ്ഥാനത്തില് രൂപപ്പെടുത്തിയ ചില അഭിപ്രായങ്ങളാണ് ഈ കുറിപ്പ്.\n1. ലക്ഷ്യം + ബോധം\nലക്ഷ്യബോധം എന്നത് വളരെ ഉപരിപ്ലവമായി പറഞ്ഞ്‌പോകാവുന്ന ഒരു പദമാണ്. കൃത്യമായ നിര്‍വ്വചനങ്ങളില്ലാതെ സന്ദര്‍ഭത്തിനനുസരിച്ച് വളച്ചും പുളച്ചുമൊക്കെ ആ പദം ഉപയോഗിക്കാം. ഇന്ത്യന് കായിക രംഗത്ത് ഇന്ന് കാണുന്ന മോശം പ്രവണതകള്‍ക്ക് പലതിനും പുറകിലുള്ള പ്രധാന കാരണവും ഇതു തന്നെ. ആധുനിക മാനേജ്‌മെന്റ് സങ്കേതങ്ങളെല്ലാം Quantified Goals എന്നത് അവ നേടാനുള്ള അടിസ്ഥാന ആവശ്യമായി പറയാറുണ്ട്.\nഒളിമ്പിക്സ് മെഡല് ജേതാക്കളായ ഇന്ത്യന് വനിതകള്\nഎന്താണു ലക്ഷ്യം എന്നത് സംശയത്തിനിടവിടാത്ത വിധം നിര്‍വ്വചിക്കാന് സാധിച്ചാലേ, അത് നേടാന് കഴിയൂ എന്ന് സാരം. ‘ രാജ്യത്തിനു വേണ്ടി ഒളിമ്പിക്‌സ് മെഡല്’ എന്ന് ചുമ്മാ പറയാതെ ഏത് ഒളിമ്പിക്‌സില്, ഏത് വിഭാഗത്തില്, എന്ത് പ്രകടനനിലവാരത്തില് മെഡല് നേടുമെന്ന് പറയുന്നവരെയേ കാര്യമായി എടുക്കേണ്ടതുള്ളൂ.\nലക്ഷ്യം കൃത്യമായാല് പിന്നെ അത് എങ്ങനെ നേടുമെന്ന ബോധവുമുണ്ടാകും. 2020 ഒളിമ്പിക്‌സില് മെഡല് ലക്ഷ്യമിടുന്നയാള് 2018 ഏഷ്യാഡില് അതേ വിഭാഗത്തില് മത്സരിക്കുക, മെഡല് ലഭിച്ചില്ലെങ്കിലും ലോക നിലവാരത്തിലുള്ള ഒരു പ്രകടനം കാഴ്ച്ചവെക്കുക എന്നതൊക്കെ കോമണ്‍സെന്‍സാണല്ലോ. ഹൃസ്വകാലികവും ചുരുങ്ങിയതുമായ ലക്ഷ്യങ്ങളുമായി നടക്കുന്നവരെ അവരുടെ വഴിക്ക് വിടാനും ഈ സമീപനം സഹായിക്കും.\nസര്‍ക്കാര് സഹായിക്കുന്നില്ല, ആനുകൂല്യങ്ങളില്ല എന്നൊക്കെയുള്ള മാദ്ധ്യമവിചാരണകള് പലപ്പോഴും നടക്കുമെങ്കിലും പൊതുഖജനാവില് നിന്നും ഒരുപാടു പണമൊഴുകുന്ന മേഖലയാണു കായികരംഗം. പക്ഷേ അതിന്റെ ഫലങ്ങള് പുറത്ത് കാണാറില്ല എന്ന് മാത്രം. പക്ഷേ അങ്ങനെ നഷ്ടമാകുന്ന ആനുകൂല്യങ്ങളുടെ വീതം ഈ മേഖലയില് മെഴുകുന്ന കായികതാരങ്ങള് ഉള്‍പ്പെടെ എല്ലാവരും അനുഭവിക്കുന്നുണ്ട് എന്നതാണു സത്യം.\nമുമ്പ് സൂചിപ്പിച്ചത് പോലെ, സ്‌പോര്‍ട്ട്‌സ് ക്വോട്ടാ എന്ന പേരില് സര്‍ക്കാര് ജോലി സംഘടിപ്പിച്ച എത്ര പേര്‍ക്ക് അതിനുശേഷം ആ മേഖലയില് കനപ്പെട്ട സംഭാവനകള് നല്‍കാന് കഴിഞ്ഞിട്ടുണ്ട് എന്നതാണു കൃത്യമായി പരിശോധിക്കേണ്ടത്. സ്‌പോര്‍ട്ട്‌സ് ക്വോട്ടായില് പ്രവേശനം ലഭിക്കാന് ആവശ്യമായ മിനിമം യോഗ്യത പല ഇനങ്ങളിലും, ദേശീയ ചാമ്പ്യന്‍ഷിപ്പിലെ പങ്കാളിത്തമാണു. കുത്തഴിഞ്ഞ അസോസിയേഷനുകളിലെ പൊടിക്കൈകള് വഴി അതൊരണ്ണം സംഘടിപ്പിച്ചാല് സ്ഥിരതയുള്ള ജോലി. ഇവിടെത്തീരുന്നു ഭൂരിഭാഗത്തിന്റെയും കായിക സ്വപ്നങ്ങള്.\nകായികം പാര്‍ട്ട്‌ടൈം ജോലിയാക്കുന്ന ഈ ക്വോട്ടാജോലി സമ്പ്രദായം നിര്‍ത്തലാക്കണം. കലാലയങ്ങളിലെ കായിക്‌ക്വോട്ടാ വര്‍ദ്ധിപ്പിക്കുകയും ചെയ്യണം. കളിസ്ഥലത്ത് കൂടുതല് സമയം ചിലവഴിക്കാന് നമ്മുടെ വിദ്യാര്‍ത്ഥികളെ പ്രോത്സാഹിപ്പിക്കാന് അത് ധാരാളം മതി. ഒരു പ്രൊഫഷനായി അത് സ്വീകരിക്കാന് മനസ്സും കഴിവും ഉള്ളവരെ അതില് നിന്നും തിരഞ്ഞെടുത്ത് കായിക പ്രൊഫഷണലുകളായി നിലനിര്‍ത്താനും സാധിക്കും. അല്ലാതെ റെയില് വേയില് ടിക്കറ്റ് പരിശോധിക്കാന് ഇത്രേം കായികതാരങ്ങളെ നമുക്ക് വേണോ?\n3) പ്രൊഫഷണല് കായിക ഭരണം\nസര്‍ക്കാര് ജോലി, വിദേശ യാത്രകള് എന്നിങ്ങനെയുള്ള ആനുകൂല്യങ്ങള് പറ്റാന് അനര്‍ഹരും തിരക്കു കൂട്ടുമ്പോള് സ്വാഭാവികമായും അഴിമതി കടന്നു വരും. യാതൊരു വിധ അക്കൗണ്ടിബിളിറ്റിയോ പെര്‍ഫോര്‍മ്മന്‍സ് ഓഡിറ്റോ ഇല്ലാതെ ടീമുകളില് ഇഷ്ടക്കാരെ തിരുകിക്കയറ്റലും പണം ചിലവഴിക്കലുമൊക്കെയായി നടക്കുന്ന അസോസിയേഷന് ഭാരവാഹികളില് പലരും അത് സ്വന്തം കുടുംബസ്വത്ത് പോലെ കാലാകാലങ്ങളില് അനുഭവിക്കുന്നവരാണു. അതും, പ്രസ്തുത സ്‌പോര്‍ട്ട്‌സുമായി യാതൊരു ബന്ധവുമില്ലാതെ.\nഒരുദാഹരണം പറയാം കേരള അമ്പെയ്ത്ത് അസോസിയേഷന്റെ സംസ്ഥാന പ്രസിഡന്റ് ആരായിരിക്കുമെന്ന് ഒന്നൂഹിച്ചേ. ഇനി ഉത്തരം ഒന്ന് തിരഞ്ഞ് പിടിച്ചേ. ഞെട്ടിയോ?\nകല്ലുകളിക്കും ഓടിപ്പിടുത്തത്തിനുമെല്ലാം എന്ന പേരില് നിലവിലുള്ള കാക്കത്തൊള്ളായിരം അസോസിയേഷനുകള് പിരിച്ച് വിടുകയോ, അവയെല്ലാം കൂടി തികച്ചും പ്രൊഫഷണലായ ഒരു അമ്പ്രലാ ഭരണത്തിന് കീഴില് കൊണ്ടുവന്ന്, ഫലങ്ങള്‍ക്കനുസരിച്ച് ഫണ്ടുകളും മറ്റാനുകൂല്യങ്ങളും നല്‍കുകയും ചെയ്താല്, താപ്പാനകള് മുഴുവന് താനേ സ്ഥലം വിടും.\n4) അടിസ്ഥാന സൗകര്യങ്ങള്\nഒളിമ്പിക്‌സില് ഇന്നും ബാലാരിഷ്ടതക്കാരായ ഇന്ത്യ പോലെയൊരു രാജ്യത്തിന് എല്ലാ കളികളും കൂടി ഒരുമിച്ച് ശ്രദ്ധിക്കാന് കഴിയില്ല. സ്ഥലം, പരിശീലകര്, പണം എന്നിവയുടെ ലഭ്യതയും കായികതാരങ്ങളുടെ നിലവിലെ നിലവാരവുമൊക്കെ പരിഗണിച്ച് രണ്ടോ മൂന്നോ ഇനങ്ങളില് ശ്രദ്ധ കേന്ദ്രീകരിക്കുന്നത് ഒരു നല്ല തുടക്കമായിരിക്കും.\nഒളിമ്പിക്‌സില് കുറച്ച് മെഡലുകള് നമ്മുടെ രാജ്യത്തിനു ലഭിക്കുന്നത് സന്തോഷമൊക്കെത്തന്നെ. പക്ഷേ അതു കിട്ടിയില്ലാന്നോര്‍ത്ത് ഉറക്കം കളയേണ്ട കാര്യമൊന്നുമില്ല. നമ്മളില് മികച്ചത് മത്സരിക്കാന് പോയിട്ട് പരാജയപ്പെട്ടാല് അത് അവരുടേ കുഴപ്പമല്ല.\nഅവസാനമായി, ഒരു സമൂഹമെന്ന നിലയില് കായികരംഗത്തോടുള്ള നമ്മുടെ സമീപനവും മാറേണ്ടതുണ്ട്. ‘കളിച്ച് സമയം കളയാതെ ഇരുന്ന് പഠിക്കടാ/ടീ ‘എന്ന ഡയലോഗ് മുതല്, അന്താരാഷ്ട്രതലത്തില് മുമ്പേ ശ്രദ്ധേയയായ പിവി സിന്ധുവിനെക്കുറിച്ച് ഇപ്പോള് മാത്രം സംസാരിക്കുന്നു എന്നതില് വരെ, നമ്മുടെ ഇരട്ടത്താപ്പ് ഒളിച്ചിരിക്കുന്നു. ചൈനയിലൊക്കെ ഉണ്ടെന്ന് പറയപ്പെടുന്ന മൂന്ന് വയസ്സു മുതലുള്ള ക്യാമ്പ് പരിശീലനം വേണമെന്നല്ല. പക്ഷേ ‘പന്തും കമ്പും കോലുമായി ‘ നടക്കുന്നവരൊക്കെ ഉഴപ്പന്മാര് എന്ന ആ മുന് വിധി ഒഴിവാക്കിയാല് മതി.\nColumns National News Opinion Other Sports Perspective Special Sports\nAug 21, 2016 6:16 pm\n‘കരോലിന നീ തന്നെയാണ് ജയിക്കേണ്ടത്, നീ ഇന്ത്യയിലായിരുന്നു ജനിച്ചിരുന്നതെങ്കില് ഉത്തമഭാര്യയായി തീ ഊതുന്നുണ്ടാവും’…


ബെഥേൽ ടൂറുകൾ: ഐക്യനാടുകളിലെ ബെഥേൽ സന്ദർശിക്കാൻ നിങ്ങളെ ക്ഷണിക്കുന്നു\nഭാഷ അംബുണ്ടു അമാറിക് അര്‍മേനിയന് അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇറ്റാലിയന് ഇലോക്കോ ഉക്രേനിയന് ഉസ്‌ബെക് എസ്‌റ്റോണിയന് ഒറോമോ കന്നട കാബിലെ കികഒന്‍ഡെ കിന്യര്‍വണ്ട കിറുണ്ടി കൊറിയന് കോംഗോ ക്രിയോ ക്രൊയേഷ്യന് ഗലീസിയന് ഗ്രീക്ക് ചിചെവ ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജാവനീസ് ജോര്‍ജിയന് ടര്‍ക്കിഷ് ടാറ്റര് ടോംഗന് ട്‌സോംഗ ഡച്ച് ഡാനിഷ് തഗലോഗ് തജീക്കി തഹീതിയന് തെലുങ്ക് നഹുവാത്‌ല് (സെന്‍ട്രല്) നോര്‍വീജിയന് പഞ്ചാബി പേര്‍ഷ്യന് പോര്‍ച്ചുഗീസ് പോളിഷ് ഫാന്‍റെ ഫിന്നിഷ് ഫ്രഞ്ച് ബാഷ്കിര് ബാസ്‌ക് ബിസ്‌ലാമ മലഗാസി മലയാളം മായാ മിങ്ഗ്രലയാന് മ്യന്‍മര് യോറുബ റഷ്യന് റാരോടോംഗന് റൊമാനിയന് റ്റരസ്കന് റ്റോറ്റോനാക്ക് റ്റ്ലാപനെക് റ്റ്സെല്‍റ്റല് റ്റ്‌സോട്‌സില് ലിത്വാനിയന് ലുവോ വല്ലീഷ്യന് വെല്‍ഷ് വെസോ സമോവന് സാപോടെക് (ഇസ്‌തുമസ്) സിംഹള സുലു സെട്സ്വാന സെപ്പിടി സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വീഡിഷ് ഹംഗേറിയന് ഹിലിഗായ്‌നോന് ഹോസ\n“ബെഥേൽ സന്ദർശിച്ചതിന്‍റെ മധുരസ്‌മരണകൾ ഞങ്ങൾ എക്കാലവും മനസ്സിൽ സൂക്ഷിക്കും.” വന്വാട്ടു ദ്വീപിൽനിന്നുള്ള ഒരു ദമ്പതികൾ ഐക്യനാടുകളിലെ യഹോവയുടെ സാക്ഷികളുടെ കെട്ടിടങ്ങൾ സന്ദർശിച്ചശേഷം പറഞ്ഞ വാക്കുകളാണ് ഇത്. ഓരോ വർഷവും 70,000-ത്തിലധികം പേർ അവിടെ സന്ദർശിക്കുന്നുണ്ട്. അവരിൽ മിക്കവർക്കും ഇതേ അഭിപ്രായമാണുള്ളത്.\nഐക്യനാടുകളിലെ ബെഥേൽ സമുച്ചയങ്ങൾ നിങ്ങൾ സന്ദർശിച്ചിട്ടുണ്ടോ? ഇല്ലെങ്കിൽ, നിങ്ങളെ അതിനു ക്ഷണിക്കുന്നു.\nഐക്യനാടുകളിലെ ബെഥേൽ സമുച്ചയങ്ങൾ മൂന്നു സ്ഥലങ്ങളിലായാണ്. ഓരോ സ്ഥലത്തും നിങ്ങൾക്ക് എന്തെല്ലാം കാണാൻ കഴിയും?\nലോകാസ്ഥാനം: ബ്രൂക്‌ലിൻ, ന്യൂയോർക്ക്. അവിടെ ഗൈഡിനോടൊപ്പമുള്ള ടൂർ ലഭ്യമാണ്. ലോകം മുഴുവനുള്ള സുവാർത്താ പ്രസംഗവേല ഏകോപിപ്പിക്കുന്നതിനും അതിനെ പിന്തുണയ്‌ക്കുന്നതിനും എത്ര സുസംഘടിതമായ ശ്രമങ്ങളാണ് നടക്കുന്നതെന്ന് മനസ്സിലാക്കാം. ഗൈഡിന്‍റെ സഹായം കൂടാതെ കാണാൻ കഴിയുന്ന രണ്ട് പ്രദർശനങ്ങളും അവിടെയുണ്ട്. “യഹോവയുടെ നാമത്തിനായി ഒരു ജനം” (ഇംഗ്ലീഷ്) എന്ന പേരിലുള്ള ആദ്യപ്രദർശനം ഒന്നാം നൂറ്റാണ്ടു മുതൽ ഇന്നോളമുള്ള യഹോവയുടെ ജനത്തിന്‍റെ ചരിത്രം ചിത്രീകരിക്കുന്നു. “ബൈബിളും ദിവ്യനാമവും” (ഇംഗ്ലീഷ്) എന്ന പേരിലുള്ള പ്രദർശനം ദൈവത്തിന്‍റെ സവിശേഷനാമം അടങ്ങിയ വ്യത്യസ്‌ത ബൈബിൾഭാഷാന്തരങ്ങൾ വിശേഷവത്‌കരിക്കുന്നു.\nദിവ്യാധിപത്യ വിദ്യാഭ്യാസം: പാറ്റേർസൺ, ന്യൂയോർക്ക്. അവിടെ നടക്കുന്ന വാച്ച്ടവർ ഗിലെയാദ് ബൈബിൾ സ്‌കൂൾ, ബ്രാഞ്ച് കമ്മിറ്റി അംഗങ്ങൾക്കും ഭാര്യമാർക്കും ഉള്ള സ്‌കൂൾ എന്നിവയെക്കുറിച്ച് ഗൈഡിനോട് ചോദിച്ചറിയാം. ചിത്രീകരണങ്ങൾ, ഓഡിയോ-വീഡിയോ സേവനങ്ങൾ, നിയമ-സേവന ഡിപ്പാർട്ടുമെന്‍റുകൾ എന്നിങ്ങനെ അവിടത്തെ ഓഫീസുകളിൽ നടക്കുന്ന പ്രവർത്തനങ്ങളെക്കുറിച്ച് പ്രതിപാദിക്കുന്ന വീഡിയോകളും പ്രദർശനങ്ങളും കാണാം.\nസാഹിത്യ അച്ചടിയും വിതരണവും: വാൾക്കിൽ, ന്യൂയോർക്ക്. ബൈബിളും ബൈബിളധിഷ്‌ഠിത പ്രസിദ്ധീകരണങ്ങളും അച്ചടിച്ച്, ബൈൻഡ് ചെയ്‌ത് ഐക്യനാടുകളിലേക്കും കരീബിയനിലേക്കും ലോകത്തിന്‍റെ മറ്റു ഭാഗങ്ങളിലേക്കും വിതരണം ചെയ്യുന്നത് എങ്ങനെയെന്ന് ഗൈഡിനോടൊപ്പമുള്ള ടൂറിൽ കാണുക.\nഈ സമുച്ചയങ്ങളിലെ ടൂറുകൾക്ക് എത്ര സമയമെടുക്കും?\nഗൈഡിനോടൊപ്പമുള്ള ടൂറിന് എടുക്കുന്ന ഏകദേശസമയം: ബ്രൂക്‌ലിനിൽ ഒരു മണിക്കൂർ; പാറ്റേർസണിൽ രണ്ടു മണിക്കൂർ; വാൾക്കിലിൽ ഒന്നര മണിക്കൂർ.\nആരാണ് ടൂർ ഗൈഡുകൾ?\nബെഥേലിലെ വ്യത്യസ്‌ത ഡിപ്പാർട്ടുമെന്‍റുകളിൽ സേവിക്കുന്നവരാണ് ടൂർ നൽകുന്നത്. ലോകവ്യാപക വിദ്യാഭ്യാസവേലയെ പിന്തുണയ്‌ക്കുന്നതിന്‍റെ ഭാഗമായാണ് അവർ അതിനെ കണക്കാക്കുന്നത്. 2014 മെയ്യിൽ കണക്കനുസരിച്ച് മൂന്നു സമുച്ചയങ്ങളിലുമായി 5,000-ത്തിലധികം ആളുകൾ ജോലി ചെയ്യുന്നു. അവരിൽ 3,600-ലധികം പേരും ടൂർ കൊടുക്കാൻ പരിശീലനം ലഭിച്ചവരാണ്. ഏകദേശം 40 ഭാഷകളിൽ ടൂർ ലഭ്യമാണ്.\nടൂറിന് എത്രയാണ് ചെലവ്?\nയഹോവയുടെ സാക്ഷികൾക്ക് മാത്രമേ സന്ദർശിക്കാൻ പറ്റുകയുള്ളോ?\nഅല്ല. യഹോവയുടെ സാക്ഷികളല്ലാത്തവരും സന്ദർശിക്കാറുണ്ട്. യഹോവയുടെ സാക്ഷികളുടെ ലോകവ്യാപക വേലയെ പിന്തുണയ്‌ക്കാനുള്ള ശ്രമങ്ങൾ മനസ്സിലാക്കാൻ സാക്ഷികളെയും സാക്ഷികളല്ലാത്തവരെയും ഈ ടൂർ സഹായിക്കുന്നു.\nഇന്ത്യയിൽനിന്നുള്ള ഒരു മുസ്ലീം സ്‌ത്രീ പാറ്റേർസൺ സന്ദർശിക്കുകയുണ്ടായി. ടൂറിനു ശേഷം അവർ ഇങ്ങനെ പറഞ്ഞു: “ഇതിന്‍റെ ഭാഗമായിരിക്കാൻ ഞാൻ ആഗ്രഹിക്കുന്നു. എന്നോട് കാണിച്ച ആദരവിനു വളരെ നന്ദി.”\nതീർച്ചയായും! ഈ സന്ദർശനം അവരെ നല്ല രീതിയിൽ സ്വാധീനിച്ചേക്കാം. ഐക്യനാടുകളിൽനിന്നുള്ള ജോൺ എന്നു പേരുള്ള ഒരു സന്ദർശകൻ ഇങ്ങനെ എഴുതി: “ഞങ്ങളുടെ കൂട്ടത്തിലുണ്ടായിരുന്ന കുട്ടികൾ വീട്ടിൽ എത്തിയതിനു ശേഷവും ടൂറിനെക്കുറിച്ചു സംസാരിച്ചുകൊണ്ടേയിരുന്നു. ടൂറിനു മുമ്പ്, ബെഥേൽ എന്നത് അവർക്ക് അപരിചിതമായിരുന്നു, എന്നാൽ ഇപ്പോൾ ബെഥേലിൽ സേവിക്കുക എന്നത് അവരുടെ ഒരു ലക്ഷ്യമായിരിക്കുന്നു.”\nയഹോവയുടെ സാക്ഷികളുടെ മറ്റു രാജ്യങ്ങളിലെ ഓഫീസുകൾ സന്ദർശിക്കാൻ കഴിയുമോ?\nഉവ്വ്. പല രാജ്യങ്ങളിലും ഈ ടൂർ ലഭ്യമാണ്. ഓഫീസുകൾ / സന്ദർശനം എന്ന ഭാഗത്ത് പരിശോധിച്ച് സ്ഥലങ്ങൾ കണ്ടെത്താൻ കഴിയും. യഹോവയുടെ സാക്ഷികളുടെ ഏതെങ്കിലും ഒരു ബ്രാഞ്ചോഫീസ് സന്ദർശിക്കാൻ നിങ്ങളെ ഊഷ്‌മളമായി ക്ഷണിക്കുന്നു.